ഒ എങ്കിൽ ഇതാ... എന്റെ മാപ്പ്; സ്ത്രീ വിരുദ്ധ പരാമർശത്തിൽ ക്ഷമ ചോദിച്ച് കെ സുധാകരൻ; സ്ത്രീകളെ പൊതുവിൽ ഉദ്ദേശിച്ചല്ല പറഞ്ഞതെന്നും ആരെയെങ്കിലും വേദനിപ്പിച്ചെങ്കിൽ ക്ഷമ ചോദിക്കുന്നുവെന്നും കോൺഗ്രസ് വർക്കിങ് പ്രസിഡന്റ്; മാപ്പ് പറച്ചിൽ വിമർശനങ്ങൾക്കൊടുവിൽ\nകണ്ണൂർ; ഒടുവിൽ വിമർശനത്തിൽ ഗതികെട്ടു ക്ഷമ പറച്ചിലുമായി കോൺഗ്രസ് വർക്കിങ് പ്രസിഡന്റ് കെ സുധാകരൻ. പിണറായി വിജയൻ മുഖ്യമന്ത്രി ആയാൽ ആണുങ്ങളെ പോലെ എന്തെങ്കിലും ചെയ്യുമെന്ന് വിചാരിച്ചു. പക്ഷേ പെണ്ണുങ്ങളേക്ക...\nസെക്രട്ടേറിയറ്റിന് മുന്നിലെ സമരത്തെ ചൊല്ലി ബിജെപിയിൽ തർക്കം രൂക്ഷം; അപഹാസ്യരാക്കിയെന്ന് മുരളീധര വിഭാഗവും വൻ വിജയമെന്ന് ശ്രീധരൻ പിള്ളയും; ആളില്ലാത്ത പാർട്ടിയായി ബിഡിജെഎസ് 8 സീറ്റ് ചോദിച്ചത് അധികപ്രസംഗം; നാല് സീറ്റ് നൽകാനും ധാരണ; കേരളത്തിൽ സീറ്റ് വേണമെന്ന് കർശന നിർദ്ദേശവുമായി കേന്ദ്രം; എന്ത് വിലകൊടുത്തും തിരുവനന്തപുരം പിടിക്കണമെന്നും കേന്ദ്ര നേതൃത്വം\nതൃശൂർ: സെക്രട്ടേറിയറ്റിന് മുന്നിലെ ശബരിമല സമരത്തെച്ചൊല്ലി ബിജെപി കോർ കമ്മിറ്റി യോഗത്തിൽ തർക്കം രൂക്ഷമായി. സെക്രട്ടേറിയറ്റിന് മുന്നിലെ സമരം അനാവശ്യമായിരുന്നുവെന്ന് മുരളീധരപക്ഷം കോർ കമ്മിറ്റി യോഗത്തിൽ അ...\nനവകേരളം കാത്തിരുന്ന ജനങ്ങളെ ശബരിമലയുടെ പേരിൽ പിണറായി സർക്കാർ തമ്മിലടിപ്പിച്ചു; ശബരിമലയിൽ കോൺഗ്രസും കൂടി കോഴിപ്പോരിന് ഇറങ്ങിയെങ്കിൽ കേരളം കത്തിയേനെയെന്ന്; ബിജെപിക്കും ആർഎസ്എസിനും രാഷ്ട്രീയ മുതലെടുപ്പിനുള്ള അവസരമാണ് പിണറായി ഒരുക്കിയത്: പിണറായിയെ വിമർശിച്ച് എ കെ ആന്റണി\nന്യൂഡൽഹി: സിപിഎമ്മിനെയും മുഖ്യമന്ത്രി പിണറായി വിജയനെയും വിമർശിച്ച് മുതിർന്ന കോൺഗ്രസ് നേതാവ് എ കെ ആന്റണി. നവകേരളം കാത്തിരുന്ന ജനങ്ങളെ ശബരിമലയുടെ പേരിൽ പിണറായി സർക്കാർ തമ്മിലടിപ്പിച്ചെന്ന് ആന്റണി പറഞ്ഞു...\nലൂസിഫർ പരാജയപ്പെട്ടാൽ ഇനി സംവിധാനമില്ല; കർണനിൽ നിന്ന് പിന്മാറിയാത് സംവിധായകനും താനും തമ്മിലുള്ള ചില തർക്കങ്ങളെ തുടർന്ന്; മനസ് തുറന്ന് പൃഥ്വിരാജ്\nമലയാളത്തിന്റെ യുവ നടന്മാരിൽ ഏറെ കഴിവുള്ളത് ഏത് നടനെന്ന് ചോദിച്ചാൽ അതിലെ ആദ്യ പേരുകാരനായിരിക്കും പൃഥ്വിരാജ് സുകുമാരനെന്ന യുവനടനും സംവിധായകനും നിർമ്മാതാവും പാട്ടുകാരനും. അങ്ങനെ നിരവധി വിശേഷണങ്ങൾ ഈ യുവാവ...\nതേജസ് മാനേജ്മെന്റിന്റെ ഉറപ്പ് പാഴ് വാക്കായി; പ്രത്യേക പാക്കേജ് നടപ്പിലാക്കാതെ പത്രം അടച്ചുപൂട്ടിയതോടെ വഴിയാധാരമായ നാനൂറോളം ജീവനക്കാർക്ക് പട്ടിണിയും പരിവട്ടവും; വേജ് ബോർഡ് കുടിശിക മാത്രം ഓരോ ജീവനക്കാരനും നൽകാനുള്ളത് ലക്ഷങ്ങൾ; നാഴികയ്ക്ക് നാൽപ്പതുവട്ടം മനുഷ്യാവകാശത്തെ കുറിച്ച് സംസാരിക്കുന്ന പോപ്പുലർ ഫ്രണ്ടുകാരുടെ കപടമുഖം അഴിഞ്ഞു വീണെന്ന് പണി പോയവർ സോഷ്യൽ മീഡിയയിൽ\nമലപ്പുറം: പോപ്പുലർഫ്രണ്ടിന്റെയും തേജസ് മാനേജ്മെന്റിന്റേയും ഉറപ്പ് പാഴ് വാക്കായി. ദിനപത്രം അടച്ചു പൂട്ടിയതോടെ വഴിയാധാരമായ നാനൂറോളം ജീവനക്കാക്ക് പട്ടിണിയും പരിവട്ടവും. ആത്മഹത്യാ വക്കിലെത്തിയിരിക്കുകയാണ്...\nന്യയോർക്ക്: യോങ്കേഴ്സ് മലയാളി അസോസിയേഷൻ 201921 വർഷത്തേക്കുള്ള പ്രസിഡന്റായി ജോഫ്രിൻ ജോസിനെ ഐക്യകണ്ഠേന തെരഞ്ഞെടുത്തു. ഷോബി ഐസക്ക് സെക്രട്ടറിയായും ബിനു ജോസഫ് ട്രഷറർ ആയും തെരഞ്ഞെടുക്കപ്പെട്ടു. പ്രസിഡന്റായ...\nറെയിൽവേയിൽ വൻ അവസരങ്ങൾ; രണ്ടുവർഷത്തിനുള്ളിൽ 2.3 ലക്ഷം ഒഴിവുകൾ നികത്തുമെന്ന് മന്ത്രി പിയൂഷ് ഗോയൽ\nഡൽഹി: റെയിൽവേയിൽ വിവിധ തസ്തികകളിൽ നിലവിലുള്ളതും വരാനിരിക്കുന്നതുമായ 2.3 ലക്ഷം ഒഴിവുകളിലേക്ക് അടുത്ത രണ്ടുവർഷം റിക്രൂട്ട്‌മെന്റുകൾ നടത്തും. നിലവിലുള്ള 1,31,428 ഒഴിവുകൾക്ക് പുറമേ 2019-20, 2020-21 വർഷങ്ങ...\nകൊച്ചി: പിണറായി സർക്കാരെത്തിയ ശേഷം ടി.പി.ചന്ദ്രശേഖരൻ വധക്കേസിലെ പ്രതി പി.കെ.കുഞ്ഞനന്തന് ജയിൽ ഇടത്താവളം മാത്രമാണെന്ന് പരാതി ഉയരുന്നതിനിടെ തുടർച്ചയായി പരോൾ അനുവദിക്കുന്നതിനെതിരെ ഹൈക്കോടതിയും വിമർശനം ഉന്...\nവീഡിയോകോൺ ഗ്രൂപ്പിന് വഴിവിട്ട് സഹായം ചെയ്‌തെന്ന് കണ്ടെത്തൽ; ഐസിഐസിഐ ബാങ്ക് മുൻ മേധാവി ചന്ദകോച്ചറിനെതിരെ സിബിഐ കേസെടുത്തു; ചന്ദകോച്ചറിന്റെ മുംബൈയിലെ ഓഫീസിൽ സിബിഐ റെയ്ഡ്\nഐസിഐസിഐ ബാങ്ക് മുന്മേധാവി ചന്ദകോച്ചറിനെതിരെ സിബിഐ കേസ് രജിസ്റ്റർ ചെയ്തു. വീഡിയോകോൺ ഗ്രൂപ്പിന് വഴിവിട്ട് സഹായംചെയ്‌തെന്ന് കണ്ടെത്തിയതിന്റെ പശ്ചാത്തലത്തിലാണ് അന്വേഷണം. ചന്ദകോച്ചറിന്റെ മുംബൈയിലെ ഓഫിസിൽ സ...\nചരിത്രത്തിലെ ഏറ്റവും നിർണായകമായ ഒരു തിരഞ്ഞെടുപ്പിലേക്ക് നീങ്ങുകയാണ് ഇന്ത്യ. നരേന്ദ്ര മോദിയും ബിജെപിയും ഒരു തുടർഭരണം പ്രതീക്ഷിച്ച് കളത്തിലിറങ്ങുമ്പോൾ കൂടെ കൂട്ടാവുന്ന മറ്റു പാർട്ടികളെയെല്ലാം ഒരുമിച്ച് ...\nഏഴങ്കം വെട്ടി ജയിച്ച ചേകവന്മാരുടെ നേർപെങ്ങൾ ഉണ്ണിയാർച്ച കൂടി അങ്കത്തിനിറങ്ങുന്നു; ദേശീയ രാഷ്ട്രീയത്തിലെ പുത്തൂരം വീടാണ് നെഹ്റു-ഗാന്ധി കുടുംബം; ലോകനാർ കാവിലമ്മേ, കളരിപരമ്പര ദൈവങ്ങളെ കാത്തുകൊള്ളണേ; പ്രിയങ്ക ഗാന്ധിയുടെ രാഷ്ട്രീയ പ്രവേശത്തെ പരിഹസിച്ച് അഡ്വക്കേറ്റ് ജയശങ്കർ\nപ്രിയങ്ക ഗാന്ധി എഐസിസി ജനറൽ സെക്രട്ടറിയായി എത്തുന്നതിനെ പരിഹസിച്ച് അഡ്വ. ജയശങ്കർ. ദേശീയ രാഷ്ട്രീയത്തിലെ പുത്തൂരം വീടാണ് നെഹ്റു-ഗാന്ധി കുടുംബം. ഏഴങ്കം വെട്ടി ജയിച്ച ചേകവന്മാരുടെ നേർപെങ്ങൾ ഉണ്ണിയാർച്ച ക...\nമൂന്ന് സീറ്റുകൾ വേണമെന്ന നിലപാടിൽ ഉറച്ചു നിൽക്കാൻ മുസ്ലിംലീഗ്; യുഡിഎഫിൽ സീറ്റ് ധാരണ ആയെന്ന മുല്ലപ്പള്ളിയുടെ പ്രസ്താവന തള്ളി കെപിഎ മജീദ്; ഉഭയകക്ഷി ചർച്ച നടന്നിട്ടില്ല, മൂന്നാം സീറ്റിനെക്കുറിച്ച് ചർച്ചയിൽ നിലപാട് അറിയിക്കുമെന്നും മജീദ്; കാസർകോട്, വടകര സീറ്റുകൾക്ക് ലീഗിന് അർഹതയുണ്ടെന്ന് പറഞ്ഞ് സമ്മർദ്ദം ഉയർത്തി സമസ്തയും\nകോഴിക്കോട്: യുഡിഎഫിൽ സീറ്റു തർക്കം മുറുകുമെന്ന സൂചന നൽകി മുസ്ലിംലീഗ് രംഗത്തെത്തി. സമസ്തയിൽ നിന്നും സമ്മർദ്ദം ശക്തമായതോടെയാണ് മൂന്ന സീറ്റുകൾ വേണമെന്ന നിലപാട് കർക്കശമാക്കാൻ ലീഗ് നേതൃത്വം തീരുമാനിച്ചത്. ...\nഇന്ത്യൻ സ്‌കൂൾ പഞ്ചാബി ദിവസ് 2019 ആഘോഷിച്ചു\nമനാമ: ഇന്ത്യൻ സ്‌കൂളിലെ ഈ വർഷത്തെ പഞ്ചാബി ദിവസ് ആഘോഷ പരിപാടികൾ സ്‌കൂൾ ഇസ ടൗൺ കാമ്പസിൽ നടന്നു . സ്‌കൂളിലെ പഞ്ചാബി ഭാഷാ വകുപ്പിന്റെ നേതൃത്വത്തിലായിരുന്നു ആഘോഷ പരിപാടികൾ. മുഖ്യാതിഥി തിലക് രാജ് സിങ് ദുആ (...\nപ്രഭാത സവാരിക്കിടെ ആർജെഡി നേതാവിനെ വെടിവച്ചു കൊലപ്പെടുത്തി; അജ്ഞാതരുടെ വെടിയേറ്റു മരിച്ചത് രഘുവർ റായി; ആക്രമണം സമാസ്തിപുർ ജില്ലയിൽ\nപാറ്റ്‌ന: ബിഹാറിലെ സമാസ്തിപുർ ജില്ലയിൽ ആർജെഡി നേതാവിനെ വെടിവച്ചു കൊലപ്പെടുത്തി. പ്രഭാതസവാരിക്കായി ഇറങ്ങിയ രഘുവർ റായിയെയാണ് അജ്ഞാതർ വെടിവച്ചു കൊന്നത്. നേതാവിന്റെ വസതിക്ക് സമീപത്തായിരുന്നു ആക്രമണം. ബൈക്...\nഡർബൻ: ക്രിക്കറ്റ് മത്സരത്തിനിടെ ദക്ഷിണാഫ്രിക്കൻ താരത്തെ വംശീയമായി അധിക്ഷേപിച്ച സംഭവത്തിൽ മാപ്പു പറഞ്ഞ് തടിതപ്പി പാക് നായകൻ സർഫറാസ് അഹമ്മദ്. വംശീയാധിക്ഷേപത്തിന്റെ പേരിൽ പാക് ക്യാപ്റ്റൻ സർഫറാസ് അഹമ്മദിന...


യുപിയില് വീണ്ടും ദുരഭിമാനക്കൊല.... സംസാരിച്ചിരുന്ന മകളെയും കാമുകനെയും പിതാവ് വെടിവെച്ച് കൊന്നു!! | In UPs Ambedkar Nagar, irate father shoots dead daughter, lover - Malayalam Oneindia\nയുപിയില് വീണ്ടും ദുരഭിമാനക്കൊല.... സംസാരിച്ചിരുന്ന മകളെയും കാമുകനെയും പിതാവ് വെടിവെച്ച് കൊന്നു!!\nPublished: June 15 2018, 13:16 [IST]\nലഖ്‌നൗ: ഉത്തര്‍പ്രദേശില് വീണ്ടും ദുരഭിമാനക്കൊല. അംബേദ്കര്‍നഗറില് മകളെയും കാമുകനെയും പിതാവ് വെടിവെച്ച് കൊന്നു. ചെയ്ത കുറ്റത്തില് ഒട്ടും പശ്ചാത്തപിക്കാതെ ഇയാള് പോലീസില് കീഴടങ്ങുകയും ചെയ്തു. അങ്ങേയറ്റത്തെ ക്രൂരമായ കാര്യമാണ് അരങ്ങേറിയിരിക്കുന്നത്. നേരത്തെ തന്നെ യുപിയില് ദുരഭിമാന കൊലകള് വര്‍ധിക്കുന്നു എന്ന് പരാതിയുണ്ട്. അതിലേക്ക് പുതിയൊരു സംഭവം കൂടിയാണിത്. അംബേദ്കര് നഗറിലെ പൂര്‍വ ജംഗ്ല ഗ്രാമത്തിലുള്ള വന്ദന എന്ന പെണ്‍കുട്ടിയും അടുത്തുള്ള സരാവ ഗ്രാമത്തിലെ ശശികാന്ത് എന്ന യുവാവും തമ്മില് കുറച്ചുകാലമായി പ്രണയത്തിലായിരുന്നു. വന്ദനയുടെ പിതാവ് ജെസ്‌രാജ് ഇതിനെ ദീര്‍ഘകാലമായി എതിര്‍ക്കുന്നുണ്ട്.\nഇവര് വിവാഹം കഴിക്കാന് ആഗ്രഹിക്കുന്നുവെന്ന് ജെസ്‌രാജിനോട് പറഞ്ഞപ്പോള് ഇയാള് മകളെ ഭീഷണിപ്പെടുത്തുകയും ചെയ്തിരുന്നു. ഇയാള് രണ്ട് മക്കളും ഈ ബന്ധത്തെ എതിര്‍ത്തിരുന്നു. എത്രയും പെട്ടെന്ന് പ്രണയബന്ധം ഉപേക്ഷിച്ചില്ലെങ്കില് കടുത്ത പ്രത്യാഘാതങ്ങളുണ്ടാവുമെന്നും ഇയാള് ഭീഷണി മുഴക്കിയിരുന്നു. കഴിഞ്ഞ ദിവസം ഭീഷണികളെ അവഗണിച്ച് ശശികാന്ത് വന്ദനയെ കാണാനെത്തിയിരുന്നു. ഈ സമയത്ത് പെണ്‍കുട്ടിയുടെ പിതാവും ചേട്ടന്‍മാരും പുറത്തായിരുന്നു. അതേസമയം കുറച്ചുസമയം കഴിഞ്ഞ് മടങ്ങിയെത്തിയ ജെസ്‌രാജ് അടച്ചിട്ട മുറിയില് ഇരുന്ന് ഇരുവരും സംസാരിക്കുന്നതാണ്. ഇതോടെ വന്ദനയുടെ ചേട്ടന്‍മാര് ശശികാന്തിനെ ക്രൂരമായി മര്‍ദിച്ചു.\nഎന്നാല് അത്രയും നേരം ഇത് നോക്കി നിന്ന ജെസ്‌രാജ് പെട്ടെന്ന് അകത്തേക്ക് പോയി ഡബിള് ബാരല് തോക്ക് എടുത്ത് കൊണ്ട് വന്ന് ഇരുവരെയും വെടിവച്ച് കൊല്ലുകയായിരുന്നു. ഈ തോക്കിന് ലൈസന്‍സുണ്ടെന്ന് പോലീസ് പറഞ്ഞു. ഇരുവരും തല്‍ക്കക്ഷണം കൊല്ലപ്പെട്ടെന്നാണ് പോലീസ് റിപ്പോര്‍ട്ട്. ജെസ്‌രാജ് ആദ്യം മകളെയാണ് വെടിവെച്ച് കൊന്നത്. ശബ്ദം കേട്ട് ഓടിയെത്തിയ അയല്‍വാസികളാണ് ഇവരെ കൊല്ലപ്പെട്ട നിലയില് കണ്ടെത്തിയത്. അതേസമയം പെണ്‍കുട്ടിയുടെ പിതാവിനെ വീട്ടിലെത്തി അറസ്റ്റ് ചെയ്തതാണെന്ന് പോലീസ് പറഞ്ഞു. എന്നാല് ഇയാള് കീഴടങ്ങിയതാണെന്ന് നാട്ടുകാര് പറഞ്ഞു. കൊലയ്ക്ക് ഉപയോഗിച്ച തോക്ക് ഇയാള് പോലീസിന് കൈമാറിയിട്ടുണ്ട്. ശശികാന്തിന് ഹിമാചല് പ്രദേശിലെ സ്വകാര്യ കമ്പനിയിലാണ് ജോലി. ഈദിന് വീട്ടില് വന്ന് പോകുന്നതിനിടെയാണ് പെണ്‍കുട്ടിയെ കാണാന് ഇയാള് എത്തിയതെന്ന് പോലീസ് പറഞ്ഞു.അതേസമയം ജെസ്‌രാജിന്റെ രണ്ടു മക്കളും ഒളിവിലാണ്.\nuttar pradesh honour killing murder gun youth girl police arrest ദുരഭിമാനക്കൊല കൊലപാതകം തോക്ക് യുവാവ് പെണ്‍കുട്ടി പോലീസ് അറസ്റ്റ്\nIn UPs Ambedkar Nagar, irate father shoots dead daughter, lover


‘സംശയം തീർക്കും പോലെ അവൻ വീണ്ടും എന്റെ പേര് ചോദിച്ചു’! വർഷങ്ങൾക്കു ശേഷം ശരത് വിഘ്നേശിനോട് സംസാരിച്ചപ്പോൾ | sarath das about vighnesh\nMonday 03 June 2019 03:17 PM IST\n‘സംശയം തീർക്കും പോലെ അവൻ വീണ്ടും എന്റെ പേര് ചോദിച്ചു’! വർഷങ്ങൾക്കു ശേഷം ശരത് വിഘ്നേശിനോട് സംസാരിച്ചപ്പോൾ\nഒരു സ്കൂട്ടർ അപകടത്തിൽ, ഓർമ നഷ്ടപ്പെട്ട്, മരണത്തിന്റെ തുമ്പത്തു നിന്നു ജീവിതത്തിലേക്കു തിരികെ വന്ന, മുൻ ബാലതാരം വിഘ്നേശിന്റെ ജീവിതകഥ സമീപകാലത്താണ് മാധ്യമങ്ങളിലൂടെ ജനമറിഞ്ഞത്. ഇതെത്തുടർന്ന്, താൻ കടന്നു വന്ന ഞെട്ടിക്കുന്ന ദുരിതഘട്ടങ്ങളെക്കുറിച്ച് വിഘ്നേശ് ‘വനിത ഓൺലൈനു’മായി സംസാരിച്ചിരുന്നു.\n‘വാസന്തിയും ലക്ഷ്മിയും പിന്നെ ഞാനി’ലും ‘ഒരു ചെറു പുഞ്ചിരി’യിലും ‘മധുരനൊമ്പരക്കാറ്റി’ലും ‘നമ്മളി’ലുമൊക്കെ ബാലതാരമായി തിളങ്ങിയ, വിഘ്നേശ് എ.ആർ എന്ന വിഘ്നേശ് 2016 ഡിസംബറില് നടന്ന വാഹനാപകടത്തെ തുടര്‍ന്ന് തലക്ക് ക്ഷതമേറ്റ് മാസങ്ങളോളം ഓര്‍മ്മയില്ലാത്ത അവസ്ഥയിലായിരുന്നു. ഇടതു കണ്ണിന്റെ കാഴ്ച പോയി, നടക്കാൻ ബുദ്ധിമുട്ടുണ്ട്, എങ്കിലും തളരാത്ത ആത്മവിശ്വാസവുമായി ആ ചെറുപ്പക്കാരൻ ജീവിതത്തിലേക്കു മടങ്ങി വരുന്ന കഥ വായനക്കാർ തുറന്ന മനസ്സോടെയാണ് ഏറ്റെടുത്തത്. അതേ സമയം, ‘വനിത’യിലെ അഭിമുഖം വായിച്ച്, വിഘ്നേശിന്റെ നമ്പർ ചോദിച്ച് വിളിച്ചതിലൊരാൾ പ്രശസ്ത സിനിമ – സീരിയൽ താരം ശരത് ദാസായിരുന്നു. ഇരുവരുമൊന്നിച്ച് ‘മധുരനൊമ്പരക്കാറ്റ്’ എന്ന കമൽ ചിത്രത്തിൽ അഭിനയിച്ചിട്ടുണ്ട്. ആ സിനിമയുടെ ചിത്രീകരണം കഴിഞ്ഞതോടെ പിന്നീടു ബന്ധം തുടരാനായില്ല. അതുകൊണ്ടു തന്നെ വിഘ്നേശിനെ തേടിയെത്തിയ ദുരന്തത്തെക്കുറിച്ച് ശരത് അറിഞ്ഞിരുന്നില്ല. ‘വനിത’യിടെ അഭിമുഖം കണ്ടാണ് അദ്ദേഹം കാര്യങ്ങൾ മനസ്സിലാക്കിയതും, വർഷങ്ങൾക്കു ശേഷം വിഘ്നേശുമായി സംസാരിച്ചതും.\n‘‘അവനെ വിളിച്ചു. സംസാരിച്ചു. സങ്കടത്തിനൊപ്പം ആശ്വാസവും തോന്നുന്നു. അവന് ജീവനോടെ തിരികെവന്നല്ലോ’’. വിഘ്നേശുമായി സംസാരിച്ചതിന്റെ പശ്ചാത്തലത്തിൽ ശരത് ദാസ് ‘വനിത ഓൺലൈനു’മായി സംസാരിച്ചു തുടങ്ങിയതിങ്ങനെ.\n‘‘ഞാൻ സ്വയം പരിചയപ്പെടുത്തിയപ്പോൾ മനസ്സിലായി. കുറച്ചു നേരം സംസാരിച്ചു. ഇപ്പോഴും ഓർമ കൃത്യമായിട്ടില്ല. ഞങ്ങൾ തമ്മിൽ സംസാരിച്ചിട്ട്, അച്ഛനു ഫോൺ കൈമാറും മുമ്പ് അവൻ സംശയം തീർക്കും പോലെ വീണ്ടും എന്റെ പേര് ചോദിച്ചു. വലിയ വേദന തോന്നി. എത്രയും വേഗം അവന്റെ ഓർമകൾ പൂർണമായും മടക്കിക്കിട്ടട്ടെ എന്നു പ്രാർത്ഥിക്കുന്നു’’.\nശരത്തിന്റെ വാക്കുകളില് സങ്കടം കനത്തു.\n‘‘അവന് ഇങ്ങനെയൊരു അപകടം സംഭവിച്ച കാര്യം ഞാൻ അറിഞ്ഞില്ല. ‘വനിത’യിലെ വാർത്ത ഭാര്യയാണ് എനിക്കു കാട്ടിത്തന്നത്. അപ്പോഴാണ് കാര്യങ്ങൾ ഇത്ര ഭീകരമാണെന്നു മനസ്സിലായതും. ‘മധുരനൊമ്പരക്കാറ്റി’ലാണ് ഞങ്ങൾ ഒന്നിച്ചഭിനയിച്ചത്. അവനന്ന് തീരെ കുഞ്ഞാണ്. ഒപ്പം മഞ്ജിമ മോഹനുമുണ്ട്. അവർ രണ്ടു പേരുമായിരുന്നു ചിത്രത്തിലെ പ്രധാന ബാലതാരങ്ങൾ. ‘പത്രം’ കഴിഞ്ഞുള്ള എന്റെ ചിത്രമായിരുന്നു അത്. രസമുള്ള ലൊക്കേഷനായിരുന്നു. ബിജു ചേട്ടനും സംയുക്തയും കാവ്യയും ഒക്കെച്ചേർന്ന് ഒരു കുടുംബം പോലെയായിരുന്നു. ലൊക്കേഷനിൽ ഒരു വലിയ ടെന്റുണ്ടായിരുന്നു. അവിടെയാണ് എല്ലാവരും ഇരിക്കുക. കളിയും ചിരിയും തമാശയുമൊക്കെയായി ഞാനെപ്പോഴും കുട്ടികളുടെ കൂടെയായിരുന്നു. വിഘ്നേശും മഞ്ജിമയുമൊക്കെ വളരെ ആക്ടീവായ കുഞ്ഞുങ്ങളായിരുന്നു. എപ്പോഴും ലൈവായി നിൽക്കും. വിഘ്നേശിന്റെ അച്ഛനുമായൊക്കെ ഞാൻ കമ്പനിയായിരുന്നു. പക്ഷേ, ഷൂട്ട് കഴിഞ്ഞ് പോയ ശേഷം വലിയ കോൺടാക്ടുണ്ടായിരുന്നില്ല. അതുകൊണ്ടു തന്നെ കാര്യങ്ങൾ അറിയാനും വൈകി’’. –ശരത്തിന്റെ വാക്കുകൾ.\n‘‘അവൻ ബോക്സറാണല്ലോ. ഞാനും ബോക്സിങ് ഫോളോ ചെയ്യുന്ന ആളാണ്. എത്രയും പെട്ടെന്ന് പൂർണ ആരോഗ്യത്തോടെ അവൻ ലക്ഷ്യങ്ങളിലേക്കുള്ള യാത്ര തുടരട്ടെ എന്നാണ് എന്റെ പ്രാർത്ഥന’’.– അദ്ദേഹം പറഞ്ഞു നിർത്തി.\nജയറാമിന് ഇന്ന് പിറന്നാൾ! അപ്പായ്ക്ക് ജൻമദിനാശംസകള് നേർന്ന് കാളിദാസും മാളവികയും\nഅവധിക്കാലം ആഘോഷമാക്കാൻ ചില രസികൻ പൊടിക്കൈകൾ! ഫണ് ടൈം ചിത്രങ്ങൾ പങ്കുവച്ച് സുപ്രിയ\nവിജി തമ്പിയുടെ മകൾക്ക് അനുഗ്രഹവുമായി സുരേഷ് ഗോപിയും രാധികയും: വിഡിയോ വൈറൽ


തിരുവനന്തപുരം: സംസ്ഥാനത്ത് ഇന്ന് 5692 പേര്‍ക്ക് കൊവിഡ് സ്ഥിരീകരിച്ചു. കഴിഞ്ഞ ദിവസങ്ങളിലുണ്ടായ 11 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4794 ആയി. ഇന്ന് രോഗം സ്ഥിരീകരിച്ചവരില് 188 പേര് സംസ്ഥാനത്തിന് പുറത്ത് നിന്നും വന്നവരാണ്. 5088 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 393 പേരുടെ സമ്പര്‍ക്ക ഉറവിടം വ്യക്തമല്ല.\nകോഴിക്കോട് 1010, എറണാകുളം 779, മലപ്പുറം 612, കണ്ണൂര് 536, തിരുവനന്തപുരം 505, കോട്ടയം 407, ആലപ്പുഴ 340, തൃശൂര് 320, കൊല്ലം 282, കാസര്‍ഗോഡ് 220, പാലക്കാട് 206, ഇടുക്കി 194, പത്തനംതിട്ട 148, വയനാട് 133 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nയുകെയില് നിന്നും വന്ന ഒരാള്‍ക്ക് കഴിഞ്ഞ 24 മണിക്കൂറിനകം കൊവിഡ് സ്ഥിരീകരിച്ചു. അടുത്തിടെ യുകെ (104), സൗത്ത് ആഫ്രിക്ക (7), ബ്രസീല് (1) എന്നീ രാജ്യങ്ങളില് നിന്നും വന്ന 112 പേര്‍ക്കാണ് ഇതുവരെ കൊവിഡ് 19 സ്ഥിരീകരിച്ചത്. ഇവരില് 107 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nരോഗം സ്ഥിരീകരിച്ച് ചികിത്സയിലായിരുന്ന 2474 പേരുടെ പരിശോധനാഫലം നെഗറ്റീവ് ആയി. ഇതോടെ 47,596 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 11,20,174 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 1,75,856 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,68,827 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 7029 പേര് ആശുപത്രികളിലും നിരീക്ഷണത്തിലാണ്. 1270 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\ncovid updates kerala covid kerala death new cases


K Surendran Strike covid കൊവിഡിന്റെ പേരിൽ സമരം നിർത്തില്ല; കെ സുരേന്ദ്രൻ\nകൊവിഡിന്റെ പേരിൽ സമരം നിർത്തില്ല; കെ സുരേന്ദ്രൻ\nBy : 24 Web Desk September 29, 2020 comments\nകൊവിഡ് വ്യാപനത്തിൻ്റെ പശ്ചാത്തലത്തിൽ ഇടത് സര്‍ക്കാരിന്റെ ജനവിരുദ്ധ നയങ്ങള്‍ക്കെതിരായ സമരങ്ങൾ നിർത്തില്ലെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന്. മോദിക്കെതിരെ സമരം നടത്താം, മോദിക്കെതിരെ പാടില്ല എന്നത് ഇരട്ടാത്താപ്പാണ്. സമരവുമായി ബന്ധപ്പെട്ട പാര്‍ട്ടി നിലപാട് സര്‍വകക്ഷി യോഗത്തില് അറിയിക്കുമെന്നും സുരേന്ദ്രന് പറഞ്ഞു.\nRead Also : യുഡിഎഫ് പ്രത്യക്ഷ സമര പരിപാടികൾ നിർത്തുന്നു; രമേശ് ചെന്നിത്തല\n“ജനാധിപത്യപരമായി പ്രതിഷേധിക്കാൻ ജനങ്ങൾക്ക് അവകാശമുണ്ട്. സമരം ജനാധിപത്യപരമായി നിർത്താൻ സാധിക്കില്ല. ജനങ്ങളുടെ പ്രതിഷേധമാണ് സമരം. എന്നാൽ സമരത്തിൽ എത്ര ആളുകൾ വേണം എന്ന കാര്യത്തിലൊക്കെ ചർച്ച ആവാം. കാര്‍ഷിക നിയമത്തിന്റെ പേരില് കര്‍ഷകരെ തെറ്റിദ്ധരിപ്പിച്ച് രാജ്യം മുഴുവൻ സിപിഎമ്മിന്റെ നേതൃത്വത്തിൽ കർഷകസമരം നടക്കുന്നു. മോദി സർക്കാരിനെതിരെ സമരം ആകാം, പിണറായി സർക്കാരിനെതിരെ സമരം പറ്റില്ല. സിപിഎമ്മിന്റെ ഇരട്ടത്താപ്പ് നയമാണ് ഇതിലൂടെ വ്യക്തമാകുന്നത്.” സുരേന്ദ്രൻ പറഞ്ഞു. സര്‍ക്കാരിനെതിരെ സമരം പറ്റില്ല എന്ന നില സ്വീകരിക്കാനാവില്ലെന്നും സുരേന്ദ്രന് പറഞ്ഞു.\nപ്രത്യക്ഷ സമര പരിപാടികൾ യുഡിഎഫ് നിർത്തുകയാണെന്ന് പ്രതിപക്ഷ നേതാവ് രമേശ് ചെന്നിത്തല കഴിഞ്ഞ ദിവസം അറിയിച്ചിരുന്നു. ഘടകകക്ഷികളുമായി കൂടിയാലോചിച്ചാണ് ആൾക്കൂട്ട സമരം വേണ്ടൈന്ന തീരുമാനം എടുത്തത്. കാർഷിക ബില്ലിന് എതിരെ നടത്തിയ രാജ് ഭവൻ മാർച്ചിൽ പങ്കെടുത്ത് സംസാരിക്കുകയായിരുന്നു ചെന്നിത്തല. സമരങ്ങളുടെ കാര്യത്തിൽ പുനർവിചിന്തനം നടത്തുമെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രനും പറഞ്ഞു. ആരോഗ്യ നിയമങ്ങൾ പാലിച്ചുള്ള സമരങ്ങൾ മാത്രമേ ഇനി സാധ്യമാകൂവെന്നും മുല്ലപ്പള്ളി. സംസ്ഥാനത്തെ ആരോഗ്യ രക്ഷാ പ്രവർത്തനങ്ങൾ താറുമാറായതായും മുല്ലപ്പള്ളി ചൂണ്ടിക്കാട്ടി. അതിനാൽ പ്രതിഷേധം ഉണ്ടാകില്ല എന്നതല്ല അർത്ഥമെന്നും യുഡിഎഫ് നേതാക്കൾ കുറ്റപ്പെടുത്തി.\nStory Highlights – Strike will not stop in the name of Covid; K Surendran\nRead more on: Covid 19 | k Surendran | strike\nകോഴിക്കോട് ജില്ലയിൽ ഇന്ന് കൊവിഡ് സ്ഥിരീകരിച്ചത് 869 പേർക്ക്\nസംസ്ഥാനത്ത് നിരീക്ഷണത്തിലുള്ളത് 2,82,568 പേർ\nസംസ്ഥാനത്ത് ഇന്ന് കൊവിഡ് ബാധിച്ച് മരിച്ചത് 26 പേർ\nസമ്പർക്കത്തിലൂടെ രോഗ ബാധ സ്ഥിരീകരിച്ചത് 5694 പേർക്ക്\nഐപിഎൽ മാച്ച് 45: മുംബൈക്ക് ബാറ്റിംഗ്; ഇന്നും രോഹിത് ഇല്ല


ശ്രീശാന്തിന്റെ ട്വന്റി-20 ടീമിനെ രോഹിത് നയിക്കും; പേസ് ബൗളറായി ബുംറയ്‌ക്കൊപ്പം ശ്രീ ഇറങ്ങും | Sreesanth| Rohit Sharma| Virat Kohli| Cricket\nശ്രീശാന്തിന്റെ ട്വന്റി-20 ടീമിനെ രോഹിത് നയിക്കും; പേസ് ബൗളറായി ബുംറയ്‌ക്കൊപ്പം ശ്രീ ഇറങ്ങും\nJul 7, 2020, 04:54 PM IST\nശിഖര് ധവാനും രോഹിത് ശര്‍മയുമാണ് ഓപ്പണര്‍മാര്. മൂന്നാമത് കോലി. നാലാം സ്ഥാനത്ത് സുരേഷ് റെയ്‌നയെയാണ് ശ്രീശാന്ത് പരിഗണിക്കുന്നത്.\nകൊച്ചി: ഇപ്പോഴത്തെ താരങ്ങളുടെ നിലവാരം വിലയിരുത്തി ഇന്ത്യയുടെ ട്വന്റി-20 ടീമിനെ തിരഞ്ഞെടുത്താലോ? അങ്ങനെ ഒരു ടീമിനെ മലയാളി ക്രിക്കറ്റ് താരം ശ്രീശാന്ത് തിരഞ്ഞെടുത്തു. എന്നാൽ ആ ടീമിന്റെ ക്യാപ്റ്റൻ വിരാട് കോലിയല്ല. രോഹിത് ശർമയാണ് ശ്രീശാന്ത് തിരഞ്ഞെടുത്ത ട്വന്റി-20 ടീമിന്റെ ക്യാപ്റ്റൻ.\nശിഖർ ധവാനും രോഹിത് ശർമയുമാണ് ഓപ്പണർമാർ. മൂന്നാമത് കോലി. നാലാം സ്ഥാനത്ത് സുരേഷ് റെയ്നയെയാണ് ശ്രീശാന്ത് പരിഗണിക്കുന്നത്. കെ.എൽ രാഹുലാണ് അഞ്ചാം സ്ഥാനത്ത്. ആറാമനും വിക്കറ്റ് കീപ്പറും എം.എസ് ധോനിയാണ്. ഹാർദിക് പാണ്ഡ്യയും രവീന്ദ്ര ജഡേജയുമാണ് ഓൾറൗണ്ടർമാർ. കുൽദീപ് യാദവാണ് സ്പിന്നർ. പേസ് ബൗളറായി ജസ്പ്രീത് ബുംറയ്ക്കൊപ്പം ശ്രീശാന്തും ഇറങ്ങുന്നു. ഒരു ക്രിക്കറ്റ് വെബ്സൈറ്റിന് നൽകിയ അഭിമുഖത്തിലാണ് ശ്രീശാന്ത് ഇന്ത്യൻ ടീമിനെ തിരഞ്ഞെടുത്തത്.\n'എല്ലാ ഫോർമാറ്റിലും ഒരേ ടീമാണ് നല്ലതെന്ന് വിശ്വസിക്കുന്ന വ്യക്തിയാണ് ഞാൻ. സുരേഷ് റെയ്ന കുറച്ചുകൂടി അംഗീകാരം അർഹിക്കുന്നുണ്ടെന്നാണ് എന്റെ അഭിപ്രായം. വിരാട് കോലിയോടുള്ള ബഹുമാനം നിലനിർത്തിക്കൊണ്ടു പറയുന്നു, ഞാൻ തിരഞ്ഞെടുക്കുന്ന ടീമിന്റെ ക്യാപ്റ്റൻ രോഹിത് ശർമയാണ്. കോലിക്ക് ടെസ്റ്റ്, ഏകദിന ടീമുകളുടെ ക്യാപ്റ്റൻസി ഉണ്ടല്ലോ'-ശ്രീശാന്ത് വ്യക്തമാക്കുന്നു.\nഐ-ലീഗില് തകര്‍പ്പന് ജയവുമായി ഗോകുലം; നെറോക്കയെ തകര്‍ത്തത് ഒന്നിനെതിരേ നാലു ഗോളുകള്‍ക്ക്\nകൊല്‍ക്കത്ത: ഐ ലീഗ് ഫുട്ബോളില് നിര്‍ണായക മത്സരത്തില് തകര്‍പ്പന് ..\nടെസ്റ്റ് നായകനായി അജിങ്ക്യ രഹാനെയെ നിലനിര്‍ത്തണമെന്ന് ആവശ്യം; കോലിക്ക് സമ്മര്‍ദമേറും\nഅന്ന് ഞങ്ങളെ സംശയിച്ചവര് ഒന്ന് കണ്ടോളൂ; ഇന്ത്യന് ടീമിനെ അഭിനന്ദിച്ച് കോലി


സ്വപ്നങ്ങളിലേക്ക് ഉരുളുന്ന ചക്രങ്ങൾ – Chandrika Daily\nBy Web Desk Monday September 5, 2016 10:05 am\nസ്വപ്നങ്ങളിലേക്ക് ഉരുളുന്ന ചക്രങ്ങൾ\nഇന്നലെ പരപ്പനങ്ങാടിയിൽ ആയിരുന്നു. Soft ചാരിറ്റബിൾ ട്രസ്റ്റിന്റെ വീൽചെയർ ഫ്രണ്ട്ലി മസ്ജിദ്ന്റെ ഉദ്‌ഘാടന ചടങ്ങിന് സാക്ഷിയാവാൻ. നൂറ്റാണ്ടു മുമ്പ് ക്ഷേത്രപ്രവേശന സമരം നടന്ന, ആരാധനാലയങ്ങളിൽ ആരെയൊക്കെ പ്രവേശിപ്പിക്കണം…\nഇന്നലെ പരപ്പനങ്ങാടിയിൽ ആയിരുന്നു. Soft ചാരിറ്റബിൾ ട്രസ്റ്റിന്റെ വീൽചെയർ ഫ്രണ്ട്ലി മസ്ജിദ്ന്റെ ഉദ്‌ഘാടന ചടങ്ങിന് സാക്ഷിയാവാൻ.\nനൂറ്റാണ്ടു മുമ്പ് ക്ഷേത്രപ്രവേശന സമരം നടന്ന, ആരാധനാലയങ്ങളിൽ ആരെയൊക്കെ പ്രവേശിപ്പിക്കണം എന്ന് ഇപ്പോഴും ഘോരഘോരം ചർച്ച ചെയ്യപ്പെടുന്ന നമ്മുടെ നാട്ടിൽ ആ കൂട്ടത്തിൽ നാം സൗകര്യ പൂർവ്വം മറന്നുകളഞ്ഞ കുറെ മനുഷ്യന്മാരെ ജീവിതത്തിലേക്ക് കൈ പിടിച്ചു നടത്തുന്ന നഈംക്കയും കൂട്ടരും തുടങ്ങിവെച്ച പുതിയ വിപ്ലവത്തിന് സാക്ഷ്യം വഹിക്കാൻ.\nജീവിതം വീൽചെയറിൽ ഒതുങ്ങിപ്പോയതിനാൽ ആരാധനാലയങ്ങൾ പോലും നിഷേധിക്കപ്പെട്ട ഒരുപാട് മനുഷ്യരുടെ ഏറെക്കാലമായുള്ള കണ്ണീര് വീണ പ്രാർത്ഥനയും സ്വപ്നവും യാഥാർഥ്യമായ വേള.\nപരപ്പനങ്ങാടി പുത്തരിക്കലിൽ ഇന്നലെ ഉദ്‌ഘാടനം ചെയ്യപ്പെട്ട വീൽചെയർ ഫ്രണ്ട്ലി മസ്ജിദ് വലിയൊരു ലക്ഷ്യത്തിലേക്കുള്ള ചുവടുവെപ്പാണ്. ലക്ഷങ്ങളും കോടികളും ചെലവഴിച്ചു കൊട്ടാരം പോലുള്ള പള്ളികൾ പണിയുമ്പോഴും തുടക്കത്തിലെങ്കിൽ വലിയ ചെലവില്ലാതെ തന്നെ വീൽചെയർ സൗകര്യങ്ങൾ ഒരുക്കാൻ കഴിയുമെന്നിരിക്കെ അതേക്കുറിച്ച് ശ്രദ്ധിക്കാതെ പോയവരാണ് കാലങ്ങളായി നാം. (ഗൾഫിലെ പള്ളിക്ക് ഒപ്പിച്ചു പള്ളി പണിയുന്നവരും ഗൾഫിൽ എല്ലാ പള്ളികളിലും നിർബന്ധമായ റാമ്പ് സൗകര്യം കാണാതെ പോയി എന്നതാണ് ആശ്ചര്യം).\nഅവർക്ക് വീട്ടിൽ തന്നെ നിസ്കരിച്ചാൽ പോരെ എന്നായിരുന്നു നമ്മുടെ ന്യായവും ഒഴിവുകഴിവും. ചലനശേഷി നഷ്ടപ്പെടുന്നതോടെ ഒരാൾ ‘മുടക്കാചരക്കായി’ മാറി എന്നതാണല്ലോ നമ്മുടെ കാഴ്ചപ്പാട്.\nഅങ്ങനെ വീൽചെയറിൽ കഴിയുന്ന ഒരുപാടാളുകൾ ഉണ്ടോ എന്ന് ആശ്ചര്യപ്പെടുന്നവർ ഉണ്ട്. രോഗമോ അപകടമോ വാർദ്ധക്യമോ കാരണം വീട്ടിൽ ഒതുങ്ങിപ്പോയ എമ്പാടും പേർ നമ്മുടെ ചുറ്റുവട്ടത്ത് തന്നെ ഉണ്ട് എന്നത് നാം പോലും അറിയുന്നില്ല(അന്വേഷിക്കുന്നില്ല) എന്നതുകൊണ്ടാണ് ഈ നിഷ്കളങ്കമായ ചോദ്യം.\nആരാധനാലയങ്ങൾ വീൽചെയർ ഫ്രൻഡ്ലി ആകേണ്ടതിന്റെ ആവശ്യകത ഇപ്പോൾ സമൂഹം ചെറിയ തോതിൽ എങ്കിലും തിരിച്ചറിഞ്ഞു തുടങ്ങിയിരിക്കുന്നു എന്നത് ആഹ്ലാദകരമാണ്. ക്ഷേത്രങ്ങളും ചർച്ചകളും ഒക്കെ വീൽചെയർ ഫ്രണ്ട്ലി ആവണം.\nനിരത്തോരങ്ങളിലെ പള്ളികൾ വീൽചെയർ ഫ്രണ്ട്ലി ആവുകയാണെങ്കിൽ അതാവും ഏറ്റവും വലിയ സൗകര്യം. സ്‌കൂൾ ശാസ്ത്രമേളകളിൽ പുതിയ പുതിയ കണ്ടുപിടിത്തങ്ങളുമായി എത്തുന്നവർ മുതൽ IIT കളിൽ പഠിക്കുന്ന വരെയുള്ള പ്രതിഭകളെ, ഈ കാര്യത്തിൽ കൂടുതൽ സൗകര്യപ്രദമായ കാര്യങ്ങൾ ഒരുക്കുവാൻ നിങ്ങൾക്ക് സാധിക്കും. വീൽചെയറിൽ ഇരിക്കുന്ന ഒരാൾക്ക് കൂടുതൽ നനയാതെ സ്വയം എളുപ്പത്തിൽ വുളു ചെയ്യാൻ സൗകര്യപ്പെടുന്ന പൈപ്പ് അടക്കം ഉള്ള കണ്ടെത്തലുകൾ ഇനിയും ഉണ്ടാവേണ്ടതുണ്ട്. ഉണ്ടാവും എന്ന് പ്രതീക്ഷിക്കാം.\nഇതൊരു തുടക്കമാണ് കാലങ്ങളായി നാം അവഗണിച്ചു കളഞ്ഞ ഒരു സ്വപ്നം സാക്ഷാത്കരിക്കുന്നതിന്റെ തുടക്കം മാത്രം. ഇനിയും ഉയരങ്ങളിൽ എത്തട്ടെ. പിന്തുണയും പ്രാർത്ഥനയും.


പാതിരാത്രി കൊച്ചി കാണാനിറങ്ങി പുലിവാൽപിടിച്ചു - Boolokam\nHome Columns Criticism പാതിരാത്രി കൊച്ചി കാണാനിറങ്ങി പുലിവാൽപിടിച്ചു\n‘കൊച്ചി കണ്ടവന് അച്ചി വേണ്ട’ന്നൊരു ചൊല്ലുണ്ട്. ഇവിടെ കൊച്ചി കണ്ടവന് കൊച്ചി തന്നെ വേണ്ടാന്നു പറയുമ്പോലൊരു അനുഭവമാണ് ഉണ്ടായതു. ഷബീർ വാണിമേൽ എന്ന വ്യക്തിയുടെ പോസ്റ്റാണ് ഇതിനോടകം വൈറൽ ആയിട്ടുള്ളത്. മട്ടാഞ്ചേരിയിലെ അനിൽകുമാർ എന്ന പോലീസുകാരന്റെ സൗഹാർദ്ദപരമായ ഇടപെടലും ഈ പോസ്റ്റിൽ പരാമർശിച്ചിട്ടുണ്ട്. പോസ്റ്റിന്റെ പൂർണ്ണരൂപം താഴെ വായിക്കാം.\nPrevious articleസാമൂഹ്യ മാധ്യമങ്ങളിലെ ചതിക്കുഴികളില് വീഴാതിരിക്കാന്….\nNext articleഒരു ടൈറ്റാനിക് ദുരന്തകഥ


ഫോക്ക് വനിതാവേദി വനിതാദിനാഘോഷം സംഘടിപ്പിച്ചു | kuwait\nMar 14, 2019, 10:42 PM IST\nകുവൈത്ത് ഫോക്ക് വനിതാ വേദി സംഘടിപ്പിച്ച വനിതാദിനാഘോഷത്തില്‍നിന്ന്\nകുവൈത്ത്: ഫ്രണ്ട്‌സ് ഓഫ് കണ്ണൂര് കുവൈറ്റ് എക്‌സ്പാറ്റ്‌സ് അസോസിയേഷന് (ഫോക്ക്) വനിതാവേദിയുടെ ആഭിമുഖ്യത്തില് മാര്‍ച്ച് 8 വെള്ളിയാഴ്ച മംഗഫ് ഫോക്ക് ഹാളില് വെച്ച് വനിതാദിനത്തോടനുബന്ധിച്ചു സെമിനാറും പായസ മത്സരവും സംഘടിപ്പിച്ചു.\nഫോക്ക് മെമ്പര്‍മാര്‍ക്കായി സംഘടിപ്പിക്കപ്പെട്ട പായസ മത്സരത്തില് നിരവധിപേര് ആവേശത്തോടെ പങ്കെടുത്തു. പെണ് പ്രവാസവും വെല്ലുവിളികളും എന്ന വിഷയത്തില് ലോക കേരളസഭാംഗം ശ്രീ. തോമസ് മാത്യു കടവില് സെമിനാര് അവതരിപ്പിച്ചു .\nഫോക്ക് വനിതാവേദി ജനറല് കണ്‍വീനര് ശ്രീമതി. സജിജ മഹേഷ് സ്വാഗതം പറഞ്ഞ ചടങ്ങില് ചെയര്‍പേഴ്‌സണ് ശ്രീമതി. ലീന സാബു അധ്യക്ഷത വഹിച്ചു. ഫോക്ക് പ്രസിഡന്റ് ശ്രീ. ഓമനക്കുട്ടന് ഉദ്ഘാടനം ചെയ്തു . പായസ മത്സരത്തില് ഒന്നാം സ്ഥാനത്തിന് സബിന റസല് , രണ്ടാം സ്ഥാനത്തിന് വിദ്യ ജയചന്ദ്രന് മൂന്നാം സ്ഥാനത്തിന് അഖിലശ്രീ ഷാബു എന്നിവര് അര്‍ഹരായി, വിജയികള്‍ക്കുള്ള സമ്മാനങ്ങള് വിതരണം ചെയ്തു. ഫോക്ക് ജനറല്‍സെക്രട്ടറി ശ്രീ.സേവ്യര് ആന്റണി, ട്രഷറര് ശ്രീ. വിനോജ് കുമാര് എന്നിവര് ആശംസ അര്‍പ്പിച്ചു. വനിതാവേദി ട്രെഷറര് ഷംന വിനോജ് നന്ദി രേഖപ്പെടുത്തി.


തദ്ദേശ തെരഞ്ഞെടുപ്പ്: വിജയപ്രതീക്ഷയെന്ന് എൽഡിഎഫ്, നേട്ടമുണ്ടാക്കുമെന്ന് ബിജെപി, തൂത്തുവാരുമെന്ന് കോൺഗ്രസ് | local body election LDF BJP congress expects huge win in Kerala\nതദ്ദേശ തെരഞ്ഞെടുപ്പ്: വിജയപ്രതീക്ഷയെന്ന് എൽഡിഎഫ്, നേട്ടമുണ്ടാക്കുമെന്ന് ബിജെപി, തൂത്തുവാരുമെന്ന് കോൺഗ്രസ്\nThiruvananthapuram, First Published 6, Nov 2020, 4:38 PM\nസംസ്ഥാനം യുഡിഎഫ് തൂത്തുവാരുമെന്ന് പറഞ്ഞ രമേശ് ചെന്നിത്തല, യുഡിഎഫ് അനുകൂല രാഷ്ട്രീയ അന്തരീക്ഷമാണ് സംസ്ഥാനത്തുള്ളതെന്നും പറഞ്ഞു\nതിരുവനന്തപുരം: സംസ്ഥാനത്ത് നടക്കാനിരിക്കുന്ന തദ്ദേശ തെരഞ്ഞെടുപ്പിൽ വലിയ വിജയപ്രതീക്ഷ പങ്കുവെച്ച് എൽഡിഎഫ് കൺവീനർ എ വിജയരാഘവൻ. യുഡിഎഫ് തൂത്തുവാരുമെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞപ്പോൾ വലിയ നേട്ടമുണ്ടാക്കുമെന്ന് കെ സുരേന്ദ്രൻ പറഞ്ഞു.\nസംസ്ഥാനത്ത് വലിയ വിജയപ്രതീക്ഷയാണ് ഉള്ളതെന്നും വിവാദങ്ങൾ ജനം നിരാകരിക്കുമെന്നും വിജയരാഘവൻ പ്രതികരിച്ചു. സർക്കാറിന്റെ വികസന പ്രവർത്തനങ്ങൾക്ക് അംഗീകാരം ലഭിക്കും. മുന്നണി വിപുലീകരണത്തിന് ശേഷമുള്ള തെരഞ്ഞെടുപ്പാണ്. വലിയ നേട്ടമുണ്ടാക്കും. ബിജെപിക്ക് നിലവിലുള്ള സീറ്റുകൾ ലഭിക്കില്ല. യുഡിഎഫിന്റെ ജമ അത്തെ ഇസ്ലാമി കൂട്ടുകെട്ട് ജനം തിരിച്ചറിയും. യുഡിഎഫിന്റേത് അവസരവാദ സഖ്യമാണ്. അവർ ബിജെപിയുമായും സഖ്യമുണ്ടാക്കുമെന്നും അദ്ദേഹം കുറ്റപ്പെടുത്തി.\nസംസ്ഥാനം യുഡിഎഫ് തൂത്തുവാരുമെന്ന് പറഞ്ഞ രമേശ് ചെന്നിത്തല, യുഡിഎഫ് അനുകൂല രാഷ്ട്രീയ അന്തരീക്ഷമാണ് സംസ്ഥാനത്തുള്ളതെന്നും പറഞ്ഞു. ഓരോ ദിവസം കഴിയും തോറും സംസ്ഥാനത്തെ ഇടത് സർക്കാർ കൂടുതൽ കൂടുതൽ വഷളാവുന്ന കാഴ്ചയാണ്. കൊള്ളയും കൊള്ളിവെയ്പും നടത്തുന്ന സർക്കാരാണ് കേരളത്തിലേത്. അധോലോക പ്രവർത്തനത്തിന് നേതൃത്വം വഹിക്കുന്ന സർക്കാരാണ്. പാർട്ടി സെക്രട്ടറിയുടെ നെഞ്ചിടിപ്പ് ഏറുന്നുവെന്നും ചെന്നിത്തല കുറ്റപ്പെടുത്തി.\nബിജെപിയെ അപേക്ഷിച്ച് കേരളത്തിൽ ഏറ്റവും അനുകൂലമായ സാഹചര്യമാണ് നിലവിലുള്ളതെന്ന് സംസ്ഥാന പ്രസിഡന്റ് കെ സുരേന്ദ്രൻ പറഞ്ഞു. യുഡിഎഫും എൽഡിഎഫും ഒരുപോലെയാണ്. ഏറ്റവും നേട്ടമുണ്ടാക്കാൻ പോകുന്നത് ബിജെപിയാണ്. എല്ലാ തയാറെടുപ്പുകളും പൂർത്തിയായി. സ്വർണക്കടത്ത് അടക്കമുള്ള വിവാദങ്ങൾ തെരഞ്ഞെടുപ്പ് ഫലത്തെ സ്വാധീനിക്കും. എൻഡിഎ ഇത്തവണ വൻ നേട്ടമുണ്ടാക്കുമെന്നും അദ്ദേഹം പ്രതീക്ഷ പ്രകടിപ്പിച്ചു.\nLast Updated 6, Nov 2020, 4:38 PM\nKerala political leaders


Kailas Menon | പിറക്കുന്നതിനും മുൻപേ മകനെ കേൾപ്പിച്ച സംഗീതം; വീണ്ടും കൈലാസ് മേനോന്റെ മന്ത്രികസ്പർശം – News18 Malayalam\nTracing the musical route of Kailas Menon | 'അലരേ...' ഗാനത്തിന്റെ വിശേഷങ്ങളുമായി കൈലാസ് മേനോൻ\nLast Updated : March 15, 2021, 18:47 IST\nജീവാംശമായി താനേ, നീയെന്നിൽ, കാലങ്ങൾ മുന്നേ വന്നു... യുഗാന്തരങ്ങളുടെ ബന്ധമെന്നോണം മലയാളി സ്നേഹിച്ച ഈ പാട്ടിന്റെ സംഗീതം ഉണ്ടായത് കൈലാസ് മേനോൻ എന്ന സംഗീതജ്ഞനിൽ നിന്നുമാണ്. 'തീവണ്ടി' സിനിമയിലെ ഗാനം എന്നതിലുപരി, മനസ്സിനെ സ്പർശിക്കുന്ന തരത്തിലെ ശുദ്ധ സംഗീതം പിറന്നിട്ട് വർഷം മൂന്ന് തികയുന്നു. ഇനി തെലുങ്ക് പ്രേക്ഷകർക്ക് മുന്നിൽ ഈ ഗാനം അവതരിപ്പിക്കാനുള്ള തിരക്കുകളിലേക്ക് കടക്കുകയാണ് കൈലാസ്.\nതീവണ്ടിയുടെ രണ്ടാം വരവിനു കാത്തു നിൽക്കുമ്പോൾ തന്നെ വീണ്ടുമൊരു ഹിറ്റ് ഗാനത്തിന്റെ സ്രഷ്‌ടാവായിക്കഴിഞ്ഞു കൈലാസ്. ഇമ്പമേറിയ ഈണങ്ങളുടെ കൂട്ടുകാരനായ കൈലാസിന്റെ തന്ത്രികളിൽ നിന്നും പ്രണയത്തിൽ ചാലിച്ച് 'അലരേ...' എന്ന ഗാനം 'മെമ്പർ രമേശൻ ഒൻപതാം വാർഡിൽ' നിന്നും പുറത്തറങ്ങിക്കഴിഞ്ഞു. ഒരു വലിയ സന്തോഷത്തിന്റെ ആരംഭം കൂടിയാണ് ഈ ഗാനം. കൈലാസിന്റെ സംഗീത വിശേഷങ്ങൾ കേൾക്കാം.\n"ജീവാംശമായി... എന്ന പാട്ടിന് ആന്ധ്രയിൽ ഒട്ടേറെ ആരാധകരുണ്ട്. അവരുടെ ഭാഷയിൽ ഗാനമിറങ്ങിയാൽ ഹിറ്റാവും എന്ന് തന്നെയാണ് പ്രതീക്ഷ. 'ജീവാംശമായി' ഗാനത്തിന് തെന്നിന്ത്യയിൽ നിന്നും ഉത്തരേന്ത്യയിൽ നിന്നും ഒട്ടേറെപ്പേർ നല്ല അഭിപ്രായം അറിയിച്ചിരുന്നു. എല്ലാ സംസ്ഥാനങ്ങളിൽ നിന്നും പ്രതികരണം ലഭിച്ചിരുന്നു.\nപാട്ട് അധികം റിഥമിക് ആവാതിരിക്കാൻ ശ്രദ്ധിച്ചിരുന്നു. ബീറ്റ്‌സ് ഉൾപ്പെടുത്തി ചെയ്യാവുന്നതാണ്, പക്ഷെ അത് മനഃപൂർവം ഒഴുവാക്കി. ബീറ്റ് ഉണ്ടെങ്കിൽ കേൾക്കാൻ രസമായിരിക്കും, പക്ഷെ എത്രയാവർത്തി കേട്ടാലും മടുപ്പ് വരാതെയിരിക്കുന്ന ഈണമാവണം എന്ന് നിർബന്ധമുണ്ടായിരുന്നു.\nഅത്തരം പാട്ടുകൾ ചെയ്യാനാണ് ആഗ്രഹം. 90കളിലെ പാട്ടുകൾ നമ്മൾ ഇപ്പോഴും കേൾക്കുന്നില്ലേ? ഇരുപതോ മുപ്പതോ വർഷങ്ങൾ കഴിഞ്ഞാലും, നമ്മൾ ജീവിച്ചിരിപ്പില്ലാത്ത കാലത്തും, കേൾക്കാൻ ആളുണ്ടാവണം. പഴയ കാലത്തെ പാട്ടുകൾ ആരാണ് ചെയ്തത് എന്ന് അറിയില്ലെങ്കിലും ഇപ്പോഴും നിലനിൽക്കുന്നുണ്ട്. ജീവിച്ചിരിപ്പില്ലെങ്കിലും അവർ ചർച്ച ചെയ്യപ്പെടാൻ കാരണം അവരുടെ പാട്ടുകളാണ്.\nതീവണ്ടിയുടെ തെലുങ്ക് പതിപ്പ് കഴിഞ്ഞ വർഷം നടക്കേണ്ടതായിരുന്നു. കോവിഡ് കാരണം നീണ്ടു പോയി. തീവണ്ടിയിലെ നാല് പാട്ടുകൾ അവർക്ക് ഒട്ടേറെ ഇഷ്‌ടമായതിനാൽ, അതുപോലെ തന്നെ തെലുങ്കിലേക്ക് മാറ്റണം. പിന്നെ തെലുങ്ക് ഓഡിയൻസിനായി മറ്റൊരു പട്ടു കൂടി ചെയ്യണം," കൈലാസ് പറഞ്ഞു.\nപിറക്കുന്നതിനും മുൻപേ സമന്യു ആദ്യം കേട്ടത് അച്ഛന്റെ പാട്ട്\nകൈലാസ് അലരേ... കമ്പോസ് ചെയ്തതും, അന്ന് ജനിച്ചിട്ടുപോലുമില്ലാത്ത മകൻ സമന്യു രുദ്രയാണ് പാട്ടിന്റെ ആദ്യ കേൾവിക്കാരിൽ ഒരാൾ. "കുഞ്ഞിന് പാട്ടിനോട് വലിയ താൽപ്പര്യമാണ്. ഇപ്പോൾ ആറ് മാസമായി. ഭാര്യ ഗർഭിണിയാണെന്ന് അറിഞ്ഞതിന്റെ പിറ്റേ ദിവസം കമ്പോസ് ചെയ്ത പാട്ടാണ് അലരേ... കമ്പോസ് ചെയ്ത് ഭാര്യയെ കേൾപ്പിക്കുകയും ചെയ്‌തു. വൈഫ് മാത്രമല്ല അത് കേൾക്കുന്നത് എന്നൊരു തോന്നൽ എന്റെ മനസ്സിലുണ്ട്. കുഞ്ഞുണ്ടായ ശേഷവും, ഇപ്പോഴും, കൂടുതൽ കേൾക്കുന്നത് ഈ പാട്ടാണ്. ഉറങ്ങാൻ പോകുമ്പോഴും കരയുമ്പോഴും ഈ പാട്ട് വച്ചുകൊടുത്താൽ ആൾ ഹാപ്പിയാണ്. കാറിൽ യാത്ര ചെയ്യുമ്പോഴും അതുതന്നെയാണ്. ഭാര്യയും കുടുംബവും വക്കീൽമാരാണ്. കുഞ്ഞിന് പാട്ടിനോടുള്ള കമ്പം കാണുമ്പോൾ, ഇപ്പോഴേ ലോ ബുക്സ് കൊടുത്ത് തുടങ്ങണം എന്ന് തമാശയ്ക്കു പറയാറുണ്ട്."\n"അലരെ... എന്ന പാട്ടിന് നല്ല പ്രതികരണം ഉണ്ട്. കുറേപ്പേർ കവർ സോങ്‌സ് ഇറക്കുന്നുണ്ട്. ഒരുപാടുപേർ പാടുന്നു എന്നതാണ് സന്തോഷം. ശബരീഷ് വർമ്മ എഴുതിയ ഗാനം ഐറാനും നിത്യ മാമ്മനും ചേർന്നാണ് പാടിയത്.\nഐപാഡിൽ ആപ്പ് ഉപയോഗിച്ച് കമ്പോസ് ചെയ്തിട്ടുണ്ട്. വയലിൻ, ഗിത്താർ പോലുള്ള ലൈവ് ഉപകരണങ്ങൾ കമ്പോസിങ്ങിൽ ഉണ്ടാവണം എന്ന് ആഗ്രഹമുണ്ട്. 'ജീവാംശമായി...' കേട്ട പലരും വളരെ സിമ്പിൾ ആയി ഫീൽ ചെയ്യുന്നു എന്ന് പറഞ്ഞിരുന്നു. ശരിക്കും അതിനുള്ളിൽ ഗിറ്റാർ, വയലിൻ, ഓടക്കുഴൽ, ഇലക്ട്രിക്ക് ഗിത്താർ, വീണ തുടങ്ങിയ ഉപകരണങ്ങൾ എല്ലാമുണ്ട്. പാട്ടിനുള്ളിൽ ഇതെല്ലം വന്നുപോകുന്നത് കൊണ്ട് കേൾക്കുമ്പോൾ വളരെ ലളിതമെന്നു തോന്നും.\nവ്യക്തിപരമായി ഇഷ്‌ടമുള്ളതുകൊണ്ടു കൂടിയാവും ഇത്രയും സംഗീതോപകരണങ്ങൾ കടന്നു വരുന്നത്.\nഡിജിറ്റലിലേക്കു സിനിമ ചേക്കേറുമ്പോൾ പാട്ടിന്റെ ഭാവിയും മാറുമോ?\nഅങ്ങനെയൊരു മാറ്റം പ്രശ്നമാവും എന്ന് തോന്നുന്നില്ല. സംഗീതത്തിന്റെ ഭാവി എന്നും തിയേറ്ററിനേക്കാൾ പുറത്തുള്ള മീഡിയം തന്നെയായിരുന്നു. യൂട്യൂബിലോ മ്യൂസിക് സ്‌ട്രീമിംഗ് ആപ്പുകളിലോ കേട്ട് കേട്ട് തന്നെയാണ്\nശ്രോതാക്കൾ ഇഷ്‌ടപ്പെടുന്നത്. തിയേറ്ററിൽ പോയി ഒരിക്കലും ഒരു പാട്ട് ആവർത്തിച്ച് കേൾക്കാൻ ഇടയില്ല. ഡിജിറ്റൽ മീഡിയം തന്നെയാണ് പാട്ടിനു പ്രോത്സാഹനം.\n'തീവണ്ടി' റിലീസ് ആവുന്നതിനും ആറു മാസം മുൻപ് 'ജീവാംശമായി...' പുറത്തിറങ്ങിയിരുന്നു. ഒ.ടി.ടി.യിൽ സിനിമ ഇറങ്ങുന്നത് സംഗീതത്തെ ബാധിക്കില്ല. 'സൂഫിയും സുജാതയും' സിനിമയിലെ ഗാനം കഴിഞ്ഞ വർഷത്തെ ഹിറ്റ് ആയിരുന്നു. മാധ്യമം ഏതായാലും നല്ല പാട്ടുകൾ ഹിറ്റ് ആകും.\nസംഗീത സംവിധാനവും പശ്ചാത്തല സംഗീതവും കൈകാര്യം ചെയ്യുമ്പോൾ...\nഇഷ്‌ടപ്പെട്ട ഗാനം ഒരുക്കുന്നതാണ് സംഗീത സംവിധാനം. പശ്ചാത്തല സംഗീതം ഒരുക്കുമ്പോൾ സിനിമ ആവശ്യപ്പെടുന്ന സന്ദർഭം അനുസരിച്ചു വേണം. പാട്ട് ഉണ്ടാക്കുന്ന പോലെ എളുപ്പമല്ല. നല്ല സിനിമയാണെങ്കിൽ പശ്ചാത്തല സംഗീതം രസകരമാവും.\nഫൈനൽസ് സിനിമ ചെയ്യുമ്പോൾ പാട്ടുകളേക്കാൾ ആസ്വദിച്ചത് ബാക്ക്ഗ്രൗണ്ട് സ്കോർ ആയിരുന്നു എന്ന് പ്രതികരണം ലഭിച്ചിരുന്നു. സിനിമ കണ്ടവരും അതേ അഭിപ്രായമാണ് പറഞ്ഞത്.\nസംഗീത ലോകത്തെത്തിയിട്ട് ഒരു പതിറ്റാണ്ട് പിന്നിടുന്നു. പുതിയ പ്ലാനുകൾ എന്തൊക്കെയാണ്?\n15 വർഷത്തോളമായി ആഡ്-ഫിലിംസ് ചെയ്യുന്നു. സംഗീതം മാത്രമായി ഒതുങ്ങിക്കൂടാൻ ആഗ്രഹമില്ല. കൂടുതൽ മേഖലകളിൽ കടന്നു ചെല്ലണം. യാത്ര ചെയ്യാൻ ഒരുപാടിഷ്‌ടമാണ്. ആൾക്കാരെ പരിചയപ്പെടാനും, പുതിയ ഭക്ഷണം പരീക്ഷിക്കാനുമെല്ലാം താത്പ്പര്യമുണ്ട്.\nയാത്ര കാഴ്ചപ്പാടിനെ ഒട്ടേറെ സ്വാധീനിക്കും. ഈ ലോകത്ത് നമ്മൾ ഒന്നുമായിട്ടില്ല എന്ന തിരിച്ചറിവിനും കൂടുതൽ പഠനങ്ങൾക്കും അതുപകരിക്കും. ഇപ്പോൾ നടക്കുന്നതിനേക്കാൾ കൂടുതൽ യാത്രകൾ ചെയ്യണം എന്നാണ് ആഗ്രഹം.\nകമ്പോസ് ചെയ്യാനായി യാത്രകൾ നടത്താറുള്ളവരെ കുറിച്ച് കേട്ടിട്ടുണ്ട്. അങ്ങനെയുണ്ടോ?\nകമ്പോസ് ചെയ്യാൻ വേണ്ടി യാത്രകൾ നടത്തിയിട്ടില്ല. യാത്ര ചെയ്യുമ്പോഴാവും\nചില ട്യൂൺസ് മനസ്സിൽ ഉണ്ടാക്കുന്നത്. ഒരിക്കൽ ട്രെയിനിൽ യാത്ര ചെയ്യുമ്പോൾ ഒരു ട്യൂൺ മനസ്സിൽ വന്നു. ഉടൻ തന്നെ ടോയ്‌ലെറ്റിൽ പോയി അത് ഫോണിൽ റെക്കോർഡ് ചെയ്ത് പിന്നീട് പാട്ടാക്കി. ട്രെയിനിന്റെ താളവും ചലനവുമെല്ലാം സ്വാധീനിച്ചു. നല്ല സംഗീതം ഏതു നിമിഷവും സാധ്യമാവാം.\nയാത്രകൾ കൂടുംതോറും തുറന്നു ചിന്തിക്കാൻ പറ്റും. അതുകൊണ്ടു യാത്രകൾ വളരെ പ്രചോദനാത്മകമാണ്.\nഭാര്യ ഗർഭിണിയായിരിക്കുന്ന സമയത്തും കുഞ്ഞുണ്ടായ ശേഷവും അവർക്കൊപ്പം സമയം ചിലവഴിക്കാൻ സാധിച്ചു. അതൊരു വലിയ ഭാഗ്യമായി കരുതുന്നു. ഗർഭാവസ്ഥയിൽ എത്രത്തോളം കൂടെയുണ്ടാവും എന്നത് പോസിറ്റീവ് ആയി മാറും.\nലോക്ക്ഡൗണിനെ ഞാൻ അത് വളരെ പോസിറ്റീവ് ആയി കണ്ടു. ഓട്ടപ്പാച്ചിലിനിടെ നമ്മളായി എടുക്കാത്ത ഒരു ബ്രേക്ക് നമുക്കെല്ലാവർക്കും സാധ്യമായി എന്നത് വലിയൊരു പോസിറ്റീവാണ്. ബ്രേക്ക് എടുത്താൽ മാത്രമേ പുനർവിചിന്തനം സാധിക്കൂ. ജീവിതത്തെ എങ്ങനെ അഭിമുഖീകരിക്കണം, കരിയറിൽ ഇനി എന്ത് ചെയ്യണം തുടങ്ങിയ കാര്യങ്ങൾ ചിന്തിക്കാൻ കിട്ടിയ ഗാപ് ആണ് ലോക്ക്ഡൗൺ. പ്രകൃതി നമുക്കെല്ലാം തന്നൊരു ബ്രേക്ക് ആയാണ് എനിക്ക് തോന്നിയിട്ടുള്ളത്.\nകൂടാതെ നമ്മളെല്ലാം വൃത്തിക്കും വെടുപ്പിനും കൂടുതൽ പ്രാധാന്യം നൽകാൻ ആരംഭിച്ചു. കൈകഴുകാനും, സാനിറ്റൈസ് ചെയ്യാനും തുടങ്ങി. കോവിഡ് എന്ന അസുഖം ഉള്ളപ്പോഴും ആരോഗ്യപരമായുള്ള മറ്റു പ്രശ്നങ്ങൾ കുറഞ്ഞു തുടങ്ങി. ആശുപത്രികളിൽ തിരക്ക് കുറയുന്നു. വീട്ടിൽ ആണെങ്കിൽ തന്നെ ഭാര്യയ്ക്ക് വർഷാവർഷം ഉണ്ടാവുന്ന ആസ്ത്മയുടെ ബുദ്ധിമുട്ട് ഇക്കുറിയുണ്ടായില്ല. ഇക്കാര്യങ്ങളെല്ലാം നല്ല മാറ്റങ്ങളാണ്. കുറെക്കാലം കഴിഞ്ഞാലും ഈ ജാഗ്രത ജനങ്ങൾ തുടരും എന്ന് കരുതുന്നു.\nഇനി ആസിഫ് അലി ചിത്രം കൊത്ത്, ടൊവിനോയുടെ സിനിമ 'വാശി', സൗബിന്റെ 'കള്ളൻ ഡിസൂസ' തുടങ്ങിയ ചിത്രങ്ങൾക്ക് കൈലാസ് സംഗീതമൊരുക്കും.\nFirst published: March 15, 2021, 18:47 IST\nKailas MenonMember Rameshan Onpatham Wardmusic director


Minister VK Singh targets Kanhaiya, says his icon Rohith ‘supported Yakub’ | ഭീകരവാദികളെ അനുകൂലിക്കുന്നു, രോഹിത് വെമുലയും കനയ്യയും രാജ്യദ്രോഹികളെന്ന് വികെ സിങ് - Malayalam Oneindia\n5 min ago പ്രവാസികളെ ഒമാന് തിരികെ വിളിക്കുന്നു; ഫീസുകള് കുറച്ചു, പുതിയ പ്രഖ്യാപനങ്ങള് ഇങ്ങനെ...\nUpdated: Sun, Mar 6, 2016, 12:47 [IST]\nമധുര: ഭീകരവാദികളെ അനുകൂലിച്ചവരാണ് ആത്മഹത്യ ചെയ്ത വിദ്യാര്‍ത്ഥി രോഹിത് വെമുലയും ജെഎന്‍യു യൂണിയന് പ്രസിഡന്റ് കനയ്യ കുമാറുമെന്ന് കേന്ദ്രമന്ത്രി വികെ സിംഗ്. ഭീകരവാദികളെ അനുകൂലിക്കുന്നവര് രാജ്യദ്രോഹികളാണെന്നും അദ്ദേഹം പറഞ്ഞു. രോഹിത് വെമുല രാജ്യദ്രോഹിയെന്ന് തെളിയിച്ചതാണെന്നും വികെ സിംഗ് വ്യക്തമാക്കി.\nരോഹിത് വെമുല മുംബൈ ഭീകരാക്രമണ കേസിലെ പ്രതി യാക്കൂബ് മേമനെ അനുകൂലിച്ചയാളാണ്. രോഹിത് വെമുലയെ ഞാന് ബഹുമാനിക്കുന്നുവെന്നും ആരാധിക്കുന്നുവെന്നും കനയ്യ കുമാര് പറഞ്ഞതിനു പിന്നാലെയാണ് കേന്ദ്രമന്ത്രി ആരോപണവുമായി മുന്നോട്ടു വന്നത്. രോഹിത്തിനെ പോലുള്ള രാജ്യദ്രോഹികളെ ധീരനായി കാണാന് സാധിക്കില്ലെന്നും അദ്ദേഹം പറഞ്ഞു.\nഹൈദരാബാദ് സര്‍വ്വകലാശാലയില് ആത്മഹത്യ ചെയ്ത വിദ്യാര്‍ത്ഥി രോഹിത് വെമുല യാക്കൂബ് മേമനെ അനുകൂലിച്ച് പരിപാടി സംഘടിപ്പിച്ചിരുന്നു. രാജ്യവിരുദ്ധ മുദ്രാവാക്യം മുഴക്കുന്നവരെ എങ്ങനെ ധീരനായി കാണാന് കഴിയുമെന്നാണ് സിംഗിന്റെ ചോദ്യം.\nജയില് മോചിതനായ കനയ്യ കുമാര് അഫ്‌സല് ഗുരുവല്ല, രോഹിത് വെമുലയാണ് തന്റെ ആരാധ്യപുരുഷനെന്ന് പ്രസംഗിക്കുകയുണ്ടായി. കനയ്യയ്‌ക്കെതിരെ വിമര്‍ശനങ്ങള് ഇപ്പോഴും തുടരുകയാണ്.\nvk singh kanhaiya kumar rohit vemula yakub memon jnu വികെ സിംഗ് കനയ്യ കുമാര് രോഹിത് വെമുല യാക്കൂബ് മേമന് ജെഎന്‍യു\nV K Singh called upon the youth workers to spread nationalism and tell people how to take the country ahead when 'fissiparous forces' are at work.


ICICI Securities Give ADD Rating On ITC Limited; FMCG Stock To Reach Rs 250, Brokerage Is Bullish - Malayalam Goodreturns\n» ക്ഷമയുടെ നെല്ലിപ്പടി പരീക്ഷിക്കുന്ന ഈ സ്‌റ്റോക്ക് ഉയരുമെന്ന് ഐസിഐസിഐ സെക്യുരിറ്റീസ്; 250 രൂപ തൊടും\nPublished: Thursday, January 20, 2022, 8:45 [IST]\nനിക്ഷേപകരുടെ ക്ഷമ പരീക്ഷിക്കുന്ന നിരവധി സ്റ്റോക്കുകളുണ്ട് ഓഹരി വിപണിയില്. ഇക്കൂട്ടത്തില് പേരുകേട്ട ഒരു കമ്പനിയാണ് ഐടിസി ലിമിറ്റഡ്. കാര്യം ഇന്ത്യയിലെ ഏറ്റവും വലിയ രണ്ടാത്തെ എംഎംസിജി (ഫാസ്റ്റ് മൂവിങ് കണ്‍സ്യൂമര് ഗുഡ്‌സ്) കമ്പനിയാണ്. എന്നാല് ഐടിസിയില് നിന്ന് നല്ലൊരു ആദായം നിക്ഷേപകര് കണ്ടിട്ട് കാലം കുറച്ചായി. ക്ഷമയുള്ളവര്‍ക്ക് മാത്രം പറഞ്ഞ സ്‌റ്റോക്കാണ് ഐടിസിയെന്ന ചൊല്ലും ഇപ്പോള് പ്രചാരത്തിലുണ്ട്.\nബുധനാഴ്ച്ച 0.16 ശതമാനം നഷ്ടത്തിലാണ് കമ്പനി വ്യാപാരം മതിയാക്കിയത്. ചൊവാഴ്ച്ച 220.75 രൂപയില് ക്ലോസ് ചെയ്ത ഐടിസി ഇന്നലെ 220.40 രൂപയില് ഇടപാടുകള്‍ക്ക് തിരശ്ശീലയിട്ടു. 2.71 ലക്ഷം കോടി രൂപയിലേറെ വിപണി മൂല്യം കുറിക്കുന്ന ഐടിസി ലിമിറ്റഡ് 20, 200 ദിവസങ്ങളിലെ മൂവിങ് ആവറേജുകള്‍ക്ക് മുകളിലാണ് നിലവില് വ്യാപാരം നടത്തുന്നത്. എന്നാല് 5, 50, 100 ദിവസങ്ങളിലെ മൂവിങ് ആവറേജുകള്‍ക്ക് താഴെയാണ് ഐടിസി ഓഹരികള് ഉള്ളതുതാനും.\n2021 ഒക്ടോബറിലാണ് ഈ ലാര്‍ജ് കാപ്പ് സ്റ്റോക്ക് 52 ആഴ്ച്ചക്കിടയിലെ ഏറ്റവും ഉയര്‍ന്ന നില കണ്ടെത്തിയത്. ഈ ദിവസം കമ്പനിയുടെ ഓഹരി വില 265.30 രൂപ വരെയ്ക്കും ഉയര്‍ന്നു. 2021 മെയ്4-ന് രേഖപ്പെടുത്തിയ 199.10 രൂപ, 52 ആഴ്ച്ചക്കിടയില് ഐസിടി കുറിച്ച ഏറ്റവും താഴ്ന്ന നിലയുമാകുന്നു. എന്തായാലും 52 ആഴ്ച്ചയിലെ താഴ്ച്ചയില് നിന്ന് 10.5 ശതമാനം ഉയര്‍ച്ച സ്റ്റോക്ക് കൈവരിച്ചുകഴിഞ്ഞു. ഇതേസമയം, 52 ആഴ്ച്ചയിലെ ഉയര്‍ച്ചയില് നിന്നും ഐടിസി ഓഹരികള് 17 ശതമാനം താഴേക്ക് ഇറങ്ങിയിട്ടുമുണ്ട്.\nഐടിസി ഓഹരികള് ഇപ്പോള് വാങ്ങിയിട്ട് കാര്യമുണ്ടോ? കമ്പനിയുടെ പ്രതാപവും പത്രാസും കാണുമ്പോള് ചിലര്‍ക്കെങ്കിലും സംശയമുണരാറുണ്ട്. ഐടിസി ലിമിറ്റഡിന്റെ ചിത്രം മാറാന് പോവുകയാണെന്ന് പറയുന്നു ഇന്ത്യയിലെ പ്രമുഖ ബ്രോക്കറേജുകളില് ഒന്നായ ഐസിഐസിഐ സെക്യുരിറ്റീസ്. മാക്രോ, മൈക്രോ ഘടകങ്ങള് കമ്പനിക്ക് അനുകൂലമായി തുടങ്ങിയിരിക്കുന്നു. അതുകൊണ്ട് എഫ്എംസിജി ഭീമനായ ഐടിസിയുടെ ഓഹരികള് വാങ്ങുന്നതിനെ കുറിച്ച് നിക്ഷേപകര്‍ക്ക് ഇപ്പോള് ചിന്തിക്കാമെന്നാണ് ബ്രോക്കറേജിന്റെ പക്ഷം.\nAlso Read: ബജറ്റ് പ്രഖ്യാപനം ലക്ഷ്യമിട്ട് വാങ്ങാം; ഓരോ ഫെര്‍ട്ടിലൈസര്, പവര് സ്റ്റോക്കുകള് ഇതാ\nവലിയ വളര്‍ച്ചാ അവസരമാണ് ഐടിസിക്ക് മുന്നില് രൂപംകൊള്ളുന്നത്. ഒരുഭാഗത്ത് പണപ്പെരുപ്പം വര്‍ധിക്കുന്ന പശ്ചാത്തലത്തില് സിഗരറ്റുകള്‍ക്ക് വില കൂടാന് സാധ്യതയേറെ. മറുഭാഗത്ത് എഫ്എംസിജി ബിസിനസില് ഐടിസിയുടെ പ്രകടനം നാള്‍ക്കുനാള് മെച്ചപ്പെടുകയാണ്. ഉയര്‍ന്ന ലാഭവും സാമ്പത്തിക മൂല്യവര്‍ധനവും സ്‌റ്റോക്കിലെ ആകര്‍ഷണീയത കൂട്ടുന്നുണ്ട്. ഹോട്ടല് ബിസിനസ് ഉണരുന്നതും ഐടിസിയുടെ മുന്നോട്ടുള്ള കുതിപ്പിന് ഗുണം ചെയ്യും.\n'സിഗരറ്റ് ബിസിനസില് ഐടിസിയുടെ മാര്‍ക്കറ്റ് വിഹിതം ഗൗരവമായി വര്‍ധിക്കുമെന്നാണ് ഞങ്ങളുടെ കണക്കുകൂട്ടല്. എഫ്എംസിജി മേഖലയില് കമ്പനിയുടെ പ്രവര്‍ത്തനങ്ങള് ചടുലമാവുന്നുണ്ട്. ലാഭക്ഷമത തുടര്‍ച്ചയായി മെച്ചപ്പെടുന്നു. ഒപ്പം സപ്ലൈ ചെയിനിലെ പുനഃക്രമീകരണവും ചെലവ് ചുരുക്കല് നടപടികളെ കാര്യമായി പിന്തുണയ്ക്കുകയാണ്', ഐസിഐസിഐ സെക്യുരിറ്റീസ് അറിയിക്കുന്നു.\nAlso Read: മികച്ച റിസള്‍ട്ട് പ്രഖ്യാപിക്കാവുന്ന കമ്പനി തെരയുകയാണോ? എങ്കില്9സ്‌റ്റോക്കുകള് ഇതാ\nഇതേസമയം, സര്‍ക്കാരിന്റെ പരിഗണനയിലുള്ള പുതിയ പുകയില നയം ഒരുപക്ഷെ സ്റ്റോക്കിനെ ഹ്രസ്വകാലത്തേക്ക് പ്രതികൂലമായി ബാധിക്കാമെന്ന മുന്നറിയിപ്പും ബ്രോക്കറേജ് നല്‍കുന്നുണ്ട്. പുകയിലയ്ക്ക് പുതിയ നികുതി നിശ്ചയിക്കുകയാണെങ്കില് ഹ്രസ്വകാലത്തേക്ക് ഐടിസിയുടെ ഉത്പാദനവും ലാഭക്ഷമയും കുറയാന് സാധ്യതയുണ്ട്. എന്തായാലും ഐടിസിയിലുള്ള വരുമാന എസ്റ്റിമേറ്റുകള്‍ക്ക് ഐസിഐസിഐ സെക്യുരിറ്റീസ് മാറ്റം വരുത്തുന്നില്ല.\nAlso Read:3മാസത്തില് 30% ലാഭം; പക്കാ ബുള്ളിഷ് ട്രെന്‍ഡിലുള്ള സ്‌മോള് കാപ് കെമിക്കല് സ്റ്റോക്ക് വാങ്ങുന്നോ?\nനിക്ഷേപകര്‍ക്ക് ഇപ്പോഴത്തെ നിലയില് ഐടിസി ഓഹരികള് സമാഹരിക്കാമെന്ന് ബ്രോക്കറേജ് നിര്‍ദേശിക്കുന്നു. ഡിസ്‌കൗണ്ടഡ് കാഷ് ഫ്‌ളോ അടിസ്ഥാനപ്പെടുത്തി 250 രൂപയുടെ ടാര്‍ഗറ്റ് വിലയാണ് സ്റ്റോക്കില് ഐസിഐസിഐ സെക്യുരിറ്റീസ് നല്‍കുന്നത്.\nപണപ്പെരുപ്പം മുന്‍നിര്‍ത്തിയുള്ള വിലവര്‍ധനവിന് മുന്‍പ് നികുതി കൂട്ടിയാല് സിഗരറ്റ് വില്‍പ്പന ഇടിയുമെന്ന റിസ്‌ക് മാത്രമാണ് ഐടിസി ലിമിറ്റഡില് ബ്രോക്കറേജ് അടിവരയിടുന്നത്.\nAlso Read: മൊമന്റം ട്രേഡിങ്;3ആഴ്ചയ്ക്കകം 17% ലാഭം നേടാം; ഈ3സ്റ്റോക്കുകള് പരിഗണിക്കുന്നോ?\nസെപ്തംബര് പാദം വാര്‍ഷികാടിസ്ഥാനത്തില് 13.7 ശതമാനം അറ്റാദായ വര്‍ധനവ് ഐടിസി രേഖപ്പെടുത്തിയിരുന്നു. ജൂലായ് - സെപ്തംബര് കാലത്ത് 3,697 കോടി രൂപയാണ് കമ്പനി ലാഭം കണ്ടെത്തിയതും. ഇക്കാലയളവില് കമ്പനിയുടെ അറ്റവരുമാനം 11.2 ശതമാനം കൂടി 12,543 കോടി രൂപയായി. ഇബിഐടിഡിഎ 12.9 ശതമാനം വര്‍ധിച്ച് 4,615 കോടി രൂപയുമായി.\nAlso Read: വാങ്ങണോ വേണ്ടയോ? റിലയന്‍സ്, ദേവയാനി, മാരുതി, അപ്പോളൊ; വിദേശ ബ്രോക്കറേജ് സ്ഥാപനങ്ങള് പറയുന്നതിങ്ങനെ\nICICI Securities Give ADD Rating On ITC Limited; FMCG Stock To Reach Rs 250, Brokerage Is Bullish\nICICI Securities Give ADD Rating On ITC Limited; FMCG Stock To Reach Rs 250, Brokerage Is Bullish. Read in Malayalam.\nStory first published: Thursday, January 20, 2022, 8:45 [IST]


ചോക്‌സിയെ തിരികെയെത്തിക്കാനുള്ള എല്ലാ ശ്രമങ്ങളും തുടരുമെന്ന് ഇന്ത്യ - Media Malayalam (മീഡിയ മലയാളം)\nചോക്‌സിയെ തിരികെയെത്തിക്കാനുള്ള എല്ലാ ശ്രമങ്ങളും തുടരുമെന്ന് ഇന്ത്യ\nമെഹുല് ചോക്‌സിയെ ഉടന് ഇന്ത്യയ്ക്ക് വിട്ടു കിട്ടില്ല. ചോകിസിയുടെ കേസ് ഡൊമിനിക ഹൈക്കോടതി നീട്ടിവെച്ചു. അതേസമയം അനധികൃതമായി രാജ്യത്ത് പ്രവേശിച്ച കേസില് മെഹുല് ചോക്‌സിയുടെ ജാമ്യാപേക്ഷ ഡൊമിനികയിലെ മജിസ്‌ട്രേറ്റ് കോടതി തള്ളിയിരുന്നു. ഇതിനെതിരെ ചോക്‌സി നല്‍കിയ അപ്പീല് ഈ മാസം പതിനാലിന് പരിഗണിക്കും. ജാമ്യം ലഭിച്ചാല് ചോക്‌സി രാജ്യം വിടാന് സാധ്യതയുണ്ടെന്ന ഡൊമിനിക സര്‍ക്കാരിന്റെ വാദം പരിഗണിച്ചാണ് ജാമ്യം നിഷേധിച്ചത്. ചോക്‌സിയെ തിരികെയെത്തിക്കാനുള്ള എല്ലാ ശ്രമങ്ങളും തുടരുമെന്ന് ഇന്ത്യ അറിയിച്ചു.\nസാമ്പത്തിക കുറ്റവാളികളെ ഇന്ത്യയിലേക്ക് തിരികെ എത്തിക്കാന് സര്‍ക്കാര് പ്രതിജ്ഞാബദ്ധമാണെന്ന് വിദേശകാര്യ മന്ത്രാലയം അറിയിച്ചു. ഇതിനുള്ള ശ്രമങ്ങള് തുടരുകയാണെന്നും മന്ത്രാലയം വ്യക്തമാക്കി. മെയ് 27നാണ് ചോക്‌സി ഡൊമിനിക്കന് പൊലീസിന്റെ പിടിയിലാകുന്നത്. ക്യൂബയിലേക്ക് രക്ഷപ്പെടാനുള്ള ശ്രമത്തിനിടെയാണ് ചോക്‌സി പിടിയിലായതെന്നാണ് പൊലീസ് പറയുന്നത്.\nIndia will continue\nto make every effort to bring\nPrevious articleപയറും പഞ്ചസാരയും കടലയും ഉള്‍പ്പടെ മിക്ക പായ്ക്കറ്റുകളിലും 50 ഗ്രാം മുതല് 150 ഗ്രാം വരെ മോഷ്ടിക്കും\nNext articleയുപിഎ സര്‍ക്കാരിന്‍റെ കാലത്ത് ഇന്ധനവില വര്‍ധിച്ചപ്പോള് ട്വീറ്റ് ചെയ്ത് പ്രതിഷേധിച്ച താരങ്ങൾക്ക് ഇപ്പോഴൊന്നും പറയാനില്ലേ


സ്വിമ്മിങ് പൂളില് നിന്നുമുള്ള ചിത്രങ്ങളുമായി ആര്യ | CinemaTalkies\nസ്വിമ്മിങ് പൂളില് നിന്നുമുള്ള ചിത്രങ്ങളുമായി ആര്യ\nമലയാളികളുടെ പ്രിയപ്പെട്ട നടിയും അവതാരകയുമാണ് ആര്യ കഴിഞ്ഞ ദിവസംസ്വിമ്മിംഗ് പൂളില് നിന്നുമുള്ള മനോഹര ചിത്രങ്ങൾ പങ്കുവെച്ചിരുന്നു . കറുത്ത സ്ലീവ്‌ലെസ്സ് വസ്ത്രം ധരിച്ച് നില്‍ക്കുന്ന ചിത്രമാണ് ആര്യ പങ്കുവെച്ചത്.\nഅവള് വെള്ളമാണ്, നിങ്ങളെ മുക്കാന് ശക്തിയുള്ളവള്, ശുചീകരിക്കാനും മാത്രം സോഫ്റ്റായവള്, നിങ്ങളെ സംരക്ഷിക്കാനും മാത്രം ആഴമുള്ളവള് എന്നാണ് ആര്യ കുറിച്ചത്. നിരവധി പേരാണ് ചിത്രത്തിന് കമന്റുമായി എത്തിയത്.\nചിലര് വളരെ മോശമായ കമന്റുകളുമായി രംഗത്ത് എത്തി. എരുമ വെള്ളത്തില് കിടക്കുന്നത് പോലെയുണ്ട് എന്നായിരുന്നു ഒരാള് കമന്റ് ചെയ്തത്. ഈ കമന്റിന് ശക്തമായ ഭാഷയില് തന്നെയാണ് നടി മറുപടി നല്‍കിയത്.\nകണ്ണ് നന്നായി പരിശോധിക്കുന്നത് നല്ലതായിരിക്കുമെന്നും ഇത് തന്റെ ചിത്രമല്ല എന്റേതാണ് എന്നുമായിരുന്നു ആര്യ മറുപടിയായി കുറിച്ചത്. തമിഴില് വന്ന കമന്റിന് തമിഴില് തന്നെയാണ് താരം മറുപടി നല്‍കിയത്. മേക്കപ്പ് കുറഞ്ഞോ ചേട്ടാ എന്ന കമന്റിന് ലേശം എന്നായിരുന്നു നടിയുടെ മറുപടി.\nഷാരൂഖിന്റെ നായികയായി നയൻതാര എന്ന് റിപ്പോർട്ട്\nഎന്റെ നിറത്തിലും ചര്‍മത്തിലും ഞാന് വളരെ കംഫര്‍ട്ടാണ്


Devutty | എല്ലാ കണ്ണുകളും തലസ്ഥാനത്തേക്ക്... പൊന്നുമോള് ഒറ്റയ്ക്ക് മറ്റു വീടുകളില് പോലും പോകാറില്ലെന്ന് ആണയിട്ട് അമ്മയും ബന്ധുക്കളും; കുട്ടിയെ ആരോ അപായപ്പെടുത്തിയതാകാമെന്ന് സമീപ വാസികള്; ഇനി എല്ലാ കണ്ണുകളും തിരുവനന്തപുരം മെഡിക്കല് കോളേജിലെ പോസ്റ്റ്‌മോര്‍ട്ടത്തിലേക്ക് - Malayalivartha.com Widgets Magazine\n28 FEBRUARY 2020 12:24 PM IST\nകൊല്ലത്ത് നിന്ന് കാണാതായ ആറുവയസുകാരി ദേവനന്ദയുടെ മരണത്തിന്റെ വേദനയില് നിന്നും ആരും മുക്തരായിട്ടില്ല. കേരളം ഒന്നടങ്കം നടത്തിയ എല്ലാ പ്രാര്‍ത്ഥനകളും വിഫലമാക്കിക്കൊണ്ടാണ് ദേവനന്ദയുടെ മൃതദേഹം പുഴയില് കണ്ടെത്തിയത്. അതേസമയം ദേവനന്ദയുടെ മരണത്തില് ദുരൂഹതയുണ്ടെന്ന് നാട്ടുകാര് ആരോപിച്ചു. കുട്ടിയെ ആരോ അപായപ്പെടുത്തിയതാകാമെന്ന് സമീപ വാസികള് തറപ്പിച്ചു പറയുന്നു.\nവീടിന് കുറച്ചു ദൂരെയുള്ള ഇത്തിക്കരയാറ്റില് നിന്നാണ് മൃതദേഹം കണ്ടെടുത്തത്. മുങ്ങല് വിദഗ്ധര് നടത്തിയ തിരച്ചിലിലാണ് മൃതദേഹം കണ്ടെടുത്തത്. ദേവനന്ദയുെട വീട്ടില് നിന്ന് 70 മീറ്റര് അകലെയാണ് പുഴ സ്ഥിതി ചെയ്യുന്നത്. പുഴയില് കുറ്റിക്കാടിനോട് ചേര്‍ന്ന് കമിഴ്ന്ന് കിടക്കുന്ന നിലയിലാണ് മൃതദേഹം കണ്ടെടുത്തത്.\nഅതേസമയം മൃതദേഹം ദേവനന്ദയുടേതാണെന്ന് അമ്മയുടെ സഹോദരി സ്ഥിരീകരിച്ചു. ഇന്‍ക്വസ്റ്റ്, പോസ്റ്റ് മോര്‍ട്ടം നടപടികള് വീഡിയോയില് പകര്‍ത്തുന്നതാണ്. തിരുവനന്തപുരം മെഡിക്കല് കോളേജിലാണ് പോസ്റ്റ്‌മോര്‍ട്ടം നടപടികള്. മൃതദേഹം പോസ്റ്റുമോര്‍ട്ടത്തിനായി തിരുവനന്തപുരം മെഡിക്കല് കോളേജിലേക്ക് കൊണ്ടു പോയി. അതിനാല് തന്നെ ഇനിയെല്ലാ കണ്ണുകളും തലസ്ഥാനത്തേക്കാണ്.\nദേവനന്ദയുടെ മൃതദേഹം കണ്ട് അച്ഛന് അലമുറയിട്ട് കരഞ്ഞു. ഗള്‍ഫിലായിരുന്ന പ്രവീണ് മകളെ കാണാതായ വിവരം അറിഞ്ഞ് ഇന്നാണ് തിരുവനന്തപുരം വിമാനത്താവളത്തിലെത്തിയത്. തുടര്‍ന്ന് പൊലീസും നാട്ടുകാരും ചേര്‍ന്ന് പ്രവീണിനെ മകളുടെ മൃതദേഹത്തിന് അരികിലെത്തിച്ചു. പൊന്നുമോളുടെ ചേതനയറ്റ ശരീരം കണ്ട് പ്രവീണ് വാവിട്ട് കരഞ്ഞു. തളര്‍ന്ന ആ പിതാവിനെ താങ്ങി നാട്ടുകാര് ആശ്വസിപ്പിക്കാനാകാതെ നിന്നു.\nഇന്നലെ മുഴുവന് ഉറങ്ങാതെ കാത്തിരിക്കുകയായിരുന്നു ഇളവൂരെന്ന നാടും നാട്ടുകാരും. ഇന്നലെ പകല് ദേവനന്ദയെ തേടി തളര്‍ന്ന നാട്ടുകാരുടെ പ്രതീക്ഷകള്‍ക്ക് മങ്ങലേറ്റെങ്കിലും ഒന്നും പറ്റാതെ പൊന്നു മോള് തിരിച്ചു വരണേ എന്ന പ്രാര്‍ഥനയായിരുന്നു എല്ലാവര്‍ക്കും.\nപക്ഷെ നാടിന്റെ പ്രാര്‍ഥനകള് വിഫലമാക്കിക്കൊണ്ട് ദേവനന്ദയുടെ മൃതദേഹം ഇത്തരിക്കരയാറ്റില് കണ്ടെത്തുകയായിരുന്നു. മുങ്ങല് വിദഗ്ധര് നടത്തിയ തിരച്ചിലിലാണ് മൃതദേഹം കണ്ടെത്തിയത്. നടക്കുന്ന വഴിയില് കാല് വഴുതി വീണതാകാമെന്നു കരുതുന്നു. പകലന്തിയോളം അഗ്‌നി രക്ഷാ സേനയും നാട്ടുകാരും മുങ്ങല് വിദഗ്ധരും ഡോഗ് സ്‌ക്വാഡും ഉള്‍പ്പെടെ തിരച്ചില് നടത്തിയെങ്കിലും കുട്ടിയെക്കുറിച്ച് വിവരം ലഭിച്ചിരുന്നില്ല. 15 മിനിട്ടിനുള്ളിലാണ് കുട്ടിയെ കാണാതായത്. ഈ സമയത്ത് വീട്ടു പരിസരത്ത് ആരും എത്തിയതായി അറിയില്ലെന്നാണ് അമ്മയുടെ മൊഴി. കുട്ടി ആറിനു സമീപത്തേക്ക് പോകാറുമില്ലത്രെ. അതുകൊണ്ട് തന്നെ മെഡിക്കല് കോളേജിലെ പോസ്റ്റുമോര്‍ട്ടം നിര്‍ണായകമാണ്.


ഐപിഎല്ലിലെ ഏറ്റവും വലിയ നാണക്കേടില് ഉത്തപ്പ; രക്ഷപ്പെട്ടത് കോലി! | IPL 2020 RR vs KKR Robin Uthappa create unwanted record in ipl\nDubai - United Arab Emirates, First Published 1, Oct 2020, 10:01 AM\nറോയല് ചലഞ്ചേഴ്‌സ് ബാംഗ്ലൂര് നായകന് വിരാട് കോലിയെയാണ് ഉത്തപ്പ ഇക്കാര്യത്തില് പിന്നിലാക്കിയത്\nദുബായ്: ഐപിഎല്ലില് കൊല്‍ക്കത്ത നൈറ്റ് റൈഡേഴ്‌സിനോട് തോല്‍വി വഴങ്ങിയതോടെ രാജസ്ഥാന് റോയല്‍സ് ബാറ്റ്സ്‌മാന് റോബിന് ഉത്തപ്പയ്‌ക്ക് നാണക്കേടിന്‍റെ റെക്കോര്‍ഡ്. ഐപിഎല്ലില് ഏറ്റവും കൂടുതല് മത്സരങ്ങള് തോല്‍ക്കുന്ന താരം എന്ന നാണക്കേടിലേക്കാണ് ഉത്തപ്പ കൂപ്പുകുത്തിയത്. റോയല് ചലഞ്ചേഴ്‌സ് ബാംഗ്ലൂര് നായകന് വിരാട് കോലിയെയാണ് ഉത്തപ്പ പിന്നിലാക്കിയത് തോല്‍പിച്ചത് എന്നതും ശ്രദ്ധേയമാണ്.\nകൊല്‍ക്കത്തയോട് രാജസ്ഥാന് 37 റണ്‍സിന്‍റെ തോല്‍വി വഴങ്ങിയതോടെ ഉത്തപ്പയ്‌ക്ക് ഐപിഎല്ലില് 91 തോല്‍വികളായി. ഐപിഎല്ലില് കോലി 90 മത്സരങ്ങളിലാണ് തോല്‍വി അറിഞ്ഞത്. കൊല്‍ക്കത്ത നൈറ്റ് റൈഡേഴ്‌സ് ക്യാപ്റ്റന് ദിനേശ് കാര്‍ത്തിക്, മുംബൈ ഇന്ത്യന്‍സ് നായകന് രോഹിത് ശര്‍മ്മ എന്നിവരാണ് മൂന്നും നാലും സ്ഥാനങ്ങളില്. കാര്‍ത്തിക് 87 ഉം ഹിറ്റ്‌മാന് 85 മത്സരങ്ങളിലും തോറ്റു.\nമുപ്പത്തിനാലുകാരനായ ഉത്തപ്പ ഐപിഎല്ലില് അഞ്ച് ഫ്രാഞ്ചൈസികള്‍ക്കായി കളിച്ചിട്ടുണ്ട്. ഇത്തവണ മൂന്ന് കോടി രൂപയ്‌ക്ക് കൊല്‍ക്കത്തയില് നിന്ന് രാജസ്ഥാന് സ്വന്തമാക്കി.\nസീസണിലെ മൂന്നാം മത്സരത്തിലും ഉത്തപ്പ ബാറ്റിംഗില് പരാജയമായപ്പോള് രാജസ്ഥാന് 37 റണ്‍സിന്‍റെ തോല്‍വിയാണ് വഴങ്ങിയത്. ആദ്യം ബാറ്റ് ചെയ്ത കൊല്‍ക്കത്ത 20 ഓവറില് ആറ് വിക്കറ്റിന് 174 റണ്‍സെടുത്തു. 47 റണ്‍സെടുത്ത ഓപ്പണര് ശുഭ്‌മാന് ഗില്ലാണ് ടോപ് സ്‌കോര്. ഓയിന് മോര്‍ഗന്‍റെ 34 റണ്‍സും നിര്‍ണായകമായി. മറുപടി ബാറ്റിംഗില് രാജസ്ഥാന് മുന്‍നിര സീസണിലാദ്യമായി കളി മറന്നപ്പോള് 20 ഓവറില് 137-9 എന്ന സ്‌കോറില് പോരാട്ടം ഒതുങ്ങി. 36 പന്തില് 54 റണ്‍സെടുത്ത ടോം കറന് മാത്രമാണ് തിളങ്ങിയത്. ശിവം മാവിയും കംലേഷ് നാഗര്‍കോട്ടിയും വരുണ് ചക്രവര്‍ത്തിയും രണ്ട് വീതം വിക്കറ്റ് വീഴ്‌ത്തി.\nLast Updated 1, Oct 2020, 10:08 AM\nRobin Uthappa Record\nUthappa Unwanted Record\nകോളേജിന് പുറത്ത് പട്ടാപ്പകല് വെടിയേറ്റ് കൊല്ലപ്പെട്ട പെണ്‍കുട്ടിയുടെ കുടുംബത്തെ സന്ദര്‍ശിച്ച് അലോക് കുമാര്\nഉദ്യോഗാർഥികളോട് അപേക്ഷയുടെ പകർപ്പ് സൂക്ഷിക്കണമെന്നത് പിഎസ്‌സി\nഅറിഞ്ഞില്ല, ആരും പറഞ്ഞില്ല; 'സ്പാര്‍ക്കുള്ള' ഋതുരാജ് ഗെയ്കവാദിനെ കുറിച്ച് ധോണി


കേന്ദ്രമന്ത്രിയുടെ സൂചന; പിന്നാലെ ഡല്‍ഹിയില് ആപ്പ് എംഎല്‍എ ബിജെപിയില് ചേര്‍ന്നു – Chandrika Daily\nBy chandrika Friday May 3, 2019 18:56 pm\nകേന്ദ്രമന്ത്രിയുടെ സൂചന; പിന്നാലെ ഡല്‍ഹിയില് ആപ്പ് എംഎല്‍എ ബിജെപിയില് ചേര്‍ന്നു\nഡല്‍ഹിയില് ആം ആദ്മി പാര്‍ട്ടി എംഎല്‍എ ബിജെപിയില് ചേര്‍ന്നു. ഗാന്ധിനഗര് എംഎല്‍എയായ അനില് ബാജ്‌പേയിയാണ് ബിജെപി ക്യാമ്പിലെത്തിയത്. 14 എഎപി എംഎല്‍എമാര് ബിജെപിയില് ചേരാന് സന്നദ്ധത അറിയിച്ചെന്ന്…\nഡല്‍ഹിയില് ആം ആദ്മി പാര്‍ട്ടി എംഎല്‍എ ബിജെപിയില് ചേര്‍ന്നു. ഗാന്ധിനഗര് എംഎല്‍എയായ അനില് ബാജ്‌പേയിയാണ് ബിജെപി ക്യാമ്പിലെത്തിയത്. 14 എഎപി എംഎല്‍എമാര് ബിജെപിയില് ചേരാന് സന്നദ്ധത അറിയിച്ചെന്ന് കേന്ദ്രമന്ത്രി വിജയ് ഗോയല് അറിയിച്ചിരുന്നു. അതിന് പിന്നാലെയാണ് ബാജ്‌പേയിയുടെ ബിജെപി പ്രവേശനം.\nഅതേസമയം ബിജെപിക്കെതിരെ ഗുരുതര ആരോപണവുമായി ഡല്‍ഹി മുഖ്യമന്ത്രിയും പാര്‍ട്ടി നേതാവുമായ അരവിന്ദ് കെജ്‌രിവാള് രംഗത്തെത്തി.\nപാര്‍ട്ടി എംഎല്‍എമാരെ ബിജെപി വിലയ്‌ക്കെടുക്കുന്നുവെന്ന് കെജ്‌രിവാള് ആരോപിച്ചു. ആരോപണത്തിനു തൊട്ടു പിന്നാലെയാണ് ആപ്പ് എംഎല്‍എ ബിജെപിയില് ചേര്‍ന്നത്. മെയ് 12ന് ഡല്‍ഹിയിലെ ഏഴ് ലോക്‌സഭാ സീറ്റുകളിലേക്ക് തെരഞ്ഞെടുപ്പ് നടക്കാനിരിക്കെയാണ് എഎപി എംഎല്‍എയുടെ കൂടുമാറ്റം. പാര്‍ട്ടി മാറാന് തങ്ങളുടെ എംഎല്‍എമാര്‍ക്ക് ബിജെപി 10 കോടി രൂപ വാഗ്ദാനം ചെയ്തതായി എഎപി നേതാവ് മനീഷ് സിസോദിയ നേരത്തെ ആരോപിച്ചിരുന്നു.\nപ്രതിപക്ഷ പാര്‍ട്ടികള് ഭരിക്കുന്ന സര്‍ക്കാരിനെ അട്ടിമറിക്കാന് എംഎല്‍എമാരെ വിലയ്ക്കു വാങ്ങാറുണ്ടോ എന്ന് കെജരിവാള് ചോദിച്ചു. ഇതാണോ ജനാധിപത്യത്തെപ്പറ്റിയുള്ള നിങ്ങളുടെ നിര്‍വചനം. എംഎല്‍എമാരെ വിലക്കെടുക്കാന് എവിടെ നിന്നാണ് നിങ്ങള്‍ക്ക് ഇത്രയും പണം ലഭിക്കുന്നത്. ഞങ്ങളുടെ എംഎല്‍എമാരെ വിലക്കെടുക്കാന് നിങ്ങള് നിരവധി തവണ ശ്രമിച്ചു. അതത്ര എളുപ്പമല്ല. കെജരിവാള് ട്വീറ്റ് ചെയ്തു. ആം ആദ്മി പാര്‍ട്ടിയുടെ നേതാക്കളെ വിലയ്‌ക്കെടുക്കാന് കഴിയില്ലെന്നായിരുന്നു കെജ്‌രിവാളിന്റെ ട്വീറ്റ്.\nഈ ട്വീറ്റിന് പിന്നാലെയാണ് അനില് ബാജ്‌പേയി ബിജെപി ക്യാമ്പിലെത്തിയത്.\nCategories: Culture, More, News, Views Tags: aap mla, aravind kejriwal, bjp attack, delhi assembly, modi loot


കണ്ടെയ്‌ൻമെന്റ് സോണുകൾ ഇനി വാർഡ് തലത്തിലല്ല, പ്രദേശത്തെ അടിസ്ഥാനമാക്കി; ചുമതല പൊലീസിന് | Kerala | Deshabhimani | Monday Aug 3, 2020\n19 September Saturday\nതളിപറമ്പിൽ കോവിഡ് ബാധിച്ച് ബേക്കറി ഉടമ മരിച്ചു\nകോവിഡ് : രോഗബാധിതർ 43 ലക്ഷം കടന്നു; മരണം 85,000\nട്രംപ് പീഡിപ്പിച്ചെന്ന് മുൻ മോഡൽ ; 25‐ാമത്തെ പരാതിക്കാരി\nഐപിഎൽ മേളം ; ഇന്ന് ചെന്നൈ സൂപ്പർ കിങ്‌സ് x മുംബൈ ഇന്ത്യൻസ്\nവെബ് ഡെസ്‌ക്Updated: Monday Aug 3, 2020\nതിരുവനന്തപുരം > കണ്ടെയ്ന്‍മെന്റ് സോണുകളുടെ പൂര്‍ണചുമതല ഇനി പൊലീസിനെന്ന് മുഖ്യമന്ത്രി പിണറായി വിജയൻ. ക്വാറന്റീനില് ലംഘനം പൂര്‍ണമായി ഒഴിവാക്കാന് പൊലീസ് കര്‍ശനമായി ഇടപെടും. മാര്‍ക്കറ്റുകളിലും പൊതുസ്ഥലങ്ങളിലും ആളകലം ഉറപ്പാക്കാനും പൊലീസ് നിരീക്ഷണം ഉണ്ടാകും. സമ്പര്‍ക്കപ്പട്ടികയിലുള്ളവരെ കണ്ടെത്താന് അന്വേഷണസംഘങ്ങളെ നിയോഗിക്കും. രോഗം സ്ഥിരീകരിച്ച് 24 മണിക്കൂറിനകം സമ്പര്‍ക്കപ്പട്ടികയിലുള്ളവരെ കണ്ടെത്തണം.\nഅതേസമയം, കണ്ടെയ്‍ന്‍മെന്റ് സോൺ നിശ്ചയിക്കുന്നതിൽ മാറ്റംവരുത്തി. പ്രൈമറി, സെക്കന്‍ഡ‍റി കോണ്‍ടാക്ടുകള് താമസിക്കുന്ന സ്ഥലം കണ്ടെയ്ന്‍മെന്റ് സോണാകും. കണ്ടെയ്ന്‍മെന്റ് സോണുകളിലേക്കും പുറത്തേക്കും പോകാന് അനുവദിക്കില്ല. സമ്പര്‍ക്കപ്പട്ടികയിലുള്ളവര് നെഗറ്റിവ് ആയാല് മാത്രമേ കണ്ടെയ്‍മെന്റ് സോണ് അല്ലാതാകൂവെന്ന് മുഖ്യമന്ത്രി പറഞ്ഞു.\nനിലവില് കണ്ടെയ്ന്‍മെന്റ് സോണുകള് നിശ്ചയിക്കുന്നത് വാര്‍ഡോ ഡിവിഷനോ അടിസ്ഥാനപ്പെടുത്തിയാണ്. എന്നാല് ഇതില് മാറ്റം വരികയാണെന്നും ഇനി പ്രദേശം അടിസ്ഥാനപ്പെടുത്തിയാണ് കണ്ടെയ്‌ൻമെന്റ് സോണുകള് നിശ്ചയിക്കുകയെന്നും മുഖ്യമന്ത്രി.\nപോസിറ്റീവ് ആയ ആളുടെ പ്രൈമറി സെക്കന്ററി കോണ്ടാക്ടുകള് കണ്ടെത്തിയാല് അവര് താമസിക്കുന്ന സ്ഥലം പ്രത്യേകമായി അടയാളപ്പെടുത്തും. ആ പ്രദേശം ഒരു കണ്ടെയ്ന്‍മെന്റ് മേഖലയാക്കും. വാര്‍ഡിന് പകരം വാര്‍ഡിന്റെ ഭാഗത്താണ് ആളുകളുള്ളതെങ്കില് ആ പ്രദേശമായിരിക്കും കണ്ടെയ്ന്‍മെന്റ് സോണ്.കൃത്യമായ മാപ്പ് തയ്യാറാക്കും. അതിന്റെ അടിസ്ഥാനത്തില് സോണ് പ്രഖ്യാപിക്കും.\nമാറ്റം വാര്‍ഡ് അടിസ്ഥാനത്തിലായിരിക്കില്ല. ആളുകൾ താമസിക്കുന്ന പ്രദേശത്തെ പ്രത്യേകം മാപ്പ് ചെയ്ത് അതിന്റെ അടിസ്ഥാനത്തിലായിരിക്കും കണ്ടെയ്ന്‍മെന്റ് സോണ് തിരിക്കുക. ഇവിടെ കര്‍ക്കശമായി പാലിക്കപ്പെടുന്ന വ്യവസ്ഥകള് ഉണ്ടാകും. കണ്ടെയ്ന്‍മെന്റ് സോണില് ഉള്ളവര്‍ക്ക് പുറത്തേക്കോ, പുറത്തുള്ളവര്‍ക്ക് കണ്ടെയ്ന്‍മെന്റ് സോണിലേക്കോ പ്രവേശിക്കാന് അനുവാദം ഉണ്ടാകില്ലെന്നും മുഖ്യമന്ത്രി വ്യക്തമാക്കി.\nWard to local area\nകോണ്‍ഗ്രസ് മാര്‍ച്ച് ചിത്രീകരിച്ച മാധ്യമപ്രവര്‍ത്തകന് മര്‍ദനം\nകോവിഡ് വാഹകരായി കോണ്‍ഗ്രസ്; ആരോഗ്യ വകുപ്പ് നിരീക്ഷണത്തില് പോകാന് പറഞ്ഞവരടക്കം മാര്‍ച്ചില്\nകേരളത്തിൽ അതിതീവ്ര മഴയ്ക്ക് സാധ്യത; ഇടുക്കി, കണ്ണൂർ, കാസർഗോഡ് ജില്ലകളിൽ റെഡ് അലർട്ട്; 8 ജില്ലകളിൽ ഓറഞ്ച് അലർട്ട്\nകൊച്ചിയിൽനിന്ന്3അൽഖ്വയ്‌ദ ഭീകരരെ പിടികൂടി\nലീകോബിയെ തുറന്നുകാട്ടി പുതിയ പോർമുഖം ; കോൺഗ്രസ്, മുസ്ലിംലീഗ്, ബിജെപി കൂട്ടായ്‌മയ്‌ക്ക് കൂച്ചുവിലങ്ങിടും\nപാലായിൽ കാറും ലോറിയും കൂട്ടിയിടിച്ച്2യുവാക്കൾ മരിച്ചു\nഭീകരർ തങ്ങിയത് നിർമ്മാണ തൊഴിലാളികളായി; മുർഷിദ് ഹസ്സൻ എത്തിയത്2മാസം മുന്നേ\nമന്ത്രി ഇ പി ജയരാജനും ഭാര്യയും കോവിഡ് മുക്തരായി\nസ്വർണക്കടത്ത് : മർമം തൊടാൻ സമ്മതിക്കാതെ കേന്ദ്രം ; കോൺസുലേറ്റ് അധികൃതരെ ചോദ്യം ചെയ്യാൻ കേന്ദ്രാനുമതിയില്ല\nമത്സ്യബന്ധനത്തിന് പോയ വടകര സ്വദേശി മരിച്ചു


ബജറ്റ് മുഖവുമായി സ്‌കോഡ; ഇന്ത്യയ്ക്കായി ചെറിയ കാറിനെ ചെക്ക് നിര്‍മ്മാതാക്കള് ഒരുക്കുന്നു - Malayalam DriveSpark\nബജറ്റ് മുഖവുമായി സ്‌കോഡ; ഇന്ത്യയ്ക്കായി ചെറുകാറിനെ ചെക്ക് നിര്‍മ്മാതാക്കള് ഒരുക്കുന്നു\nPublished: Thursday, August 24, 2017, 11:42 [IST]\nഇന്ത്യയില് ചെക്ക് നിര്‍മ്മാതാക്കളായ സ്‌കോഡയ്ക്ക് പ്രീമിയം മുഖമാണുള്ളത്. എന്നാല് പ്രീമിയം പ്രതിഛായയില് നിന്നും കളംമാറാന് ഒരുങ്ങുകയാണ് സ്‌കോഡ.\nഇന്ത്യ ഉള്‍പ്പെടെയുള്ള വികസ്വര രാജ്യങ്ങളിലേക്ക്, ബജറ്റില് ഒതുങ്ങുന്ന ചെറിയ കാറുകളെ വികസിപ്പിക്കാനുള്ള ശ്രമം സ്‌കോഡ ആരംഭിച്ചിരിക്കുകയാണ്. അടുത്തിടെയാണ് ടാറ്റ മോട്ടോര്‍സുമായുള്ള പങ്കാളിത്തം സ്‌കോഡ അവസാനിപ്പിച്ചത്.\nആദ്യ ഘട്ടത്തില് ടാറ്റയുമായുള്ള സംയുക്ത പങ്കാളിത്തത്തില് ചെറുകാറിനെ വികസിപ്പിക്കാനാണ് സ്‌കോഡ പദ്ധതിയിട്ടിരുന്നതും.\nഎന്തായാലും ചെറുകാര് പദ്ധതിയില് നിന്നും സ്‌കോഡ പിന്മാറില്ല എന്ന് കമ്പനി വ്യക്തമാക്കി കഴിഞ്ഞു. നിലവില് രാജ്യാന്തര വിപണികളില് സിറ്റിഗോ എന്ന ചെറു ഹാച്ച്ബാക്കിനെ സ്‌കോഡ നല്‍കുന്നുണ്ട്.\nഎന്നാല് സിറ്റിഗോയെ ഇന്ത്യയിലേക്കായി സ്‌കോഡ അവതരിപ്പിക്കില്ല എന്നാണ് സൂചന. 2020 ഓടെ സ്‌കോഡയുടെ പുതിയ ചെറുകാര് ഇന്ത്യന് വിപണിയില് എത്തുമെന്നാണ് പ്രതീക്ഷ.\nമുമ്പ്, ഫാബിയ ഹാച്ച്ബാക്കിനെ ഇന്ത്യയില് സ്‌കോഡ നല്‍കിയിരുന്നു. എന്നാല് ഫോക്‌സ്‌വാഗണിന്റെ ഫ്‌ളെക്‌സിബിള് എംക്യൂബി പ്ലാറ്റ്‌ഫോമിനെ അടിസ്ഥാനപ്പെടുത്തി എത്തിയ ഫാബിയയെ സ്‌കോഡ പിന്നീട് പിന്‍വലിച്ചു.\nടാറ്റയുമായുള്ള പങ്കാളിത്തം അവസാനിച്ചതിന് പിന്നാലെ ചെറുകാറുകളുടെ വികസനത്തിനായി പുതുവഴികളും സ്‌കോഡ തേടിക്കൊണ്ടിരിക്കുകയാണ്.\nനേരത്ത, ചെറിയ കാറുകളെ എംക്യൂബി പ്ലാറ്റ്‌ഫോമില് ഫോക്‌സ്‌വാഗണ് ഒരുക്കുമെന്ന് റിപ്പോര്‍ട്ടുകളുണ്ടായിരുന്നു. ഔറംഗാബാദിലെ ഉത്പാദന കേന്ദ്രത്തില് നിന്നുമാണ് എംക്യൂബി പ്ലാറ്റ്‌ഫോമില് ഒരുങ്ങുന്ന മോഡലുകളെ, ജര്‍മ്മന് നിര്‍മ്മാതാക്കള് ഇന്ത്യയില് ലഭ്യമാക്കുന്നത്.\nനിലവില് സ്‌കോഡ ഓക്ടാവിയയും ഫോക്‌സ്‌വാഗണ് ടിഗ്വാനുമാണ് ഔറംഗാബാദ് കേന്ദ്രത്തില് നിന്നും പുറത്ത് വരുന്ന മോഡലുകള്.\nചകാന് കേന്ദ്രത്തില് നിന്നുമാണ് ചെറിയ കാറുകളെ ജര്‍മ്മന് നിര്‍മ്മാതാക്കള് ഉത്പാദിപ്പിക്കുന്നത്.\nമുമ്പ്, എഎംപി പ്ലാറ്റ്‌ഫോമില് കാറുകളെ നിര്‍മ്മിക്കാന് ടാറ്റയും ഫോക്‌സ്‌വാഗണും തീരുമാനിച്ചിരുന്നു. എന്നാല് എഎംപി പ്ലാറ്റ്‌ഫോം കാറുകള്‍ക്ക് ചെലവേറും എന്ന കണ്ടെത്തലിനെ തുടര്‍ന്നാണ് എംക്യൂബി പ്ലാറ്റ്‌ഫോമിലേക്ക് ജര്‍മ്മന് നിര്‍മ്മാതാക്കള് ചേക്കേറിയത്.\nSkoda Developing New Small Car For India. Read in Malayalam.


കൊറോണ വരാതിരിക്കാനും പ്രതിരോധിക്കാനും വിറ്റാമിന് ബി അടങ്ങിയ ഭക്ഷണങ്ങള് കഴിച്ചു തുടങ്ങണം. ഭാവിയില് കൊറോണയെ തരണം ചെയ്യാന് സാധിക്കണം. എല്ലാവരും അവരവരുടെ പ്രതിരോധശേഷി വര്‍ദ്ധിപ്പിക്കുകയാണ് വേണ്ടത്. പ്രതിരോധശേഷി കൂട്ടാനുള്ള ഭക്ഷണ സാധനങ്ങള് കഴിച്ചുതുടങ്ങാന് ഫുഡ് സേഫ്റ്റി ആന്‍ഡ് സ്റ്റാന്‍ഡേര്‍ഡ്സ് അതോറിറ്റി ഓഫ് ഇന്ത്യ നിര്‍ദ്ദേശിക്കുന്നത്.\nനാഡീവ്യവസ്ഥയുടെ ആരോഗ്യത്തിനും പ്രതിരോധശേഷി വര്‍ധിപ്പിക്കാനും വിറ്റാമിന് ബി അടങ്ങിയ ഭക്ഷണങ്ങള് കഴിക്കണമെന്നാണ് എഫ്എസ്എസ്എഐ ട്വിറ്ററിലൂടെ പങ്കുവച്ചത്. വിറ്റാമിന് ബി ധാരാളം അടങ്ങിയ ഭക്ഷണം കഴിക്കുന്നത് കോശങ്ങളുടെ വളര്‍ച്ചയ്ക്കും ഹൃദയത്തിന്റെയും തലച്ചോറിന്റെയും ആരോഗ്യത്തിനും നല്ലതാണ്.\nധാരാളം ആരോഗ്യ ഗുണങ്ങളുള്ള ഒന്നാണ് വാള്‍നട്ട്. വാള്‍നട്ട് പ്രതിരോധശേഷി വര്‍ധിപ്പിക്കാന് കഴിക്കണമെന്നാണ് എഫ്എസ്എസ്എഐ പറയുന്നത്. വാള്‍നട്ട് കൊളസ്‌ട്രോളിനെ നിയന്ത്രിക്കുകയും ഹൃദ്രോഗ സാധ്യത കുറയ്ക്കുകയും ചെയ്യുമെന്നും പഠനങ്ങള് പറയുന്നു. ഒപ്പം രക്തസമ്മര്‍ദ്ദം കുറയ്ക്കാനും ഇവ സഹായിക്കും.\nഫിംഗര് മില്ലറ്റ് എന്ന പേരില് പൊതുവായി അറിയപ്പെടുന്ന റാഗി ഏറ്റവും ആരോഗ്യകരമായ ധാന്യങ്ങളില് ഒന്നാണ്. നല്ല അളവില് കാത്സ്യം ലഭിക്കുന്ന പാല് ഇതര വിഭവങ്ങളില് ഒന്നാണ് റാഗി. 100 ഗ്രാം റാഗിയില് 344 മില്ലിഗ്രാം കാത്സ്യം അടങ്ങിയിട്ടുണ്ട്. ഒപ്പം ഒരു കപ്പ് റാഗി പൊടി ഏകദേശം 10 ഗ്രാം പ്രോട്ടീന് നല്‍കുന്നു. ഒരു കപ്പ് റാഗി പൊടിയില് 16.1 ഗ്രാം നാരുകള് അഥവാ ഫൈബര് അടങ്ങിയിട്ടുണ്ട്. റാഗിയില് ഇരുമ്പ് സമ്പുഷ്ടമായ അളവില് നിറഞ്ഞിരിക്കുന്നു. ആന്റിഓക്‌സിഡന്റുകള് ധാരാളം അടങ്ങിയ ഈ ധാന്യത്തിന്റെ മുളപ്പിച്ച പതിപ്പില് കൂടുതല് വിറ്റാമിന് സി ഉള്ളതിനാല് പ്രതിരോധശേഷി വര്‍ധിപ്പിക്കാന് ഇവ സഹായിക്കും.\nകാര്‍ബോഹൈട്രേറ്റും ഫൈബറും പ്രോട്ടീനും വിറ്റാമിന് ബിയും ഫോസ്ഫറസും ധാരാളം അടങ്ങിയ തുവരപ്പരിപ്പ് ഡയറ്റില് ഉള്‍പ്പെടുത്തുന്നത് നല്ലതാണ്. ഹൃദ്രോഗ സാധ്യത കുറയ്ക്കുന്നതോടൊപ്പം രക്തത്തിലെ പഞ്ചസാരയുടെ അളവിനെ നിയന്ത്രിക്കാനും ഇവ സഹായിക്കും.\nധാരാളം പ്രോട്ടീനും ഫാറ്റും വിറ്റാമിനുകളും മിനറലുകളുമുള്ള നിലക്കടലയില് കാര്‍ബോഹൈഡ്രേറ്റ് വളരെ കുറവാണ്. കൂടാതെ ഫോസ്ഫറസ്, ഇരുമ്പ്, ആന്റിഓക്‌സിഡന്റുകള് എന്നിവയും ഇവയില് അടങ്ങിയിട്ടുണ്ട്. പല പഠനങ്ങളും തെളിയിക്കുന്നത് ഹൃദയത്തിന്റെ ആരോഗ്യത്തിനും ഇവ ഉത്തമമാണെന്നാണ്.\nആന്റിഓക്‌സിഡന്റുകളും പ്രോട്ടീനും ധാരാളം അടങ്ങിയ പഴം കഴിക്കുന്നതും ആരോഗ്യത്തിന് നല്ലതാണ്. മഗ്‌നീഷ്യം ധാരാളം അടങ്ങിയ ഏത്തപ്പഴം പ്രത്യേകിച്ച് വിറ്റാമിന് ഡിയുടെ പ്രവര്‍ത്തനത്തെ ഉത്തേജിപ്പിക്കുന്നതാണ്. പഴം കഴിക്കുന്നത് ഹൃദയത്തിന്റെ ആരോഗ്യത്തിനും നല്ലതാണ്. ഇരുമ്പ്, ഫോളിക് ആസിഡ്, വിറ്റാമിന് ബി12 എന്നിവ ധാരാളം അടങ്ങിയ ഗോതമ്പുപൊടിയും ഡയറ്റില് ഉള്‍പ്പെടുത്താവുന്നതാണ്. ഇവ വിളര്‍ച്ചയെ തടയാനും സഹായിക്കും.\nTags: covid 19, food


അലക്സാണ്ടര്‍ക്ക് ഒന്നരക്കോടിയുടെ സ്വത്ത് | Alexander announced assets - Malayalam Oneindia\nഅലക്സാണ്ടര്‍ക്ക് ഒന്നരക്കോടിയുടെ സ്വത്ത്\nമുംബൈ: രാജ്യസഭാ തിരഞ്ഞെടുപ്പില് മത്സരിക്കുന്ന മുന്‍മഹാരാഷ്ട്രാ ഗവര്‍ണര് പി.സി. അലക്സാണ്ടര്‍ക്ക് ഒന്നരക്കോടിയുടെ സ്വത്തുക്കള്. രാജ്യസഭയില് മത്സരിക്കുന്നവര് സ്വത്തുവിവരം പ്രഖ്യാപിക്കണമെന്ന തിരഞ്ഞെടുപ്പ് കമ്മീഷന്റെ നിര്‍ദേശപ്രകാരമാണ് അദ്ദേഹം കഴിഞ്ഞ ദിവസം ഒന്നരക്കോടിയുടെ സ്വത്തുവിവരം പ്രഖ്യാപിച്ചത്.\nഇതില് 46.85 ലക്ഷം രൂപയുടെ ബാങ്ക് നിക്ഷേപമുണ്ട്. ബോണ്ട്, കടപ്പത്രം എന്നിവയായി 12.28 ലക്ഷംരൂപയുടെ നിക്ഷേപമുണ്ട്. ജംഗമസ്വത്ത് 16.68 ലക്ഷം വരും.\nബാംഗ്ലൂരില് 50 ലക്ഷം രൂപയുടെ ഒരു ഫ്ലാറ്റുണ്ട്. ചെന്നൈയിലെ ഫ്ലാറ്റിന് 15 ലക്ഷം വില വരും. സ്വന്തമായി വാഹനങ്ങളില്ല, വായ്പയൊന്നും എടുത്തിട്ടില്ല. കൃഷിഭൂമിയോ മറ്റ് ഭൂസ്വത്തുക്കളോ ഇല്ല. ഭാര്യയുടെ സ്വത്ത് വിവരവും അലക്സാണ്ടര് വെളിപ്പെടുത്തി.


Riza Bava's Death, ഇത്ര പെട്ടെന്ന് വിട്ടു പോകുമെന്ന് കരുതിയില്ല; മലയാള സിനിമ ഉപയോഗിക്കേണ്ട നടനായിരുന്നു റിസ: പാർവതി പറയുന്നു! - actress parvathy jayaram on actor riza bava's death - Samayam Malayalam\nactress parvathy jayaram on actor riza bava's death\nഇത്ര പെട്ടെന്ന് വിട്ടു പോകുമെന്ന് കരുതിയില്ല; മലയാള സിനിമ ഉപയോഗിക്കേണ്ട നടനായിരുന്നു റിസ: പാർവതി പറയുന്നു!\nCurated by Samayam Desk | Samayam Malayalam | Updated: Sep 15, 2021, 2:10 PM\nറിസയുടെ മരണവാർത്ത ജയറാം വിളിച്ചു പറഞ്ഞപ്പോൾ തീർത്തും ഷോക്ക്ഡ് ആയിപ്പോയെന്ന് പാർവതി\nഅതുല്യ കലാകാരൻ റിസബാവയുടെ മരണം കഴിഞ്ഞദിവസമാണ് സംഭവിക്കുന്നത്. കഴിഞ്ഞദിവസമാണ് പൂർണ്ണ ഔദ്യോഗിക ബഹുമതികളോടെ അദ്ദേഹത്തിന്‍റെ മൃതദേഹം ഖബറടക്കിയതും. സുഹൃത്തുക്കളും ആരാധകരും അടക്കം നിരവധി ആളുകളാണ് സോഷ്യൽ മീഡിയ വഴി റിസക്ക് ആദരാഞ്ജലികൾ നേർന്നത്. കൊവിഡ് പരിശോധനാഫലം പോസിറ്റീവ് ആയതുകൊണ്ടുതെന്നേ പൊതുദർശനം ഒഴിവാക്കിയിരുന്നു. ആ ദുഖത്തിലാണ് അദ്ദേഹത്തിന്‍റെ സുഹൃത്തുക്കളും. ഇപ്പോൾ നടൻ റിസബാവയെ കുറിച്ച് ഓർത്തെടുക്കുകയാണ് നടി പാർവതി ജയാറാം. വനിത ഓൺലൈനോടാണ് പാർവതി റിസബാവയെ കുറിച്ച് സംസാരിച്ചിരിക്കുന്നത്.\nതീർത്തും ഷോക്ക്ഡ് ന്യൂസ്\nറിസയുടെ മരണവാർത്ത ജയറാം ആണ് ആദ്യമായി വിളിച്ചു പറയുന്നത്. തീർത്തും ഷോക്ക്ഡ് ന്യൂസ് ആയിരുന്നു. ഇത്രപെട്ടെന്ന് പോകുമെന്ന് ഒരിക്കലും കരുതിയിരുന്നില്ല. അദ്ദേഹം അസുഖ ബാധിതനായിരുന്നെന്നോ ചികിത്സയിലാണെന്നോ ഒന്നും അറിഞ്ഞിരുന്നില്ല. അതുകൊണ്ടു തന്നെ അപ്രതീക്ഷിതമായിരുന്നു ആ വാർത്തയും പാർവതി പറയുന്നു.\nനെഗറ്റിവിറ്റികളൊന്നുമില്ലാത്ത, വളരെ നല്ലൊരു മനുഷ്യൻ\nവളരെ പാവം മനുഷ്യനായിരുന്നു. വളരെ ഫ്രണ്ട്‌ലിയായിരുന്നു. എപ്പോഴും ചിരിച്ചു കൊണ്ടു നിൽക്കും. നെഗറ്റിവിറ്റികളൊന്നുമില്ലാത്ത, വളരെ നല്ലൊരു മനുഷ്യൻ. നല്ല സഹപ്രവർത്തകൻ. കൂടെ വർക്ക് ചെയ്യാന് ഈസിയായിരുന്നു. സിനിമയ്ക്കപ്പുറത്തേക്ക് ആ സൗഹൃദം നീണ്ടില്ലെങ്കിലും അദ്ദേഹത്തെ കുറിച്ച് പറയാൻ നല്ല അനുഭവങ്ങൾ മാത്രമേ ഉള്ളൂവെന്നും പാർവതി ഓർത്തെടുത്തു.\nAlso Read: പാർവതി ജയറാം പെരുമാറിയ പോലെ ഒരാളും എന്നോട് പെരുമാറിയിട്ടില്ല! വിവാഹ ശേഷം അവരോടുള്ള ബഹുമാനം കൂടി! റിസബാവയുടെ വാക്കുകൾ\nമലയാള സിനിമ ഉപയോഗിക്കേണ്ട നടനായിരുന്നു\nഇത്രയും പാവമായിരുന്ന മനുഷ്യൻ എത്ര മനോഹരമായിട്ടാണ് വില്ലൻ വേഷങ്ങൾ കൈകാര്യം ചെയ്യുന്നത് എന്ന് പലപ്പോഴും തോന്നിയിട്ടുണ്ട്. ജയറാമിനൊപ്പവും കുറേയേറെ സിനിമകളിൽ അദ്ദേഹം അഭിനയിച്ചിട്ടുണ്ട്. അദ്ദേഹം ആരെയും വിഷമിപ്പിക്കും പോലെ പെരുമാറില്ല. എല്ലാവരോടും സ്നേഹത്തോടെയാണ് പെരുമാറുക. അവസാനം ഞങ്ങൾ കണ്ടത് മഴവിൽ മനോരമയുടെ ഒരു പരിപാടിയിലാണ് എന്നും പാർവതി വ്യക്തമാക്കി. അതേസമയം മലയാള സിനിമ ഉപയോഗിക്കേണ്ട നടനായിരുന്നു റിസയെന്നും, അദ്ദേഹത്തിന്റെ കഴിവിനനുസരിച്ചുള്ള അവസരങ്ങൾ കിട്ടിയില്ലെന്ന് തോന്നിയതായും പ്രിയ നടി കൂട്ടിച്ചേർത്തു.\nനൂറിലേറെ മലയാളം ചിത്രങ്ങളിൽ\nപാർവതിയുടെ നായകനായി അഭിനയിച്ചു കൊണ്ടായിരുന്നു റിസബാവയുടെ തുടക്കമെങ്കിലും വില്ലൻ വേഷത്തിലാണ് ക്ലിക്കായത്. വിവിധ ചാനലുകളിലായി നിരവധി ടെലിവിഷൻ പരമ്പരകളിലും റിസ ബാവ സജീവ സാന്നിധ്യമാണ്. ഡോക്ടർ പശുപതിയിലൂടെ നായകനായെത്തിയ റിസ ബാവ ഇൻ ഹരിഹർ നഗറിലെ ജോൺ ഹോനായി എന്ന വില്ലന് വേഷത്തിലൂടെയാണ് സിനിമാലോകത്ത് ശ്രദ്ധിക്കപ്പെട്ടത്. നൂറിലേറെ മലയാളം ചിത്രങ്ങളിൽ ഇതിനകം റിസ ബാവ അഭിനയിച്ചിട്ടുണ്ട്. ഡബ്ബിങ് ആർട്ടിസ്റ്റ് ആയും പ്രവർത്തിച്ചിരുന്നു.\nAlso Read: 'ബാങ്കിൽ അഭിമുഖത്തിനിടെ ഉത്തരംമുട്ടിയപ്പോൾ രക്ഷയായത് കല, എംകോമിന് ഫസ്റ്റ് റാങ്ക് കിട്ടുമ്പോൾ കൈയ്യിൽ ബാങ്ക് ജോലിയുണ്ട്': ജഗദീഷ് മനസ് തുറക്കുമ്പോൾ!\nആര്‍ട്ടിക്കിള് ഷോപാർവതി ജയറാം പെരുമാറിയ പോലെ ഒരാളും എന്നോട് പെരുമാറിയിട്ടില്ല! വിവാഹ ശേഷം അവരോടുള്ള ബഹുമാനം കൂടി! റിസബാവയുടെ വാക്കുകൾ\nWeb Title : actress parvathy jayaram on actor riza bava's death


വിജയ് നല്ലൊരു വ്യക്തിത്വത്തിന് ഉടമയാണ്, പൂര്‍ണ്ണ മനസ്സോടെ അദ്ദേഹത്തിന് വിവാഹ മംഗളാശംസകള് നേരുന്നു ; അമല പോള്,amala paul wish to vijay for new marriagekeralaonlinenews.com | Malayalam news, kerala news, onlinenews,\nMonday January 27th, 2020 - 2:46:am\nവിജയ് നല്ലൊരു വ്യക്തിത്വത്തിന് ഉടമയാണ്, പൂര്‍ണ്ണ മനസ്സോടെ അദ്ദേഹത്ത...\nPublished: Monday 15 July 2019 07:59:28 PM\nനടി അമല പോളിന്റെ മുന് ഭര്‍ത്താവും സംവിധായകനുമായ എ എല് വിജയ് അടുത്തിടെയാണ് വീണ്ടും വിവാഹിതനായത്. ചെന്നൈ സ്വദേശിയും ഡോക്ടറുമായ ഐശ്വര്യയായിരുന്നു വധു. ഇപ്പോഴിതാ വിജയ്ക്കും ഭാര്യ ഐശ്യര്യയ്ക്കും വിവാഹ ആശംസകള് നേര്‍ന്ന് രംഗത്ത് എത്തിയിരിക്കുകയാണ് അമല പോള്. തന്റെ പുതിയ ചിത്രമായ ആടൈയുടെ പ്രചാരണ വേളയിലാണ് അമലയുടെ പ്രതികരണം.\n'വിജയ് നല്ലൊരു വ്യക്തിത്വത്തിനുടമയാണ്. പൂര്‍ണമനസ്സോടെ അദ്ദേഹത്തിന് വിവാഹ മംഗളാശംസകള് നേരുന്നു. ദമ്പതികള്‍ക്ക് ഒരുപാട് കുഞ്ഞുങ്ങള് ഉണ്ടാകട്ടെ.' അമല പറഞ്ഞു. വിജയ്‌യുമായുള്ള വിവാഹ മോചനത്തിനു ശേഷം തനിക്ക് സിനിമയില് വേഷങ്ങള് കുറയുമെന്നു ഭയപ്പെട്ടിരുന്നെന്നും എന്നാല് കഴിവുണ്ടെങ്കില് നമ്മളെ തോല്‍പിക്കാന് ആര്‍ക്കും സാധിക്കില്ലെന്ന് മനസിലായെന്നും അമല പോള് പറഞ്ഞു.\n2011ല് പുറത്തിറങ്ങിയ ദൈവ തിരുമകള് എന്ന ചിത്രത്തില് അഭിനയിക്കുമ്പോഴാണ് സംവിധായകന് വിജയ്‌യുമായി അമല പോള് പ്രണയത്തിലാകുന്നത്. പിന്നീട് വിജയ്‌യെ നായകനാക്കി വിജയ് നായകനായ തലൈവ എന്ന ചിത്രത്തിലും അമല ആയിരുന്നു നായിക. 2014 ജൂണ് 12നായിരുന്നു വിവാഹം. ഒരു വര്‍ഷത്തെ കുടുംബ ജീവിതത്തിന് ശേഷം ഇവര് വേര്‍പിരിയുകയായിരുന്നു.\nRead more topics: amala paul ,vijay,new marriage\namala paul wish to vijay for new marriage\nകലിപ്പ് ലുക്കില് വിജയ്; മാസ്റ്ററിന്റെ പുതിയ പോസ്റ്റര് പുറത്ത്\nവിജയ് ചിത്രം ബിഗിലിന്റെ വിതരണാവകാശം വിറ്റുപോയത് 80 കോടിയ്ക്ക് !!


കൊവിഡ് മരണം; നഷ്ടപരിഹാരം നിശ്ചയിക്കാന് മാര്‍ഗരേഖയായി, അപേക്ഷ നല്‍കേണ്ടത് കളക്ടര്‍ക്ക് - Mangalam News Online\nPosted On: September 30, 2021 5:23 am IST\nതിരുവനന്തപുരം>>> കൊവിഡ് മരണത്തില് നഷ്ടപരിഹാരം നിശ്ചയിക്കാന് മാര്‍ഗരേഖയായി. സര്‍ട്ടിഫിക്കറ്റ് ജില്ലാതല സമിതി നല്‍കും. ഡിസ്ട്രിക് മെഡിക്കല് ഓഫീസര് (ഡിഎം ഒ), ഡിസ്ട്രിക് സര്‍വൈലന്‍സ് ടീം മെഡിക്കല് ഓഫീസര്, മെഡിക്കല് കോളേജ് മെഡിസിന് വിഭാഗം തലവന്, പൊതുജനാരോഗ്യ വിദഗ്ദ്ധന് എന്നിവര് ആയിരിക്കും സമിതി അംഗങ്ങള്.\nകളക്ടര്‍ക്കാണ് അപേക്ഷ നല്‍കേണ്ടത്. മരിച്ചയാളുടെ ബന്ധുക്കള് നല്‍കുന്ന അപേക്ഷയില് ഒരു മാസത്തിനകം തീരുമാനമെടുക്കണം. നേരത്തെ രേഖപ്പെടുത്താതെ പോയ കൊവിഡ് മരണങ്ങളും പട്ടികയില് ഉള്‍പ്പെടുത്തും.\nദുരന്തനിവാരണ വകുപ്പാണ് നഷ്ടപരിഹാരം വിതരണം ചെയ്യുക. നഷ്ടപരിഹാരത്തിനായി ഒക്ടോബര് 10 മുതല് ഓണ്‍ലൈനായി അപേക്ഷിക്കാം.


EV | രജിസ്ട്രേഷൻ ഫീസിലും റോഡ് നികുതിയിലും ഇളവ് ; ഇലക്‌ട്രിക് വാഹനത്തിന് വിവിധ സംസ്ഥാനങ്ങളിലെ സബ്‌സിഡികൾ | Here's Your Quick Run Down of State-wise Subsidies for Electric Vehicles in India – News18 Malayalam\nEV | രജിസ്ട്രേഷൻ ഫീസിലും റോഡ് നികുതിയിലും ഇളവ്; ഇലക്‌ട്രിക് വാഹനത്തിന് വിവിധ സംസ്ഥാനങ്ങളിലെ സബ്‌സിഡികൾ\nകേന്ദ്ര ഗവൺമെന്റിന്റെ FAME II സ്കീമിന് പുറമേ, ഇലക്ട്രിക് വാഹനങ്ങൾ പ്രോത്സാഹിപ്പിക്കുന്നതിനായി നിരവധി സംസ്ഥാനങ്ങളും കേന്ദ്ര ഭരണ പ്രദേശങ്ങളും വിവിധ സ്കീമുകളും സബ്‌സിഡികളും നൽകുന്നുണ്ട്\nഇലക്ട്രിക് വാഹനങ്ങൾ (Electric Vehicles) വാങ്ങുന്നത് പ്രോത്സാഹിപ്പിക്കുന്നതിനായി ഇന്ത്യ (India) ഇപ്പോൾ നടത്തുന്ന ശ്രമങ്ങൾ വളരെ ഗൗരവമേറിയതാണ്. കേന്ദ്ര ഗവൺമെന്റിന്റെ FAME II സ്കീമിന് പുറമേ, ഇലക്ട്രിക് വാഹനങ്ങൾ പ്രോത്സാഹിപ്പിക്കുന്നതിനായി നിരവധി സംസ്ഥാനങ്ങളും കേന്ദ്ര ഭരണ പ്രദേശങ്ങളും വിവിധ സ്കീമുകളും സബ്‌സിഡികളും നൽകുന്നുണ്ട്.\nസബ്സിഡികൾ നൽകുന്നതിന് കാരണമെന്ത്?\nഒരു ഇലക്ട്രിക് വാഹനം സ്വന്തമാക്കുന്നതിനുള്ള ചെലവ് സാധാരണ വാഹനം വാങ്ങുന്നതിനേക്കാൾ കൂടുതലാണ്.\nഇലക്ട്രിക് വാഹനങ്ങളുടെ സാങ്കേതികവിദ്യ താരതമ്യേന പുതിയതാണ്, ഏതൊരു പുതിയ കാര്യവും എന്നതും പോലെ ഇതും ജനങ്ങളിൽ എത്തിച്ചേരാൻ സമയമെടുക്കും.\nവൈദ്യുത വാഹനങ്ങൾക്ക് മികച്ച അടിസ്ഥാന സൗകര്യങ്ങൾ ഒരുക്കുന്നതിന് ഇന്ത്യൻ സർക്കാർ തീവ്രമായി പരിശ്രമിക്കുമ്പോൾ സാങ്കേതികവിദ്യയും അതിവേഗം വികസിച്ചുകൊണ്ടിരിക്കുകയാണ്. ഇന്നത്തെ ഇലക്ട്രിക് വാഹനങ്ങൾ ഒരു ഐസി-എഞ്ചിൻ വാഹനത്തിന് സമാനമാണ്. എന്നാൽ പരമ്പരാഗത പെട്രോൾ, ഡീസൽ വാഹനങ്ങളെ അപേക്ഷിച്ച് ഇവികൾ പോക്കറ്റ് ഫ്രണ്ട്‌ലി അല്ല. അതായത് സാധാരണ ഒരു വാഹനം വാങ്ങുന്നതിനേക്കാൾ ഇലക്ട്രിക് വാഹനങ്ങൾ വാങ്ങുന്നതിന് കൂടുതൽ പണം നൽകേണ്ടി വരും.\nഅതിനാൽ, ഇന്ത്യയിൽ ഇവി വിൽപ്പന വർദ്ധിപ്പിക്കുന്നതിന് വില എന്ന പ്രശ്നം ഗൗരവമായി കാണേണ്ട ബാധ്യത നിർമ്മാതാക്കൾക്കും സർക്കാരിനും ഉണ്ട്. ഇവിടെയാണ് FAME II എന്ന സ്കീമിന് കീഴിൽ സബ്‌സിഡികൾ വാഗ്ദാനം ചെയ്ത് കേന്ദ്ര സർക്കാർ ഇവി പ്രോത്സാഹിപ്പിക്കുന്നതിന് ചില ശ്രമങ്ങൾ നടത്തുന്നത്. അധിക ആനുകൂല്യങ്ങൾ വാഗ്ദാനം ചെയ്തുകൊണ്ട് സംസ്ഥാന സർക്കാരുകളും ഉപഭോക്താക്കളെ സഹായിക്കും.\nനിങ്ങൾ ഏത് ഇന്ത്യൻ സംസ്ഥാനത്താണ് താമസിക്കുന്നത് എന്നതിനെ ആശ്രയിച്ച് ഈ ഇൻസെന്റീവുകൾ വ്യത്യാസപ്പെടും. അതിനാൽ, ഒരു ഇലക്ട്രിക് വാഹനം വാങ്ങുന്നതിന് നിങ്ങളെ സഹായിക്കുന്ന വിവിധ സംസ്ഥാനങ്ങളും സ്കീമുകളും പരിശോധിക്കാം.\nകേന്ദ്ര സർക്കാരിന്റെ ഫെയിം II (FAME II) പദ്ധതി\nഇലക്ട്രിക് വാഹനങ്ങൾ വാങ്ങുന്നതിന് പ്രോത്സാഹം നൽകുന്ന സംസ്ഥാനങ്ങളെക്കുറിച്ച് അറിയുന്നതിന് മുമ്പ്, എന്താണ് ഫെയിം എന്നും ഈ പദ്ധതി വഴി ലഭിക്കുന്ന നേട്ടങ്ങൾ എന്തൊക്കെയാണെന്നും നോക്കാം. ഹെവി ഇൻഡസ്ട്രീസ് ഡിപ്പാർട്ട്‌മെന്റിന്റെ ഒരു പദ്ധതിയാണ് ഫെയിം. ഫാസ്റ്റർ അഡോപ്ഷൻ ആൻഡ് മാനുഫാക്ചറിംഗ് ഓഫ് ഹൈബ്രിഡ്, ഇലക്ട്രിക് വാഹനങ്ങൾ എന്നതിന്റെ ചുരുക്കപ്പേരാണ് FAME. തുടക്കത്തിൽ, ഇത് FAME ആയിരുന്നു, തുടർന്ന് 2019ൽ ഇത് FAME-II ആയി അപ്‌ഡേറ്റ് ചെയ്തു. കേന്ദ്ര സർക്കാരിന്റെ ഈ പദ്ധതി വഴി ലഭിക്കുന്ന സബ്സിഡി സംസ്ഥാന ഇൻസെന്റീവിനേക്കാൾ കൂടുതലാണ്. ഇവ ഇന്ത്യയിലുടനീളം ബാധകമാണ്.\nഇരുചക്രവാഹനങ്ങൾക്ക് ഒരു kWh ബാറ്ററി ശേഷിക്ക് 15,000 രൂപ (വാഹന വിലയുടെ പരമാവധി 40 ശതമാനം വരെ)\nനാലുചക്ര വാഹനങ്ങൾക്ക് ഒരു kWh ബാറ്ററി ശേഷിക്ക് 10,000 രൂപ (പരമാവധി 1.5 ലക്ഷം രൂപ വരെ) ഇൻസെന്റീവ് ലഭിക്കും.\nഇതുകൂടാതെ, ഒരു ഇവി സ്വന്തമാക്കുന്നതിന്റെ സാമ്പത്തിക ഭാരം ലഘൂകരിക്കാൻ ധനമന്ത്രാലയത്തിന് കീഴിലും നിരവധി പദ്ധതികളുണ്ട്. ഈ സ്കീമുകൾ FAME IIന് കീഴിൽ വരുന്നവയല്ല.\n- എല്ലാ ഇവികളും നിലവിൽ ചരക്ക് സേവന നികുതിയുടെ (GST) കുറഞ്ഞ നിരക്കായ5ശതമാനത്തിന് കീഴിലാണുള്ളത്.\n- ആദ്യമായി വാഹനം വാങ്ങുന്നവർക്ക് ആദായനികുതി നിയമത്തിലെ സെക്ഷൻ 80EEB പ്രകാരം ലോൺ എടുക്കാനും 1.5 ലക്ഷം രൂപ വരെ നികുതി ആനുകൂല്യങ്ങൾ നേടാനും കഴിയും.\nകേന്ദ്ര ഗവൺമെന്റിൽ നിന്നുള്ള ആനുകൂല്യങ്ങൾക്ക് പുറമേ വിവിധ സംസ്ഥാന സർക്കാരുകൾ നൽകുന്ന ഇളവുകൾ എന്തൊക്കെയാണെന്ന് നോക്കാം.\nനഗരത്തിലെ ആദ്യത്തെ ഇലക്ട്രിക് വാഹന നയത്തിന് ചണ്ഡീഗഢ് അധികൃതർ അംഗീകാരം നൽകി. അഞ്ച് വർഷത്തേക്കാണ് നയം തയ്യാറാക്കിയിരിക്കുന്നത്. ഈ വർഷം ഏപ്രിൽ മുതൽ ഈ നയം പ്രാബല്യത്തിൽ വരും. ചണ്ഡീഗഢിനെ ഒരു മോഡൽ ഇവി സിറ്റിയാക്കാനാണ് നയം ലക്ഷ്യമിടുന്നത്.\nഇലക്‌ട്രിക് സൈക്കിളുകൾ, ഇരുചക്രവാഹനങ്ങൾ, മൂന്നുചക്ര വാഹനങ്ങൾ, ഇലക്ട്രിക് കാർഗോ വാഹനങ്ങൾ, ഫോർ വീലറുകൾ എന്നിവയുൾപ്പെടെ ഇലക്ട്രിക് വാഹനങ്ങളുടെ വിപുലമായ മേഖലയ്ക്ക് ഈ നയം വഴി പ്രോത്സാഹനം ലഭിക്കും. ഇൻസെന്റീവുകൾ കേന്ദ്ര ഗവൺമെന്റിന്റെ ഫെയിം (FAME II) സബ്‌സിഡി കൂടാതെയായിരിക്കും ലഭിക്കുക. എന്നാൽ ഉപഭോക്താക്കൾ അവരുടെ വാഹനം ചണ്ഡീഗഡിൽ തന്നെ രജിസ്റ്റർ ചെയ്യണം.\nഇവി നയം പ്രഖ്യാപിച്ച ചുരുക്കം ചില സംസ്ഥാനങ്ങളിൽ ഒന്നാണ് ഡൽഹി. ഒരു ചതുരശ്ര കിലോമീറ്ററിൽ ഏറ്റവും കൂടുതൽ ഇവി സാന്ദ്രതയുള്ള സംസ്ഥാനം കൂടിയാണ് ഡൽഹി.\nഇരുചക്രവാഹനങ്ങൾക്ക് ഒരു kWh ബാറ്ററി ശേഷിക്ക് 5,000 രൂപ (പരമാവധി 30,000 രൂപ വരെ) + 5,000 രൂപ വരെയുള്ള സ്ക്രാപ്പേജ് ആനുകൂല്യങ്ങളുമാണ് വാഗ്ദാനം ചെയ്യുന്നത്.\nനാല് ചക്ര വാഹനങ്ങൾക്ക് kWh ബാറ്ററി ശേഷിക്ക് 10,000 രൂപ (പരമാവധി 1.5 ലക്ഷം രൂപ വരെ) ആനുകൂല്യങ്ങൾ\nമൂന്ന് ചക്രവാഹനങ്ങൾ, റിക്ഷകൾ എന്നിവയ്ക്ക് 30,000 രൂപ വരെ ആനുകൂല്യങ്ങൾ ലഭിക്കും\nകൂടാതെ, എല്ലാത്തരം ഇലക്ട്രിക് വാഹനങ്ങളുടെയും രജിസ്ട്രേഷൻ ഫീസും റോഡ് നികുതിയും സംസ്ഥാന സർക്കാർ ഒഴിവാക്കിയിട്ടുണ്ട്\n2021ൽ ഗുജറാത്തും ഇവി നയം പ്രഖ്യാപിച്ചിരുന്നു.\nഇരുചക്രവാഹനങ്ങൾക്ക് ഒരു kWh ബാറ്ററി ശേഷിക്ക് 10,000 രൂപ (പരമാവധി 20,000 രൂപ വരെ)\nഫോർ വീലറുകൾക്ക് ഒരു kWh ബാറ്ററി ശേഷിക്ക് 10,000 രൂപ (പരമാവധി 1.5 ലക്ഷം രൂപ വരെ)\nമൂന്ന് ചക്ര വാഹനങ്ങൾക്കും റിക്ഷകൾക്കും 50,000 രൂപ\nകൂടാതെ, എല്ലാ വാഹനങ്ങളുടെയും രജിസ്ട്രേഷൻ ചാർജും റോഡ് നികുതി ഇളവും ഗുജറാത്ത് സർക്കാർ വാഗ്ദാനം ചെയ്യുന്നുണ്ട്.\nമഹാരാഷ്ട്ര അടുത്തിടെ സംസ്ഥാനത്തിന്റെ ഇവി നയം പരിഷ്കരിച്ചിരുന്നു. 2023 വരെ ഈ പോളിസി പ്രകാരം രജിസ്റ്റർ ചെയ്യുന്ന ആദ്യത്തെ 10,000 ഇലക്ട്രിക് കാറുകൾക്ക് 1.5 ലക്ഷം രൂപയുടെ സബ്‌സിഡിയാണ് മഹാരാഷ്ട്ര വാഗ്ദാനം ചെയ്യുന്നത്.\nഇരുചക്രവാഹനങ്ങൾക്ക് KwHന് 10,000 രൂപയും 15,000 രൂപ തുടക്കത്തിൽ വാഹനം വാങ്ങുന്നതിനുള്ള ഇൻസെന്റീവും 7,000 രൂപ സ്ക്രാപ്പേജും 12,000 രൂപ മറ്റ് ഇൻസെന്റീവുകളും ലഭിക്കും.\nഫോർ വീലറുകൾക്ക് 1.50 ലക്ഷം രൂപ മൊത്തം കിഴിവിനൊപ്പം 25,000 രൂപ സ്ക്രാപ്പേജ് ആനുകൂല്യങ്ങളും 1.5 ലക്ഷം രൂപയുടെ ഏർലി ബേർഡ് ഇൻസെന്റീവും ലഭിക്കും.\nമൂന്ന്ചക്ര വാഹനങ്ങൾക്കും റിക്ഷകൾക്കും 30,000 രൂപ വരെയാണ് ഇളവ്\nഎല്ലാ ഇലക്ട്രിക് വാഹനങ്ങളുടെയും രജിസ്ട്രേഷൻ ചാർജും റോഡ് നികുതി ഇളവും സംസ്ഥാനം വാഗ്ദാനം ചെയ്യുന്നുണ്ട്.\nമറ്റ് സംസ്ഥാനങ്ങളിൽ നിന്ന് വ്യത്യസ്തമായ ഇവി പോളിസി പ്രഖ്യാപിച്ച സംസ്ഥാനമാണ് രാജസ്ഥാൻ. ഇവിടുത്തെ ഇവി പോളിസി പ്രകാരം, വാങ്ങുമ്പോൾ വാങ്ങുന്നയാൾക്ക് നേരിട്ട് ആനുകൂല്യം ലഭിക്കില്ല എന്നാൽ സംസ്ഥാന ചരക്ക് സേവന നികുതിയിൽ (SGST) ഇളവ് നൽകും. സംസ്ഥാന ഗതാഗത വകുപ്പിന്റെ നിർദ്ദേശ പ്രകാരം, ഒരു ഇവി വാങ്ങുമ്പോൾ സർക്കാർ SGST (സംസ്ഥാന ചരക്ക് സേവന നികുതി) തുക തിരികെ നൽകും. എല്ലാ ഇലക്ട്രിക് ഇരുചക്ര, മൂന്നു ചക്ര വാഹനങ്ങൾക്കും അവയുടെ ബാറ്ററി കപ്പാസിറ്റി അനുസരിച്ച് ഒരു ലംപ് സം ഗ്രാന്റ് തുക നൽകും. 2021 ഏപ്രിൽ 1 മുതൽ 2022 മാർച്ച് 31 വരെ വാങ്ങിയതും 2022 മാർച്ച് വരെ രജിസ്റ്റർ ചെയ്തതുമായ വാഹനങ്ങൾക്ക് ഈ ഗ്രാന്റ് ലഭിക്കും.\nഇരുചക്രവാഹനങ്ങൾക്ക്2kWH വരെയുള്ള ബാറ്ററി ശേഷിക്ക് 5,000 രൂപയും5Kwhൽ കൂടുതൽ ബാറ്ററി ശേഷിക്ക് 10,000 രൂപയും ഇൻസെന്റീവായി ലഭിക്കും.\nത്രീ വീലറിന്3kwHൽ താഴെ ബാറ്ററി ശേഷിക്ക് 10,000 രൂപയും5kWHൽ കൂടുതൽ ബാറ്ററി ശേഷിയ്ക്ക് 20,000 രൂപ വരെയും ലഭിക്കും.\nമേഘാലയയും 2021ൽ ഇവി നയം പ്രഖ്യാപിക്കുകയും പദ്ധതിക്ക് കീഴിൽ ബാധകമായ വാഹനങ്ങളുടെ എണ്ണം നിശ്ചയിക്കുകയും ചെയ്തിരുന്നു. കൂടാതെ, ഇവികളുടെ ആർടിഒ പേപ്പർ വർക്ക് വേഗത്തിൽ നടപ്പിലാക്കുനന് ഏക സംസ്ഥാനമാണ് മേഘാലയ.\nഇരുചക്രവാഹനങ്ങൾക്ക് ഒരു kWh ബാറ്ററി ശേഷിക്ക് 10,000 രൂപ\nകാറുകൾക്ക് ഒരു kWh ബാറ്ററി ശേഷിക്ക് 4,000 രൂപ\nകൂടാതെ, എല്ലാ ഇവികൾക്കും രജിസ്ട്രേഷൻ ചാർജിലും റോഡ് നികുതിയിലും ഇളവ്.\nകർണാടക ഇവി ഉടമകൾക്ക് നേരിട്ട് സബ്‌സിഡി നൽകുന്നില്ലെങ്കിലും റോഡ് നികുതിയിൽ നിന്നും ഇലക്ട്രിക് വാഹനങ്ങളുടെ രജിസ്‌ട്രേഷൻ ഫീസിൽ നിന്നും പൂർണമായ ഇളവ് വാഗ്ദാനം ചെയ്യുന്നുണ്ട്.\nകർണാടകയെപ്പോലെ, ആന്ധ്രാപ്രദേശും എല്ലാ ഇലക്ട്രിക് വാഹനങ്ങൾക്കും സംസ്ഥാനത്ത് രജിസ്ട്രേഷൻ ഫീസിൽ നിന്നും റോഡ് നികുതിയിൽ നിന്നും ഇളവ് വാഗ്ദാനം ചെയ്യുന്നുണ്ട്.\nതെലങ്കാന എല്ലാ ഇലക്ട്രിക് വാഹനങ്ങൾക്കും രജിസ്ട്രേഷൻ ഫീസും റോഡ് നികുതി ഇളവും വാഗ്ദാനം ചെയ്യുന്നു.


‘മാണിക്യം വിളി’ക്ക് ശേഷം ഭക്തിനിര്‍ഭരമായ അന്തരീക്ഷത്തില് കൊടിയുയര്‍ന്നു; മുചുകുന്നിന് ഇനി ഉത്സവനാളുകള്; കോട്ട-കോവിലകം ക്ഷേത്രം ആറാട്ട് മഹോത്സവത്തിന്റെ വിശേഷങ്ങള് (വീഡിയോ കാണാം) – Koyilandy News\n‘മാണിക്യം വിളി’ക്ക് ശേഷം ഭക്തിനിര്‍ഭരമായ അന്തരീക്ഷത്തില് കൊടിയുയര്‍ന്നു; മുചുകുന്നിന് ഇനി ഉത്സവനാളുകള്; കോട്ട-കോവിലകം ക്ഷേത്രം ആറാട്ട് മഹോത്സവത്തിന്റെ വിശേഷങ്ങള് (വീഡിയോ കാണാം)\nകൊയിലാണ്ടി: മലബാറിലെ പ്രസിദ്ധമായ മുചുകുന്ന് കോട്ട-കോവിലകം ക്ഷേത്രം ആറാട്ട് മഹോത്സവത്തിന് കൊടിയേറി. ബുധനാഴ്ച രാത്രിയില് നൂറുകണക്കിന് ഭക്തജനങ്ങളുടെ സാന്നിധ്യത്തില് കോട്ടയില് ക്ഷേത്രാങ്കണത്തിലാണ് കൊടിയേറ്റം നടന്നത്. കോട്ടയില് ക്ഷേത്രം തന്ത്രി മേപ്പള്ളിമന ഉണ്ണികൃഷ്ണന് അടിതിരിപ്പാടിന്റെ മുഖ്യകാര്‍മ്മികത്വത്തിലായിരുന്നു കൊടിയേറ്റം.\nകൊടിയേറ്റ ദിവസമായ ഇന്നലെ പകല് കോവിലകം ക്ഷേത്രത്തില് കലവറ നിറയ്ക്കല് ഉണ്ടായി. വൈകീട്ട് നാല് മണിക്ക് കോട്ടയകത്ത് നിന്ന് തണ്ടാന്റെ മേലേരി വരവോട് കൂടി കോട്ടയില് ക്ഷേത്രത്തിലേക്ക് കൊടിമരവരവ് നടന്നു.\nവൈകീട്ട് ഏഴരയോടെ എടമന ഇല്ലത്ത് ഉണ്ണികൃഷ്ണന് നമ്പൂതിരിയുടെ മുഖ്യകാര്‍മ്മികത്വത്തില് കോവിലകം ക്ഷേത്രത്തില് നിന്ന് കോട്ടയില് ക്ഷേത്രത്തിലേക്ക് ചമയങ്ങളില്ലാത്ത കൊമ്പനാനപ്പുറത്ത് അനാര്‍ഭാടമായി തിടമ്പെഴുന്നള്ളിച്ചു.\nകൊടിയേറ്റത്തിന് മുമ്പായി നടന്ന എഴുന്നള്ളത്ത്\nതിടമ്പെഴുന്നള്ളിപ്പ് കോട്ടയില് ക്ഷേത്രത്തില് പ്രവേശിച്ച ശേഷം ഐതീഹ്യപരമായി പ്രാധാന്യമുള്ള ചടങ്ങായ ‘മാണിക്യം വിളി’ നടന്നു. ഇതിന് ശേഷമാണ് കൊടിയേറിയത്. കൊടിയേറ്റത്തിന് ശേഷം ശ്രീഭൂതബലി, സോപാനനൃത്തം, അരുളപ്പാട് എന്നിവ നടന്നു. മാര്‍ച്ച് 14 ന് രാത്രി കോവിലകം ക്ഷേത്രത്തിലാണ് ആറാട്ട് നടക്കുക. മാര്‍ച്ച് 15 ന് വൈകീട്ടുള്ള മടക്കെഴുന്നള്ളിപ്പോടെ ഉത്സവത്തിന് സമാപനമാകും.\n‘മാണിക്യം വിളി’യുടെ ഐതീഹ്യം\nമുചുകുന്ന് കോട്ടയില് ക്ഷേത്രത്തിന്റെ ചരിത്രവും ഐതീഹ്യവുമായി ബന്ധപ്പെട്ട് കിടക്കുന്ന അപൂര്‍വ്വമായ ചടങ്ങാണ് മാണിക്യം വിളി. എടമന ഇല്ലത്തെ നമ്പൂതിരിയാണ് മാണിക്യം വിളിച്ച് തുടങ്ങിയതെന്ന് മുചുകുന്ന് കോട്ട-കോവിലകം ക്ഷേത്രം ട്രസ്റ്റി ബോര്‍ഡ് ചെയര്‍മാന് മങ്കൂട്ടില് ഗംഗാധരന് നായര് കൊയിലാണ്ടി ന്യൂസ് ഡോട് കോമിനോട് പറഞ്ഞു.\nഎല്ലാ വര്‍ഷവും കൊടിയേറ്റ ദിവസം വൈകീട്ട് കോവിലകം ക്ഷേത്രത്തില് നിന്ന് ഭഗവാന്റെ തിടമ്പ് കോട്ടയില് ക്ഷേത്രത്തിലേക്ക് ചമയങ്ങളില്ലാത്ത കൊമ്പനാനപ്പുറത്ത് എഴുന്നള്ളിച്ച് കൊണ്ടുപോകുന്നത് മുചുകുന്ന് എടമന ഇല്ലത്തു നിന്നുള്ള പ്രതിനിധിയാണ്. ഈ എഴുന്നള്ളത്ത് ക്ഷേത്രത്തിലെത്തിയ ശേഷം തിടമ്പെഴുന്നള്ളിച്ച് വന്ന എടമന ഇല്ലത്തെ പ്രതിനിധി കുത്തുവിളക്കിന്റെ അകമ്പടിയോടെ കോട്ടയില് ക്ഷേത്രത്തിന്റെ പിറക് വശത്തെത്തി വാതില് തുറന്ന് ‘മങ്ങാട്ട് മാണിക്യേ….’ എന്ന് ഉറക്കെ വിളിക്കുകയും കാട്ടില് നിന്ന് അതിന് മറുപടി ലഭിക്കുകയും ചെയ്യുന്നതാണ് ലളിതവും എന്നാല് അതീവ പ്രാധാന്യമുള്ളതുമായ ഈ ചടങ്ങ്.\nക്ഷേത്രോല്‍പ്പത്തിയുമായി ബന്ധപ്പെട്ട ചടങ്ങാണ് ഇത്. ഐതീഹ്യപ്രകാരമുള്ള കഥ ഇങ്ങനെ: നിബിഡവനമായിരുന്ന ഈ പ്രദേശത്തിന്റെ മധ്യത്തിലാണ് കോട്ടയില് ക്ഷേത്രം സ്ഥിതി ചെയ്യുന്നത്. മുചുകുന്ദ മഹര്‍ഷി ഇവിടെ തപസ് ചെയ്ത് പരമശിവനെ പ്രത്യക്ഷപ്പെടുത്തി എന്നാണ് വിശ്വാസം. പരിവാരസമേതം പ്രത്യക്ഷപ്പെട്ട പരമശിവനും അദ്ദേഹത്തിന് ആരാധിക്കാനെത്തിയ ദേവന്മാരും ആദിത്യഭഗവാനുമെല്ലാം സ്വയംഭൂ ശിലകളായി മാറി അപ്രത്യക്ഷരായി.\nതപസ്വികളായ ഋഷിവര്യന്മാരുടെ സ്വര്‍ഗ്ഗാരോഹണത്തിന് ശേഷം ഭക്തിയും വിശ്വാസവുമെല്ലാം കുറയാന് തുടങ്ങി. ഇതോടെ നിത്യപൂജാദി കര്‍മ്മങ്ങളും മുടങ്ങി. കൊടുംവനത്തില് വെറുതേ കിടന്ന സ്വയംഭൂ ശിലകള്‍ക്ക് ദേവന്മാര് പൂജ ചെയ്തു. ഇന്നും കോട്ടയില് ക്ഷേത്രത്തില് രാത്രികാലങ്ങളില് പൂജകള് നടക്കുന്നില്ല. രാത്രിയിലെ നിത്യപൂജ ചെയ്യുന്നത് ദേവന്മാരാണ് എന്നാണ് സങ്കല്‍പ്പം.\nഐതീഹ്യപ്രകാരം പണ്ടൊരിക്കൽ ഇവിടെ വിറക് ശേഖരിക്കാനായി എത്തിയ ഒരാള് തന്റെ ആയുധം മൂര്‍ച്ച കൂട്ടുന്നതിനിടെ അവിടെ ഉണ്ടായിരുന്ന കല്ലില് നിന്ന് രക്തം വന്നത് കണ്ട് ഭയന്നോടി അല്‍പ്പം ദൂരെയുള്ള എടമന ഇല്ലത്തെത്തി വിവരം അറിയിച്ചു. വിവരമറിഞ്ഞ് എടമന ഇല്ലത്തെ നമ്പൂതിരി കാടിനുള്ളിലെത്തി സ്വയംഭൂവായ ശിലകള് ദര്‍ശിച്ചു.\nമുചുകുന്ന് കോട്ടയിൽ ക്ഷേത്രം\nസ്വയംഭൂ ശിലകള് കണ്ട ശേഷം എടമന ഇല്ലത്തെ നമ്പൂതിരി അതിന് തൊട്ടടുത്തുള്ള മങ്ങാട്ട് വീട്ടിലെ മാണിക്യം എന്ന സ്ത്രീയെ വിളിച്ചു വരുത്തി സ്ഥലം ശുദ്ധിയാക്കി ചൊട്ടയിലയില് നിവേദ്യം സമര്‍പ്പിച്ചുവെന്നാണ് കോട്ടയില് ക്ഷേത്രത്തിന്റെ ഉല്‍പ്പത്തിയുമായി ബന്ധപ്പെട്ട ഐതീഹ്യം.\nസ്വയംഭൂവായ ശിലകള് ആദ്യമായി ദര്‍ശിച്ചതിന്റെ പ്രതീകാത്മകമായ ചടങ്ങുകളാണ് ഉത്സവത്തിന്റെ കൊടിയേറ്റ ദിവസം ഇവിടെ നടക്കുന്നത്. മങ്ങാട്ട് വീട്ടിലെ മാണിക്യത്തെ എടമന ഇല്ലത്തെ പ്രതിനിധി വിളിക്കുന്ന ചടങ്ങാണ് ‘മാണിക്യം വിളി’ എന്നറിയപ്പെടുന്നത്.\nഎല്ലാ വര്‍ഷവും ഉത്സവത്തിന്റെ കൊടിയേറ്റ ദിവസം എടമന ഇല്ലത്തെ പ്രതിനിധി കോവിലകം ക്ഷേത്രത്തില് നിന്ന് തിടമ്പെഴുന്നള്ളിച്ച് കോട്ടയില് ക്ഷേത്രത്തിലെത്തിയ ശേഷം പടിഞ്ഞാറു ഭാഗത്തുള്ള വാതില് തുറന്ന് കാടിനപ്പുറത്തേക്ക് ലക്ഷ്യം വച്ച് ‘മങ്ങാട്ട് മാണിക്യേ…’ എന്ന് നീട്ടി വിളിക്കും. ഇതിന് മറുപടിയായി മങ്ങാട്ട് വീട്ടിലെ പ്രതിനിധി വിളികേള്‍ക്കുകയും ചെയ്യും. നിബിഡവനത്തിനു നടുവില്, പരിമിതമായ പ്രകാശമുള്ള, നിശബ്ദവും ഭക്തിസാന്ദ്രവുമായ അന്തരീക്ഷത്തില് വച്ചാണ് ഇതെല്ലാം നടക്കുക.\nകോട്ടയില് ക്ഷേത്രത്തിലെ വാതില്‍കാപ്പവരെ നേരിട്ട് കണ്ട ശേഷം മുചുകുന്ന് എടമന ഇല്ലത്തെ നമ്പൂതിരി സമാധിയില് ലയിച്ചുവെന്നാണ് ഐതീഹ്യം. ഈ സങ്കല്‍പ്പം ഇപ്പോഴും എടമന ഇല്ലത്തെ പടിഞ്ഞാറ്റയില് ഉണ്ട്. ഇവിടെ നെയ് വിളക്ക് തെളിയിച്ച് പ്രാര്‍ത്ഥിച്ച ശേഷമാണ് എടമന ഇല്ലത്തെ പ്രതിനിധി കൊടിയേറ്റ ദിവസത്തെ എഴുന്നള്ളിപ്പിനായി പുറപ്പെടുക.\nമാര്‍ച്ച് 10: പതിവ് ക്ഷേത്ര പൂജകള്. കോവിലകം ക്ഷേത്രാങ്കണത്തില് ദീപാരാധനയ്ക്ക് ശേഷം മുചുകുന്ന് ശശി മാരാരുടെ മേല്‍നോട്ടത്തില് കാഞ്ഞിലശ്ശേരി അരവിന്ദന്റെ ശിക്ഷണത്തില് കുറുംകുഴല് അഭ്യസിച്ച വാദ്യസംഘത്തിന്റെ അരങ്ങേറ്റം.\nമാര്‍ച്ച് 11: കോട്ടയില് ക്ഷേത്രത്തില് പതിവ് ഉത്സവ ചടങ്ങുകള്, ശുദ്ധിക്രിയകള്, ഹോമങ്ങള്, ചതുഃശ്ശതപൂജ, വൈകീട്ട് ആറ് മണിക്ക് സര്‍പ്പബലി. കോവിലകം ക്ഷേത്രത്തില് പതിവ് പൂജകള്‍ക്ക് ശേഷം വൈകീട്ട് ഏഴ് മണിക്ക് കോല്‍ക്കളി.\nമാര്‍ച്ച് 12: ഇരുക്ഷേത്രങ്ങളിലും പതിവ് പൂജകളും ചടങ്ങുകളും. കോട്ടയില് ക്ഷേത്രാങ്കണത്തില് രാവിലെ 11 മണിക്ക് പൊതിയില് നാരായണ ചാക്യാര് (പാലക്കാട്) അവതരിപ്പിക്കുന്ന ചാക്യാര് കൂത്ത്. വൈകീട്ട് ആറ് മണിക്ക് കോട്ടയകത്ത് നിന്ന് കോവിലകം ക്ഷേത്രത്തിലേക്ക് തണ്ടാന്റെ മേലേരി വരവ്. തുടര്‍ന്ന് തായമ്പക, കോവിലകം ക്ഷേത്രം തന്ത്രി മുണ്ടോട്ട് പുളിയപടമ്പ് കുബേരന് സോമയാജിപ്പാടിന്റെ കാര്‍മ്മികത്വത്തില് അത്താഴപൂജ, കിഴക്കേ ആല്‍ത്തറയിലേക്ക് മുല്ലക്കല് പാട്ടിന് എഴുന്നള്ളത്ത്, ഭഗവതിക്ക് കളമെഴുത്തും പാട്ടും, ഈടും കൂറും, കളപൂജ, കളനൃത്തം കളം മായ്ക്കല്, അരുളപ്പാട്.\nമാര്‍ച്ച് 13: ഇരുക്ഷേത്രങ്ങളിലും പതിവ് പൂജകളും ചടങ്ങുകളും. കോട്ടയില് ക്ഷേത്രത്തില് രാവിലെ 11 മണിക്ക് പൊതിയില് നാരായണ ചാക്യാര് (പാലക്കാട്) അവതരിപ്പിക്കുന്ന ചാക്യാര് കൂത്ത്. ഉച്ചയ്ക്ക് രണ്ട് മണിക്ക് മുചുകുന്ന് പത്മനാഭനും സംഘവും അവതരിപ്പിക്കുന്ന ഓട്ടന്‍തുള്ളല്. വൈകീട്ട് നാല് മണിക്ക് ശേഷം കോവിഡ് മാനദണ്ഡ പ്രകാരം നടക്കുന്ന വിവിധ വരവുകള് കോട്ടയില് ക്ഷേത്രത്തിലെത്തും.\nരാത്രി എട്ട് മണിക്ക് കോട്ടയില് ക്ഷേത്രത്തില് നിന്നും കോവിലകം ക്ഷേത്രത്തിലേക്ക് പള്ളിവേട്ട എഴുന്നള്ളത്ത്. കോവിലകം ക്ഷേത്ര നടയില് മുചുകുന്ന് ശശി മാരാരുടെ പ്രമാണത്തില് പാണ്ടിമേളം. തുടര്‍ന്ന് ഈടും കൂറും, കളപൂജ കളനൃത്തം കളം മായ്ക്കല്, അരുളപ്പാട്.\nമാര്‍ച്ച് 14: ഇരുക്ഷേത്രങ്ങളിലും പതിവ് പൂജകളും ചടങ്ങുകളും. വൈകീട്ട് നാല് മണിക്ക് കോവിലകം ക്ഷേത്രത്തില് നിന്ന് കോട്ടയില് ക്ഷേത്രത്തിലേക്ക് എഴുന്നള്ളത്ത്. കോട്ടയില് ക്ഷേത്രത്തില് ഇളനീരാട്ടം. വൈകീട്ട് നാല് മണിക്ക് വാഴയില് ഭഗവതി ക്ഷേത്രത്തില് നിന്നുള്ള വാളെഴുന്നള്ളത്ത് കോവിലകം ക്ഷേത്രത്തിലെ പ്രത്യേകം നിശ്ചയിച്ച ദേവസ്ഥാനത്തേക്ക് പ്രവേശിക്കും. കോവിലകം ക്ഷേത്രാങ്കണത്തില് വൈകീട്ട് 4:30 ന് മുചുകുന്ന് പത്മനാഭനും സംഘവും അവതരിപ്പിക്കുന്ന ഓട്ടന്‍തുള്ളല്.\nരാത്രി എട്ട് മണിക്ക് കോട്ടയില് ക്ഷേത്രത്തില് നിന്ന് കോവിലകം ക്ഷേത്രത്തിലേക്ക് എഴുന്നള്ളത്ത്. പത്ത് മണിയോടെ കോവിലകം ക്ഷേത്രനടയില് കാഞ്ഞിലശ്ശേരി വിനോദ് മാരാരുടെ പ്രമാണത്തില് പാണ്ടിമേളം. തുടര്‍ന്ന് ആചാരവെടിക്കെട്ട്, ഈടുംകൂറും, അരുളപ്പാട്, ഇരുക്ഷേത്രങ്ങളിലെയും തന്ത്രിമാരുടെ നേതൃത്വത്തില് കുളിച്ചാറാട്ട്. കോട്ടയില് ക്ഷേത്രത്തിലേക്ക് എഴുന്നള്ളത്ത്, മാണിക്യം വിളി.\nമാര്‍ച്ച് 15: വൈകീട്ട് നാല് മണിയോടെ കോട്ടയില് ക്ഷേത്രത്തില് നിന്ന് കോവിലകം ക്ഷേത്രത്തിലേക്ക് മടക്കെഴുന്നള്ളത്ത്. എഴുന്നള്ളത്ത് കോവിലകം ക്ഷേത്രത്തില് പ്രവേശിച്ച ശേഷം നടക്കുന്ന ശുദ്ധികലശത്തോടെ ഉത്സവത്തിന് സമാപനം.\nനഴ്സുമാർക്ക് ഏകികൃത തിരിച്ചറിയൽ കാർഡ്: എൻ.യു.ഐ.ഡി എൻറോൾമെന്റ് പരിഷ്കരിച്ചു


ശബരിമലയില് കൂടുതല് പേര്‍ക്കു പ്രവേശനം\nതിരുവനന്തപുരം: ശബരിമലയില് ദര്‍ശനം നടത്താവുന്നവരുടെ എണ്ണം സര്‍ക്കാര് ഇരട്ടിയാക്കി. തിങ്കള് മുതല് വെള്ളി വരെ ദിവസങ്ങളില് രണ്ടായിരും പേര്‍ക്കും ശനി, ഞായര് ദിവസങ്ങളില് മൂവായിരം പേര്‍ക്കും ദര്‍ശനം അനുവദിക്കും. കോവിഡ് നിയന്ത്രണങ്ങള് നിലനില്‍ക്കെ കൂടുതല് പേര്‍ക്കു ദര്‍ശനം അനുവദിക്കുന്നതില് ഹൈന്ദവ സംഘടനകള് പ്രകടിപ്പിച്ച എതിര്‍പ്പു മാനിക്കാതെയാണു സര്‍ക്കാരിന്റെ തീരുമാനം.\nകുറഞ്ഞത് ആയിരം പേര്‍ക്കു പ്രതിദിനം ദര്‍ശനം അനുവദിച്ചിട്ടുണ്ടെങ്കിലും അത്രത്തോളം ഭക്തര് എത്തുന്നില്ല. എത്തുന്നതില് ഭൂരിഭാഗവും അന്യസംസ്ഥാനങ്ങില്‍നിന്നു വരുന്നവരാണു താനും. മലയാളികള് എത്താത്ത സാഹചര്യത്തില് കൂടുതല് അന്യസംസ്ഥാനക്കാരെ എത്തിക്കുക എന്നതാണു സര്‍ക്കാരിന്റെയും ദേവസ്വം ബോര്‍ഡിന്റെയും ലക്ഷ്യം. ശബരിമലയില്‍നിന്നുള്ള വരുമാനം പ്രതീക്ഷിച്ചാണു ഭക്തരെ വര്‍ധിപ്പിക്കാന് അധികൃതര് ശ്രമിക്കുന്നത്.\nദേവസ്വം ജീവനക്കാരിലും മറ്റു സര്‍ക്കാര് ഉദ്യോഗസ്ഥരിലും ഭക്തരിലും ചിലര്‍ക്കു ശബരിമലയില് നടത്തിയ പരിശോധനയില് കോവിഡ് ബാധിച്ചതായി കണ്ടെത്തിയിരുന്നു. ഈ സാഹചര്യത്തില് കൂടുതല് ജാഗ്രത പുലര്‍ത്തിക്കൊണ്ടാണു കാര്യങ്ങള് ചെയ്യുന്നത് എന്ന് അധികൃതര് അവകാശപ്പെടുന്നുണ്ടെങ്കിലും സ്ഥല പരിമിതി നിമിത്തം ശബരിമലയില് സാമൂഹിക അകലം പാലിക്കാനോ മറ്റു കോവിഡ് നിയന്ത്രണങ്ങള് പാലിക്കാനോ സാധ്യമല്ല എന്നാണു ചൂണ്ടിക്കാണിക്കപ്പെടുന്നത്.


ബിജെപ്പിക്കെതിരെ സമരം ചെയ്യുമെന്ന് ഘടകകക്ഷി; എന്‍ഡിഎ തകരുന്നു, വിജയം കണ്ട് കോണ്‍ഗ്രസ് തന്ത്രങ്ങള് | ultimatum-from-ram-vilas-paswan-son-chirag-in-fresh-ally-trouble - Malayalam Oneindia\nPublished: July 27 2018, 17:09 [IST]\nദില്ലി: 2019 ലെ ലോക്‌സഭാതിരഞ്ഞെടുപ്പിന്റെ മുന്നൊരുക്കപ്രവര്‍ത്തനങ്ങള് രാഷ്ട്രീയപാര്‍ട്ടികള് നിലിവില്‍തന്നെ തുടങ്ങിക്കഴിഞ്ഞിട്ടുണ്ട്.\nബിജെപി ദേശീയ അധ്യക്ഷന് അമിത് ഷാ ഓരോ സംസ്ഥാനങ്ങളും സന്ദര്‍ശിച്ച് പ്രവര്‍ത്തകരെ സജ്ജമാക്കുകയാണ്. സംബര്‍ക്ക് സാമര്‍ത്ഥന് പരിപാടിയുടെ ഭാഗമായി അമിത് ഷാ ഉള്‍പ്പടേ ഒരോ സംസ്ഥാനങ്ങളിലേയും പ്രമുഖരെ സന്ദര്‍ശിച്ച് പിന്തുണ തേടിക്കൊണ്ടിരിക്കുകയാണ്.\nമറുപക്ഷത്താവട്ടെ കോണ്‍ഗ്രസ് ഇപ്പോഴില്ലെങ്കില് മറ്റൊരിക്കലും ഇല്ല എന്ന നിലയിലാണ് പ്രവര്‍ത്തനങ്ങള് ഏകോപിപ്പിക്കുന്നത്. ഒരോ സംസ്ഥാത്തും പ്രാദേശിക കക്ഷികളുമായും അവര് ചര്‍ച്ച നടത്തുകയാണ്. തിരഞ്ഞെടുപ്പ് അടുക്കുമ്പോള് പ്രമുഖരും ചെറുകിട പാര്‍ട്ടികളും ബിജെപിയോടൊപ്പം ചേരുന്നതായിരുന്നു പതിവ്. ഇന്നാല് ഇത്തവണ കാര്യങ്ങള് നേരമറിച്ച് നടക്കുന്നതായാണ് റിപ്പോര്‍ട്ടുകള് സൂചിപ്പിക്കുന്നത്. ഒരു പ്രമുഖ കേന്ദ്രമന്ത്രി പ്രതിപക്ഷത്തോടൊപ്പം ചേരുമെന്നാണ് ഒടുവില് കിട്ടുന്ന വാര്‍ത്തകള് സൂചിപ്പിക്കുന്നത്. വിവരങ്ങള് ഇങ്ങനെ...\nഒന്നിനു പുറകേ ഒന്നായി സഖ്യകക്ഷികള് വിട്ടുപോവുന്നതിന്റെ സൂചനയാണ് എന്‍ഡിഎയില് ഇപ്പോള് ഉള്ളത്. പതിറ്റാണ്ടുകളായി എന്‍ഡിഎ മുന്നണിയില് ഉള്‌ല ശിവസേന ഏത് നിമിശവും മുന്നണി വിട്ടുപോകുമെന്ന ഘട്ടത്തിലാണുള്ളത്. അവിശ്വാസ പ്രമേയ ചര്‍ച്ചയില് ബിജെപിക്ക് അനുകൂലമായി ശിവസേന വോട്ട് ചെയ്യാതിരുന്നതാണ് ഇപ്പോള് പ്രശ്‌നങ്ങള് കൂടുതല് സങ്കീര്‍ണ്ണമാക്കയത്.\nഅവിശ്വാസപ്രമേയ ദിനത്തിലെ കോണ്‍ഗ്രസ്സിന്റേയും അവരുടെ ദേശീയ അധ്യക്ഷന് രാഹുല്‍ഗാന്ധിയുടേയും പ്രകടനത്തെ പ്രശംസിച്ചുകൊണ്ട് ശിവസേനയുടെ മുഖപത്രം രംഗത്ത് വന്നതും ബിജെപിയെ ചൊടുപ്പിച്ചിരുന്നു. ഒടുവില് ശിവസേനയെ ഒഴിവാക്കികൊണ്ട് മഹാരാഷ്ട്രയില് ലോക്‌സഭ തിരഞ്ഞെടുപ്പിനേ നേരിടുക എന്നതിലേക്കാണ് ബിജെപി ഇപ്പോള് എത്തിനില്‍ക്കുന്നത്. അതിനിടെയാണ് ബിജെപിക്ക് തിരിച്ചടി നല്‍കിക്കൊണ്ട് മറ്റൊരു ഘടകകക്ഷിയും മുന്നണിവിട്ടുപോകുന്നതിന്റെ സൂചനകളാണ് ഇപ്പോള് ലഭിക്കുന്നത്.\nനരേന്ദ്ര മോദി സര്‍ക്കാരില് മന്ത്രിയായ പ്രമുഖ നേതാവ് പ്രതിപക്ഷത്തേക്ക് ചുവടുമാറുന്നതായും ഇതിനായുള്ള ചര്‍ച്ച ആരംഭിച്ചുകഴിഞ്ഞതായും നേരത്തെ റിപ്പോര്‍ട്ടുണ്ടായിരുന്നു. എന്‍ഡിഎ സഖ്യകക്ഷികളായ റാംവിലാസ് പ്വാസ്വാന്റെ എല്‍ജെപിയും (ലോകജനശക്തി പാര്‍ട്ടിയും) ആര്‍എല്‍എസ്പിയും എന്‍ഡിഎ വിടുമെന്നാണ് റിപ്പോര്‍ട്ട്. എന്‍ഡിഎ വിടുന്ന ഈ പാര്‍ട്ടികള് മഹാസഖ്യത്തില് ചേരുമെന്നാണ് ആര്‍ജെഡി ദേശീയ ഉപാധക്ഷ്യന് രഘുവന്‍ശ് പ്രസാദ് സിംഗ് വെളുപ്പെടുത്തുകയും ചെയ്തിരുന്നു.\n2019 ലോക്സഭ തിരഞ്ഞെടുപ്പിന് മുമ്പ് ഇവര് മുന്നണി വിടും. ബിഹാറില് കോണ്‍ഗ്രസ്-ആര്‍ജെഡി-ഹിന്ദുസ്ഥാനി ആവാമി മോര്‍ച്ച എന്നിവര് നേതൃത്വം നല്‍കുന്ന മതേതര മഹാസഖ്യത്തില് ഇവര് ഭാഗമാകുമെന്നായിരുന്നു രഘുവന്‍ശ് പ്രസാദിന്റെ പ്രസ്താവന.\nനിലവില് എന്‍ഡിഎ മന്ത്രിസഭയിലെ ഭക്ഷ്യവകുപ്പ് മന്ത്രിയാണ് രാംവിലാസ് പാസ്വാന്. പാസ്വാന് മിടുക്കനായ രാഷ്ട്രീയ കാലാവസ്ഥ പ്രവാചകനാണ്. അടുത്ത ലേക്സഭ തിരഞ്ഞെടുപ്പില് മോദി അധികാരത്തില് വരില്ലെന്ന് അദ്ദേഹത്തിനറിയാം. അതിനാല് തന്നെ അദ്ദേഹം മഹാസഖ്യത്തിനൊപ്പം ചേരുമെന്നും രഘുവന്‍ശ് പ്രസാദ് കൂട്ടിച്ചേര്‍ത്തിരുന്നു.\nപാസ്വാനുപുറമെ രാഷ്ട്രീയ ലോക സമതാ പാര്‍ട്ടിയുടെ നേതാവ് ഉപേന്ദ്ര കുഷ്യാഹയും എന്‍ഡിഎ വിടും. അദ്ദേഹവുമായി സീറ്റ് വിഭജനമടക്കം സംസാരിച്ചു കഴിഞ്ഞു. അദ്ദേഹവും പാര്‍ട്ടിയും ഉടന് തന്നെ മഹാസഖ്യത്തിനൊപ്പം ചേരുമെന്നും ആര്‍ജെഡി നേതാവ് പറഞ്ഞിരുന്നു. ഇതിനോട് അനുകൂലമായ സമീപനമാണ് തേജസ്വിയാദവില് നിന്നുണ്ടായിരുന്നത്.\nപുറത്തുവന്ന വാര്‍ത്തകള് ശരിവെക്കുന്ന തീരുമാനങ്ങളാണ് എല്‍ജെപിയില് നിന്ന് ഇപ്പോള് ഉണ്ടാവുന്നത്. പട്ടികജാതി-പട്ടിക വര്‍ഗ വിഭാഗങ്ങളിലെ ജനങ്ങള് നേരിടുന്ന പ്രശ്‌നങ്ങളില് കേന്ദ്രം അടിയന്തര പരിഹാരം കണ്ടില്ലെങ്കില് ബിജെപിക്കെതിരെ സമരം ചെയ്യുമെന്നാണ് പാര്‍ട്ടി നേതാവും കേന്ദ്രമന്ത്രിയുമാ രാംവിലാസ് പാസ്വാന്റെ മകന് ചിരാഗ് പാസ്വാന് ഇന്ന് മാധ്യമങ്ങളോട് പറഞ്ഞു.\nദളിത് സംഘടനകള് കേന്ദ്രസര്‍ക്കാരിനെതിരെ നടത്തുന്ന പ്രതിഷേധത്തിന് ലോക് ജനശക്തി പാര്‍ട്ടി എല്ലാ വിധ പിന്തുണയും നല്‍കുമെന്നും പ്രതിഷേധ സമരങ്ങള്‍ക്കൊപ്പം നില്‍ക്കും. ആഗസ്റ്റ് ഒന്‍പത് വരെ ഞങ്ങള് സമയം തരും. അതിനുള്ളില് ഞങ്ങളുടെ ആവശ്യങ്ങള് അംഗീകരിച്ചിരിക്കണം. ഇല്ലെങ്കില് എല്.ജെ.പി ദളിത് പ്രതിഷേധങ്ങള്‍ക്കൊപ്പം ചേരുമെന്നും ചിരാഗ് പാസ്വാന് മാധ്യമങ്ങളെ അറിയിച്ചു.\nബിഹാറിലെതന്നെ മറ്റൊരു കേന്ദ്രമന്ത്രിയായ ഉപേന്ദ്ര കുശ്വാഹയും പ്രതിപക്ഷത്തെ വിശാലമുന്നണിക്കൊപ്പം ചേരുമെന്നും നേരത്തെ വ്യക്തമാക്കിയിരുന്നു. രാഷ്ട്രീയ ലോക് സമത പാര്‍ട്ടിയുടെ നേതാവാണ് ഉപേന്ദ്ര കുശ്വാഹ. ഇദ്ദേഹം കോണ്‍ഗ്രസ്-ആര്‍ജെഡി സഖ്യത്തില് ഉടന് ചേരുമെന്നാണ് വിവരം. പ്രാഥമിക ചര്‍ച്ച ആരംഭിച്ചുകഴിഞ്ഞു. അടുത്തിടെ പ്രഖ്യാപനമുണ്ടാകുമെന്നും സൂചനയുണ്ട്.\nനരേന്ദ്ര മോദി സര്‍ക്കാരില് മാനവവിഭവ ശേഷി സഹമന്ത്രിയാണ് കുശ്വാഹ. ആര്‍ജെഡി നേതാവ് തേജസ്വി യാദവും കോണ്‍ഗ്രസ് നേതാക്കളുമാണ് ഇദ്ദേഹത്തെ ചാടിക്കാന് ശ്രമിക്കുന്നത്. തേജസ്വിയുമായി കുഷ്വാഹ ചര്‍ച്ച നടത്തിയെന്നാണ് വിവരം. എന്നാല് ഇരുവരും ഇക്കാര്യം പരസ്യപ്പെടുത്തിയിട്ടില്ല.\nnda ram vilas paswan rjd ljp congress bihar എല്‍ജെപി കോണ്‍ഗ്രസ് ബിഹാര് ബിജെപി എന്‍ഡിഎ\nStory first published: Friday, July 27, 2018, 17:09 [IST]


ബി.ജെ.പിയുടെ തോൽവി; കേന്ദ്രാന്വേഷണം തിരിച്ചടിയായെന്നു വിമർശനം | Kerala Assembly Election| BJP\nതിരുവനന്തപുരം : ന്യൂനപക്ഷ വോട്ടുകളുടെ ഏകീകരണം തിരഞ്ഞെടുപ്പുപരാജയത്തിനു മുഖ്യകാരണമായെന്നു ബി.ജെ.പി. ഭാരവാഹിയോഗത്തിൽ വിമർശനം. സംസ്ഥാന സർക്കാരിനെതിരേ കേന്ദ്ര ഏജൻസികളുടെ അന്വേഷണം തിരിച്ചടിയായെന്നും വിലയിരുത്തി.\nസ്ഥാനാർഥിനിർണയത്തിലെ പിഴവ്, നാമനിർദേശ പത്രിക തള്ളൽ തുടങ്ങി ഒട്ടേറെ വിഷയങ്ങളിൽ ഉയർന്ന വിമർശനങ്ങൾ ദേശീയ നേതാക്കൾ കേട്ടിരുന്നു. മൂന്നുവർഷത്തിനുശേഷം നടക്കുന്ന ലോക്‌സഭാ തിരഞ്ഞെടുപ്പ് മുന്നിൽക്കണ്ട് ബൂത്തുതലം മുതൽ പ്രവർത്തനം ശക്തമാക്കാനായിരുന്നു കേന്ദ്രനേതാക്കളുടെ നിർദേശം.\nപരാജയത്തിന്റെ കാരണങ്ങൾ നിരത്തി പാർട്ടിവേദിക്കു പുറത്ത് പരസ്യവിമർശനം നടത്തരുതെന്നു വിലക്കുകയും ചെയ്തു. സംസ്ഥാന നേതൃത്വത്തിന്റെ വിലയിരുത്തൽ നേരത്തേതന്നെ പ്രസിഡന്റ് കെ. സുരേന്ദ്രൻ ദേശീയ നേതൃത്വത്തെ അറിയിച്ചിരുന്നു. പരാജയത്തിന്റെ ഉത്തരവാദിത്വം ഏറ്റെടുത്ത് അദ്ദേഹത്തിന്റെ രാജിസന്നദ്ധത കേന്ദ്രനേതൃത്വം തള്ളുകയും ചെയ്തിരുന്നു. ചിലനേതാക്കൾ ബി.ജെ.പിയുടെ വിശ്വാസ്യത തകർത്തെന്നും വോട്ടുകച്ചവടം നടത്തുന്ന പാർട്ടിയാണെന്ന ധാരണ ജനങ്ങളിൽ ഇവരുണ്ടാക്കിയെന്നും കാണിച്ച് ഒരുവിഭാഗം ദേശീയനേതൃത്വത്തിന് കത്തയച്ചെന്ന പ്രചാരണം ശക്തമായിട്ടുണ്ട്.\nവോട്ടെണ്ണലിനു തൊട്ടുപിന്നാലെ കോർകമ്മിറ്റിക്കുശേഷമാണ് ഓൺലൈനായി സംസ്ഥാന ഭാരവാഹിയോഗം ചേർന്നത്. ജില്ലാപ്രസിഡന്റുമാരുടെ റിപ്പോർട്ടിങ്ങായിരുന്നു പ്രധാനം. കേന്ദ്രഏജൻസികളുടെ അന്വേഷണം ഒരിടത്തും ചെന്നെത്താത്തത് സംസ്ഥാന സർക്കാരിനു ഗുണകരമായെന്ന് ചിലർ അഭിപ്രായപ്പെട്ടു.\nകേരളത്തിനു യോജിക്കാത്ത നിലയിലുള്ള പ്രചാരണമാണ് നടന്നതെന്നു ഹെലികോപ്‌റ്ററിലെത്തി പ്രചാരണം നടത്തിയ സംസ്ഥാന പ്രസിഡന്റിനെ ലക്ഷ്യമിട്ട് പരാമർശമുണ്ടായി. എൻ.ഡി.എയിൽനിന്നു തെറ്റിനിൽക്കുന്ന ബി.ഡി.ജെ.എസി.ന്റേത് ദയനീയ പ്രകടനമായിരുന്നെന്ന വിമർശനം കോർകമ്മിറ്റി യോഗത്തിലെന്നതുപോലെ സംസ്ഥാന ഭാരവാഹി യോഗത്തിലുമുണ്ടായി.\nബൂത്ത്, മണ്ഡലം, ജില്ലാ തലങ്ങളിൽ നേതാക്കളുടെ പരിശോധനയും തുടർന്ന് പ്രവർത്തനം ശക്തിപ്പെടുത്താനുള്ള നടപടികളുമുണ്ടാകും. കേരളത്തിന്റെ ചുമതലയുള്ള കേന്ദ്രമന്ത്രി പ്രൾഹാദ് ജോഷി, സംഘടനാ സെക്രട്ടറി ബി.എൽ. സന്തോഷ്, പ്രഭാരി സി.പി. രാധാകൃഷ്ണൻ, ദേശീയനിർവാഹക സമിതിയംഗം പി.കെ. കൃഷ്ണദാസ് തുടങ്ങിയ നേതാക്കളുടെ സാന്നിധ്യത്തിലായിരുന്നു യോഗം.


കെസ്റ്റര് ലൈവ് ഡിവോഷണല് മ്യൂസിക്കല് സ്റ്റേജ് ഷോ 2015 | USA Malayalam News Paper\nകെസ്റ്റര് ലൈവ് ഡിവോഷണല് മ്യൂസിക്കല് സ്റ്റേജ് ഷോ 2015\nStory Dated: Tuesday, October 07, 2014 01:09 hrs UTC\nന്യൂജഴ്സി . സുവിശേഷ ഗീതികള് കൊരുത്തൊരുക്കുന്ന മ്യൂസിക്കല്‍സ്റ്റേജ് ഷോ - കെസ്റ്റര് ലൈവ് 2015 ന് ഒരുക്കങ്ങള് പുരോഗമിക്കുന്നു. കെസ്റ്റര് ഇതാദ്യമായാണ് അമേരിക്കയിലേക്ക്. അമേരിക്കയിലെ പ്രമുഖ ഇവന്റ് സംഘാടക ഗ്രൂപ്പായ കാര്‍വിംഗ് മൈന്‍ഡ്സ് എന്റര്‍ടെയ്ന്‍മെന്റ് ന്യുജഴ്സി സംഘടിപ്പിക്കുന്ന ഷോയിലേക്കാണ് കെസ്റ്ററിന്‍െറ ആദ്യ അമേരിക്കന് പര്യടനം. 2013 ലും 2014 ലും അമേരിക്കയിലും കാനഡയിലുമായി നിരവധി ക്രിസ്റ്റ്യന് ഡിവോഷണല് സോംഗ് സ്റ്റേജ് ഷോ പ്രോഗ്രാമുകള് വിജയകരമായി സംഘടിപ്പിച്ച ചരിത്രമുണ്ട് കാര്‍വിംഗ് മൈന്‍ഡ്സ് എന്റര്‍ടെയ്ന്‍മെന്റ്സിന്.\nകെസ്റ്ററിന്‍െറ സ്വദേശം എറണാകുളമാണ്. സംഗീത പാരമ്പര്യമുളള കുടുംബത്തിലായിരുന്നു ജനനം. സംഗീതത്തെ സ്നേഹിച്ച് ജീവിച്ച അമ്മ തന്നെയായിരുന്നു സംഗീത വഴികളില് കെസ്റ്റിന് ആദ്യ ഗുരു. ചെറിയ പ്രായത്തിലേ കര്‍ണാടിക് സംഗീതം പഠിച്ചു തുടങ്ങി. തൃപ്പൂണിത്തുറ ആര്‍എല്‍വി കോളജില് നിന്ന് മ്യൂസിക് ബിരുദമെടുത്ത കെസ്റ്റര് കോളജ് പഠനത്തിന് പിന്നാലെ ഡിവോഷണല് ഗായകനെന്ന നിലയില് ശ്രദ്ധിക്കപ്പെട്ടു തുടങ്ങി.\nകെസ്റ്റര് വിവിധ സംവിധായകര്‍ക്ക് കീഴില് ആയിരക്കണക്കിന് ഭക്തിഗാനങ്ങള് പാടിക്കഴിഞ്ഞു.\nനിന് സ്നേഹം എത്രയോ അവര്‍ണ\nനീയം, ഇന്നയോളം എന്നെ\nനടത്തി....., നന്മ മാത്രമേ...., അമ്മെ\nഅമ്മെ തായേ...., നിന്റെ\n... എന്നേശുവെ എന് നാഥനെ...\n,എനിക്കായി കരുതുന്നവന്... ഇസ്ര\nയേലിന് നായകാ... എന്‍െറ മുഖം\nവാടിയാല്...., കണ്ണുനീര് താഴ്വര\nസീറോ മലബാര് ആരാധനാക്രമത്തിലെ വിശുദ്ധ കുര്‍ബാനയില് ആലപിക്കുന്ന അംബരമനവരതം....,\nസര്‍വശക്തതാതനാം... തുടങ്ങിയ ഗാനങ്ങളൊക്കെ കെസ്റ്ററിന്‍െറ സ്വര മധുരിമയില് ശ്രദ്ധിക്കപ്പെട്ട ഗാനങ്ങളാണ്.\nപബ്ലിക് സ്റ്റേജ് ഷോ പ്രോഗ്രാമുകളില് അപൂര്‍വ്വമായി മാത്രം പ്രത്യക്ഷപ്പെടാറുളള കെസ്റ്റര് സ്റ്റുഡിയോകളില് റെക്കോര്‍ഡിംഗിന് പാടാനാണിഷ്ടപ്പെടുന്നത്. ഇന്ത്യയ്ക്ക് പുറത്തും അദ്ദേഹം അധികം യാത്ര ചെയ്തിട്ടില്ല. 2015 ഓഗസ്റ്റ്, സെപ്റ്റംബര് മാസങ്ങളിലാണ് കെസ്റ്ററിന്‍െറ അമേരിക്കന് ട്രിപ്പ്.\nഗില്‍ബര്‍ട്ട് ജോര്‍ജുകുട്ടി : 201 926 7477


യുപി പോലീസ് അറസ്റ്റ് ചെയ്ത പോപ്പുലർ ഫ്രണ്ട് പ്രവർത്തകർ നിരപരാധികൾ : വെറുതെ വിടണമെന്ന ആവശ്യവുമായി മുസ്ലീം സംഘടന | Reporter Kerala\nലക്‌നൗ: യുപി പോലീസ് അറസ്റ്റ് ചെയ്ത രണ്ട് പോപ്പുലർ ഫ്രണ്ട് പ്രവർത്തകരെ വെറുതെ വിടണമെന്ന ആവശ്യവുമായി ഓൾ ഇന്ത്യ മുസ്ലീം പേഴ്‌സണൽ ലോ ബോർഡ് നേതാവ് സഫര്യാബ് ജിലാനി. കഴിഞ്ഞ ദിവസം പിടിയിലായ രണ്ട് പേരുൾപ്പെടെ ഇതുവരെ അറസ്റ്റ് ചെയ്ത പോപ്പുലർ ഫ്രണ്ട് പ്രവർത്തകരെല്ലാം നിരപരാധികളാണെന്നാണ് ജിലാനി പറഞ്ഞത്.\nയുപി പോലീസ് അറസ്റ്റ് ചെയ്ത രണ്ട് പോപ്പുലർ ഫ്രണ്ട് പ്രവർത്തകർക്കെതിരെ ഇതുവരെ തെളിവൊന്നും ലഭിച്ചിട്ടില്ല. പ്രവർത്തകരിൽ നിന്നും പിടിച്ചെടുത്ത ആയുധങ്ങളും സ്‌ഫോടക വസ്തുക്കളും പോലീസ് കെട്ടിച്ചമച്ചതാണ്. ഇതിന് മുൻപും പോപ്പുലർ ഫ്രണ്ട് പ്രവർത്തകരെ പോലീസ് അറസ്റ്റ് ചെയ്തിരുന്നു. എന്നാൽ അവർക്കെതിരെയും തെളിവ് ലഭിച്ചിട്ടില്ലെന്നാണ് ജിലാനി പറഞ്ഞത്.\nകഴിഞ്ഞ ദിവസമാണ് യുപി പോലീസിന്റെ സ്‌പെഷ്യൽ ടാസ്‌ക് ഫോഴ്‌സ് മലയാളികളായ രണ്ട് പോപ്പുലർ ഫ്രണ്ട് പ്രവർത്തകരെ പിടികൂടിയത്. ഇവരിൽ നിന്നും നിരവധി ആയുധങ്ങളും സ്‌ഫോടക വസ്തുക്കളും പിടിച്ചെടുത്തിരുന്നു. യുപിയിലെ പ്രധാന സ്ഥലങ്ങളിൽ ആക്രമണം നടത്താനാണ് ഇവർ സംസ്ഥാനത്തെത്തിയത്. ഹിന്ദു സംഘടനാ നേതാക്കളെയും ഇവർ ലക്ഷ്യമിട്ടിരുന്നു എന്ന് യുപി പോലീസ് അറിയിച്ചിരുന്നു.\nപോപ്പുലർ ഫ്രണ്ട് നേതാക്കൾ രാജ്യത്ത് സംഘർഷാവസ്ഥ സൃഷ്ടിക്കാനാണ് ശ്രമിക്കുന്നതെന്നാണ് യുപി പോലീസ് അഡീഷണൽ ഡയറക്ടർ ജനറൽ പ്രശാന്ത് കുമാർ അറിയിച്ചത്. ഹത്രാസിൽ പെൺകുട്ടി മരിച്ച സമയത്തും സംഘർഷം സൃഷ്ടിക്കാനാണ് പോപ്പുലർ ഫ്രണ്ട് പ്രവർത്തകർ യുപിയിലെത്തിയത് എന്നും വ്യക്തമാക്കിയിരുന്നു. ഇതുവരെ യുപിയിൽ കലാപം സൃഷ്ടിക്കാൻ ശ്രമിച്ചതുൾപ്പെടെ വിവിധ കേസുകളിലായി 123 പോപ്പുലർ ഫ്രണ്ട് പ്രവർത്തകർ അറസ്റ്റിലായിട്ടുണ്ടെന്നും പോലീസ് വ്യക്തമാക്കിയിരുന്നു.\nPreviousവെല്ലുവിളി എത്ര വലുതാണെങ്കിലും ഇന്ത്യ ഇനി പിന്നോട്ട് പോകില്ലെന്ന് പ്രധാനമന്ത്രി\nNext‘മരട് 357’ സിനിമയുടെ റിലീസ് കോടതി തടഞ്ഞു\nലഡാക്കില് ചൈനയെ ചെറുക്കാന് 15,000 സൈനികരെക്കൂടി വിന്യസിച്ച് ഇന്ത്യ


നിങ്ങളുടെ ചിന്തകളെ എങ്ങനെ കൂടുതൽ ക്രീയേറ്റീവ് ആക്കാം\n|3 Jan 2019 8:57 AM GMT\nഇന്നവേഷൻ എന്നാൽ പുതിയ ആശയങ്ങളേയും തന്ത്രങ്ങളേയും മാത്രം സംബന്ധിക്കുന്ന വിഷയമല്ല, മറിച്ച് ഒരു സ്ഥാപനത്തിലെ മുഴുവൻ ജീവനക്കാരുടെയും ദൈനദിന പെരുമാറ്റരീതി കൂടി ഇതിലുൾപ്പെടും.\nപുതുമയുള്ള ചിന്തകൾ രൂപപ്പെടുന്നതിന് ആദ്യം വേണ്ടത് ഒരു 'ഇന്നവേറ്റീവ് മൈൻഡ് സെറ്റ്' ആണ്. നമ്മുടെ പെരുമാറ്റ രീതികളിൽ ചില മാറ്റങ്ങൾ കൊണ്ടുവന്നാലേ ഈ ക്രീയേറ്റീവ് മൈൻഡ് സെറ്റ് രൂപീകരിക്കാൻ സാധിക്കൂ. അതിനുവേണ്ട5കാര്യങ്ങൾ ഇവയാണ്.\n1. നല്ല കേൾവിക്കാരാകുക\nഒരു ആശയ വിനിമയത്തിൽ രണ്ട് തരം കേൾവിക്കാരുണ്ട്. ആക്റ്റീവ് കേൾവിക്കാരും പാസ്സീവ് കേൾവിക്കാരും. ഇതിൽ ആദ്യത്തെ വിഭാഗത്തിലായിരിക്കണം നമ്മൾ. നമ്മുടെ ക്ലയന്റുകൾക്കും ഉപഭോക്താക്കൾക്കും എന്താണ് പറയാനുള്ളത് എന്ന് ക്ഷമയോടെ കേട്ടാൽ അവരുടെ അവരുടെ ആവശ്യങ്ങൾ അറിഞ്ഞു പ്രവർത്തിക്കുമ്പോൾ ഇന്നവേഷൻ നമ്മുടെ ഉത്പന്നങ്ങളിലും സേവനങ്ങളിലും പ്രതിഫലിക്കുമെന്നത് തീർച്ച.\n2. മുൻവിധികൾ മാറ്റിവെക്കുക\nമറ്റുള്ള ജീവനക്കാരുടെ ആശയങ്ങളേയും അവരുടെ കഴിവിനേയും കുറിച്ച് നമുക്ക് നിലവിലുള്ള ധാരണകളും മുൻവിധികളും മാറ്റിവെക്കണം. അവർക്ക് സ്വതന്ത്രമായി ചിന്തിക്കാനും അഭിപ്രായങ്ങൾ മടികൂടാതെ പറയാനുമുള്ള സാഹചര്യം ഒരുക്കണം. മറ്റുള്ളവരുടെ ആശയങ്ങൾ മടികൂടാതെ സ്വീകരിക്കാനുള്ള തുറന്ന മനസുണ്ടെങ്കിൽ നമ്മുടെ ചിന്തകളും കൂടുതൽ ഇന്നവേറ്റീവ് ആകും.\n3. തുറന്ന ചർച്ചകൾ\nനിങ്ങളുടെ ടീമുമായി ചേർന്ന് ഒരു ബ്രെയിൻ സ്റ്റോമിംഗ് സെഷൻ സംഘടിപ്പിക്കുന്നത് നന്നായിരിക്കും. ഈ മീറ്റിംഗ് കഴിയുന്നത്ര അനൗപചാരികമായിരിക്കാൻ ശ്രദ്ധിക്കണം. ചെറിയ ചെറിയ ഗ്രൂപ്പുകളായി തരം തിരിച്ചാണെങ്കിൽ എല്ലാവർക്കും അഭിപ്രായം പറയാനുള്ള അവസരം ലഭിക്കും. ഇത്തരം ചർച്ചകളിൽ നിന്നാണ് പലപ്പോഴും നമുക്ക് വളരെ ഇന്നവേറ്റീവ് ആയ ആശയങ്ങൾ ലഭിക്കുക.\n4. മനസ് ശാന്തമാക്കുക\nശാന്തമായ മനസിനേ ഊർജസ്വലതയോടെ പ്രവർത്തിക്കാൻ സാധിക്കൂ. മെഡിറ്റേഷൻ, വ്യായാമം തുടങ്ങിയവ ശീലിക്കുക. ശുഭാപ്തിവിശ്വാസം ഉള്ളവരായിരിക്കുക.\n5. കാഴ്ചപ്പാടുകളിൽ മാറ്റം\nഒരു കാര്യത്തെ പല വീക്ഷണ കോണുകളിൽ നിന്ന് നോക്കിക്കാണാൻ പരിശീലിക്കുക. നമ്മുടെ സ്ഥിരം കാഴ്ചപ്പാടുകളിൽ നിന്ന് മാറാൻ തയ്യാറാകാത്തിടത്തോളം കാലം ഇന്നവേഷൻ സാധ്യമല്ല. ഉൽപന്നത്തിലും സേവനത്തിലും പുതിയ പരീക്ഷണങ്ങൾ നടത്തണം. റിസ്കുകൾ എടുക്കാൻ മടിക്കരുത്.\ncreative thinking Innovation innovative thoughts


Explained: How Kochi’s integrated transport system will work-കൊച്ചിയിലെ പുതിയ സംയോജിത ഗതാഗത സംവിധാനം പ്രവർത്തിക്കുന്നതെങ്ങനെ?\n2019ലാണ് കെഎംടിഎ ബിൽ പാസായത്, അതിലൂടെ സംസ്ഥാനത്തെ നഗരങ്ങളിൽ മെട്രോപൊളിറ്റൻ ട്രാൻസ്പോർട്ട് അതോറിറ്റികൾക്ക് രൂപം നൽകാനുള്ള വഴി തുറക്കുകയായിരുന്നു\nUpdated: November 2, 2020 10:57:39 am\nകൊച്ചി മെട്രോപൊളിറ്റൻ ട്രാൻസ്പോർട്ട് അതോറിറ്റി (കെ‌എം‌ടി‌എ) നവംബർ ഒന്നിന് പ്രാബല്യത്തിൽ വന്നിരിക്കുകയാണ്. കൊച്ചിയിലെ സംയോജിതവും തടസമില്ലാത്തതുമായ നഗര ഗതാഗത സംവിധാനത്തിന്റെ നടത്തിപ്പിനു വേണ്ടി അതോറിറ്റി പ്രവർത്തിക്കും.\nകെ‌എം‌ടി‌എയുടെ ആവശ്യം എന്തായിരുന്നു?\nകൊച്ചിയിലെ എല്ലാ പ്രധാന പൊതുഗതാഗത മാർഗങ്ങളും ഈ അതോറിറ്റിയുടെ പരിധിയിൽ ഉൾപ്പെടുത്താനാവും. സ്വകാര്യ ബസുകൾ, കെഎസ്ആർടിസി ബസുകൾ, മെട്രോ റെയിൽ, ടാക്സികൾ, ഓട്ടോറിക്ഷകൾ, ബോട്ടുകൾ അടക്കമുള്ള ജലയാനങ്ങൾ തുടങ്ങിയവയെല്ലാം. മുൻപെല്ലാം ഇവ തമ്മിൽ വേണ്ട രീതിയിലുള്ള ഏകോപനമുണ്ടായിരുന്നില്ല. ഇവ തമ്മിൽ ഏകോപനവും ബന്ധവും ഇല്ലാതിരുന്നത് നഗര ഗതാഗത്തിന്റെ കാര്യക്ഷമതയെ ബാധിച്ചതായി പരാതി ഉയർന്നിരുന്നു.\nRead More: നഗരയാത്ര ഇനി എളുപ്പമാവും; മെട്രോപ്പൊളിറ്റീൻ ട്രാൻസ്പോർട്ട് അതോറിറ്റിക്ക് തുടക്കം\n2017ൽ, കൊച്ചിയിൽ മെട്രോ റെയിലിന്റെ ആദ്യ ഘട്ടം ഉദ്ഘാടനം ചെയ്തതോടെ, ഒരൊറ്റ ‘കമാൻഡ് ആൻഡ് കൺട്രോൾ’ സെൻട്രൽ വഴി ഒന്നിലധികം ഗതാഗത മാർഗങ്ങൾ കാര്യക്ഷമമായി വിനിയോഗിക്കാൻ കഴിയുന്ന ഗതാഗത അതോറിറ്റിക്ക് വേണ്ടിയുള്ള ചർച്ച ശക്തമായി. കൊച്ചിയിൽ മെട്രോ റെയിൽ പൊലുള്ള റാപിഡ് ട്രാൻസിറ്റ് റെയിൽ സംവിധാനത്തിന് അംഗീകാരം നൽകുന്നതിന് കേന്ദ്രം 2013 ൽ നിശ്ചയിച്ച വ്യവസ്ഥ, എല്ലാ പൊതുഗതാഗത മാർഗങ്ങളും സമന്വയിപ്പിക്കുന്നതും യാത്രക്കാരുടെ സൗകര്യാർത്ഥവുമുള്ള പൊതു ടിക്കറ്റിങ് സംവിധാനം ഏർപ്പെടുത്തുക എന്നതായിരുന്നു. നാഷനൽ അർബൻ മൊബിലിറ്റി പോളിസിയുടെ അടിസ്ഥാനത്തിലാണ് ഇത്തരമൊരു ആവശ്യം കേന്ദ്രം അന്ന് ഉന്നയിച്ചത്.\nമെട്രോ റെയിൽ സർവീസ് നടത്തുന്ന കൊച്ചി മെട്രോ റെയിൽ ലിമിറ്റഡ് (കെഎംആർഎൽ) ഗതാഗത അതോറിറ്റിക്കായി കമ്മിറ്റി രൂപീകരിക്കുന്നതിലും നഗരത്തിന്റെ ആവശ്യങ്ങൾ നിറവേറ്റുന്ന ബിൽ തയാറാക്കാൻ സഹായിക്കുന്നതിലും മുൻകൈയെടുത്തു. 2019 നവംബറിൽ സംസ്ഥാന നിയമസഭ കേരള മെട്രോപൊളിറ്റൻ ട്രാൻസ്പോർട്ട് അതോറിറ്റി (കെഎംടിഎ) ബിൽ പാസാക്കി. തിരുവനന്തപുരം, കൊച്ചി, കോഴിക്കോട് നഗരങ്ങളിൽ മെട്രോപൊളിറ്റൻ ട്രാൻസ്പോർട്ട് അതോറിറ്റികൾക്ക് രൂപം നൽകാനുള്ള വഴി തുറക്കുകയും ചെയ്തു.\nകെ‌എം‌ടി‌എ ഒരു സർക്കാർ സ്ഥാപനമാണോ? ആരാണ് അതിലെ അംഗങ്ങൾ?\nനഗരത്തിലെ പൊതുഗതാഗത മാർഗങ്ങളുടെ പ്രവർത്തനം, പരിപാലനം, വികസനം, മേൽനോട്ടം എന്നിവയുടെമേൽ ഉത്തരവാദിത്തമുള്ള സ്വതന്ത്ര സ്ഥാപനമായിരിക്കും കെ‌എം‌ടി‌എ. ഗതാഗത മന്ത്രി അതോറിറ്റിയുടെ അധ്യ ക്ഷനാകും. ജില്ലാ കലക്ടർ, സിറ്റി പൊലീസ് കമ്മിഷണർ, തദ്ദേശഭരണ സ്ഥാപന സെക്രട്ടറിമാർ, മേയർ, എം‌എൽ‌എമാർ, കെഎസ്ആർടിസി പ്രതിനിധികൾ എന്നിവരുൾപ്പെടെ പരമാവധി 15 അംഗങ്ങളുണ്ടാകാം.\nകെ‌എം‌ടി‌എയ്ക്കു കീഴിൽ എന്ത് പ്രതീക്ഷിക്കാം?\nകെഎസ്ആർടിസി ബസ്സുകൾ, സ്വകാര്യ ബസ്സുകൾ, ഓട്ടോറിക്ഷകൾ, മെട്രോ റെയിൽ, ബോട്ടുകൾ എന്നിവയ്ക്കായി റീചാർജ് ചെയ്യാവുന്ന സ്മാർട്ട് കാർഡ് വഴിയുള്ള ഒരൊറ്റ ടിക്കറ്റിങ് സംവിധാനം ഏർപ്പെടുത്താമെന്നത് പ്രധാന നേട്ടമാണ്. ഇതിനകം തന്നെ മെട്രോ റെയിലിനായി ഉപയോഗിക്കുന്ന കൊച്ചി 1 സ്മാർട്ട് കാർഡ് ഒരു വിഭാഗം സ്വകാര്യ ബസുകളിലും ഉപയോഗിക്കുന്നു. ബസുകളുടെ റൂട്ട് ഫലപ്രദമാക്കി നിർണയിക്കാൻ ഈ സംവിധാനം സഹായകമാവും. പ്രത്യേകിച്ച് തിരക്കേറിയ സമയങ്ങളിൽ സർവീസ് ഉറപ്പാക്കുന്നതിനുവേണ്ടി.\nRead More: കൂടുതൽ സ്‌മാർട്ടായി കൊച്ചി; നഗരത്തിൽ ഇനി ഓട്ടോമാറ്റിക് ട്രാഫിക് സംവിധാനം\nവ്യത്യസ്ത ഗതാഗത മാർഗങ്ങൾക്കിടയിൽ തടസമില്ലാത്ത കണക്റ്റിവിറ്റി ഉറപ്പാക്കുന്നതിന് പൊതു ടൈംടേബിൾ ലഭ്യമാക്കാനാവും. അടുത്ത വർഷം ‘വാട്ടർ മെട്രോ’ സർവീസിന്റെ ഉദ്ഘാടനത്തോടെ, എ സി, നോൺ എ സി ജലയാനങ്ങൾ കൊച്ചിയിലെ ദ്വീപുകളിലേക്കുള്ള ഗതാഗത സൗകര്യം വർധിപ്പിക്കും. അപ്പോൾ ഏകീകൃത ടൈം ടേബിളിന് പ്രസക്തിയേറും.\nബസ്സുകളിലും ബസ് സ്റ്റോപ്പുകളിലും പൊതു വിവര സംവിധാനങ്ങൾ സ്ഥാപിക്കും. നഗരത്തിലെ ഭൂരിഭാഗം സ്വകാര്യ ബസ്സുകളിലും ഇതിനകം ജിപിഎസ് ഉപകരണങ്ങൾ ഘടിപ്പിച്ചിട്ടുണ്ട്. വിശാല കൊച്ചി പ്രദേശത്ത് പാർക്കിങ് നയം അവതരിപ്പിക്കാനും പാർക്കിങ് കേന്ദ്രങ്ങൾക്കുള്ള ഓപ്പറേറ്റർമാർക്ക് ലൈസൻസ് നൽകാനും ലക്ഷ്യമുണ്ട്.\nനഗരത്തിലെ ബസ് സ്റ്റാൻഡുകളിലും ഫെറി ടെർമിനലുകളിലും സൗകര്യങ്ങൾ ഏർപ്പെടുത്താനും ശുചിത്വം ഉറപ്പാക്കാനുമുള്ള അധികാരം കെ‌എം‌ടി‌എയ്ക്ക് ഉണ്ടായിരിക്കും. മാത്രമല്ല, മുഴുവൻ സംവിധാനത്തിന്റെയും മേൽനോട്ടത്തിനായി ഒരൊറ്റ കമാൻഡ് ആൻഡ് കൺട്രോൾ സെന്ററും ഉണ്ടാകും.\nWeb Title: How kochis integrated transport system will work explained


സേവന മേഖലയിലെ കമ്പനികൾക്ക് പുതിയ സ്വദേശിവത്കരണ തോത് നിശ്ചയിച്ചു - Malayali Express\nമസ്കത്ത്: വൈദ്യുതി, ജല മേഖലയിൽ (യൂട്ടിലിറ്റി മേഖല) പ്രവർത്തിക്കുന്ന കമ്പനികൾക്ക് പുതിയ സ്വദേശിവത്കരണ തോത് നിശ്ചയിച്ച് മാനവ വിഭവശേഷി വകുപ്പ് മന്ത്രി ശൈഖ് അബ്ദുല്ല ബിൻ നാസർ അൽ ബക്രി ഉത്തരവ് പുറപ്പെടുവിച്ചു. ചില തസ്തികകളിൽ ഏതാനും വർഷങ്ങൾക്കുള്ളിൽ വിദേശി ജീവനക്കാരെ പൂർണമായി ഒഴിവാക്കാൻ ഉത്തരവിൽ നിഷ്കർഷിക്കുന്നുണ്ട്. മലയാളികളടക്കം വിദേശികളെ പ്രതികൂലമായി ബാധിക്കുന്നതാണ് ഉത്തരവ്.\nവൈദ്യുതി, ജല മേഖലയിലെ സ്ഥാപനങ്ങളുമായി കരാറിലേർപ്പെട്ടിട്ടുള്ള സ്വകാര്യ കമ്പനികളെല്ലാം പുതിയ സ്വദേശിവത്കരണ തോത് പാലിക്കണമെന്ന് ഉത്തരവിൽ പറയുന്നു. കരാറിെൻറ തുടക്കം മുതൽ സ്വദേശി തൊഴിലാളികളുടെ എണ്ണം ക്രമമായി ഉയർത്തണമെന്നതാണ് ഉത്തരവ്. ജല കമ്പനികളിലെ മാനേജീരിയൽ തസ്തികകളിൽ പൂർണ സ്വദേശിവത്കരണമാണ് ഉത്തരവിൽ നിർദേശിക്കുന്നത്.\n30 ശതമാനത്തിൽ തുടങ്ങി കരാർ കാലാവധിയുടെ മൂന്നാം വർഷമാണ് പൂർണ സ്വദേശിവത്കരണം പ്രാബല്യത്തിൽ വരുക. വൈദ്യുതി കമ്പനികളിലാകട്ടെ കരാർ കാലാവധിയുടെ തുടക്കം മുതൽ നാലുവർഷത്തിനുള്ളിൽ 90 ശതമാനവും സ്വദേശിവത്കരണം വേണം. ജലമേഖലയിലെ കമ്പനികളിൽ മാനേജർക്കുപുറമെ, ഫീൽഡ് ടീം ലീഡർ, സബ്സ്ക്രൈബർ സർവിസസ് സൂപ്പർവൈസർ, സൂപ്പർവൈസർ തസ്തികകളിലും സ്വദേശി തൊഴിലാളികളെ നിയമിക്കേണ്ടി വരും. എൻജിനീയർ തസ്തികകളിൽ 50 ശതമാനത്തിലാണ് സ്വദേശിവത്കരണം തുടങ്ങുക. അഞ്ചാം വർഷം ഇത് 75 ശതമാനമായി ഉയരും. ഫീൽഡ് ടീം സൂപ്പർവൈസർമാരിൽ ആദ്യ വർഷം 30 ശതമാനം സ്വദേശികളെ നിയമിക്കണം. മൂന്നാം വർഷമാകുേമ്പാൾ വിദേശി തൊഴിലാളികളെ പൂർണമായി ഒഴിവാക്കുകയും ചെയ്യണം. സബ്സ്ക്രൈബർ സർവിസസ്, സൂപ്പർ വൈസർ മേഖലകളിൽ കരാറിെൻറ ആദ്യ വർഷം തന്നെ പൂർണ സ്വദേശിവത്കരണം ഏർപ്പെടുത്തണം.\nഓപറേഷനൽ ജീവനക്കാരുടെ വിഭാഗത്തിൽ കരാറിെൻറ ആദ്യ വർഷം 30 ശതമാനം സ്വദേശിവത്കരണം ഏർപ്പെടുത്തണം. നാലാം വർഷത്തിൽ ഇത് 99 ശതമാനമായി ഉയരും. ടെക്നീഷ്യൻ വിഭാഗത്തിൽ 70 മുതൽ 90 ശതമാനം വരെയാണ് ആദ്യ മൂന്ന് വർഷങ്ങളിൽ വേണ്ടത്. കൺട്രോൾ പാനൽ വാട്ടർ സാങ്കേതിക വിഭാഗത്തിൽ 75 ശതമാനം വരെ സ്വദേശികളെ നാലു വർഷത്തിനുള്ളിൽ നിയമിക്കണം. വൈദ്യുതി മേഖലയിലെ കമ്പനികളിലെ എൻജിനീയർ തസ്തികകളിൽ 40 ശതമാനത്തിലാണ് തുടക്കം. ഇത് ക്രമമായി ഉയർന്ന് നാലാം വർഷത്തിൽ 80 ശതമാനമാകും. ടെക്നീഷ്യൻ (കേബിൾ കണക്ടർ) വിഭാഗത്തിൽ ആദ്യ വർഷം മുപ്പത് ശതമാനം സ്വദേശികളെ നിയമിക്കണം. മൂന്നാം വർഷം ഇത് അമ്പത് ശതമാനമാകും. മറ്റ് ടെക്നീഷ്യന്മാരുടെ വിഭാഗത്തിൽ ആദ്യ വർഷം 40 ശതമാനമാണ് സ്വദേശിവത്കരണം വേണ്ടത്. മൂന്നാം വർഷം ഇത് 80 ശതമാനമായി ഉയരും.


വിവാഹശേഷവും സിനിമ ഉപേക്ഷിച്ചില്ല; സിഐഡി ഷീലയായി മിയ എത്തുന്നു | 10G Media\nമിനിസ്ക്രീനിലൂടെ എത്തി ചുരുങ്ങിയ കാലം കൊണ്ടുതന്നെ മലയാള സിനിമയിൽ തന്റേതായ ഇടം നേടിയ താരമാണ് മിയ ജോർജ്. അടുത്തിടെയാണ് മിയ വിവാഹിതയായത്. എന്നാൽ മലയാളത്തിലെ പതിവുപോലെ വിവാഹശേഷം അഭിനയം നിർത്തിയില്ല. ശക്തമായ കഥാപാത്രവുമായി തിരിച്ചെത്തുകയാണ് മിയ. വിവാഹശേഷവും അഭിനയിക്കുമെന്ന് താരം വ്യക്തമാക്കിയിരുന്നു. ഇപ്പോഴിതാ വിവാഹ ശേഷം ടൈറ്റില് റോളില് ആണ് മിയയുടെ തിരിച്ചു വരവ്. സിഐഡി ഷീല എന്ന ചിത്രത്തിലൂടെയാണ് പ്രധാനകഥാപാത്രമായി താരമെത്തുന്നത്. ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി.\nനവീന് ജോണ് ആണ് ഷീലയുടെ തിരക്കഥാകൃത്ത്. സംവിധാനം സൈജു എസ്.എസ്. ദിനേശ് കൊല്ലപ്പള്ളി നിര്‍മിക്കുന്ന ചിത്രത്തിന്റെ എഡിറ്റിങ് മഹേഷ് നാരായണന് ആണ്. രാജീവ് വിജയ് ക്യാമറയും പ്രകാശ് അലക്‌സ് സംഗീതവും നിർവഹിക്കും. പ്രൊഡക്ഷന് കണ്‍ട്രോളര് സതീഷ് കാവില് കോട്ട.


» ഇനി വിദ്യാര്‍ത്ഥികളുടെ പൂര്‍വ്വകാല ചരിത്രം അന്വേഷിക്കും; ലൈംഗികാനുഭവം വരെ ചോദിച്ച് ഐഐടി സര്‍വ്വകലാശാല\nഇനി വിദ്യാര്‍ത്ഥികളുടെ പൂര്‍വ്വകാല ചരിത്രം അന്വേഷിക്കും; ലൈംഗികാനുഭവം വരെ ചോദിച്ച് ഐഐടി സര്‍വ്വകലാശാല\nമുംബൈ: പ്രശസ്ത സര്‍വ്വകലാശാല ഐഐടിയില് ഇനി പുതുതായി എത്തുന്ന വിദ്യാര്‍ത്ഥികള്‍ക്കിടയില് ചില അന്വേഷണം നടക്കും. അവരുടെ പൂര്‍വ്വകാല ചരിത്രം അന്വേഷിക്കുന്ന സര്‍വ്വേ നടന്നു കഴിഞ്ഞു. ലൈംഗികാനുഭവം വരെ വിദ്യാര്‍ത്ഥികളോട് ചോദിച്ചറിയുന്ന സര്‍വ്വെയാണ് നടന്നത്. മിടുക്കന്‍മാര് മാത്രം പഠിക്കുന്ന കാമ്പസ് എന്ന വിശേഷണമാണ് ഐഐടിക്ക് ലഭിച്ചിരിക്കുന്നത്.\nഹാവാര്‍ഡ് ക്രിംസണ് ഫ്രെഷ്മെന് സര്‍വേയുടെ മാതൃകയിലാണ് ബോംബെ ഐഐടിയില് സര്‍വേ നടത്തിയത്. പുകവലിക്കാത്തവരുടെ കാമ്പസാണ് ബോംബെ ഐഐടി എന്നു സര്‍വേയില് വ്യക്തമായി. 95 ശതമാനം വിദ്യാര്‍ഥികളും തങ്ങള്‍ക്കു ലൈംഗികാനുഭവങ്ങളില്ലെന്നും സര്‍വേയില് വ്യക്തമാക്കി. മുപ്പതുശതമാനം പേര് തങ്ങള് പ്രണയത്തിലോ പ്രണയബന്ധമുള്ളവരോ ആയിരുന്നെന്നു വ്യക്തമാക്കി. 75 ശതമാനം പേരും സ്വവര്‍ഗാനുരാഗത്തെ അംഗീകരിക്കാന് തയാറുമാണ്. ഐഐടി വിദ്യാര്‍ഥികളുടെ മുഖപത്രമായ ഇന്‍സൈറ്റാണ് സര്‍വേ നടത്തിയത്. വിദ്യാര്‍ഥികളുടെ ശീലങ്ങള്, രാഷ്ട്രീയാഭിമുഖ്യം, ദൈവവിശ്വാസം എന്നിവയും സര്‍വേയില് ചോദിച്ചറിഞ്ഞു.\nകാമ്പസിലെ വിദ്യാര്‍ഥികളുടെ സ്വഭാവവിശേഷങ്ങള് പഠിക്കുകയായിരുന്നു സര്‍വേയുടെ ലക്ഷ്യമെന്നാണ് വിശദീകരണം. അറുപതുശതമാനം വിദ്യാര്‍ഥികള് മതവിശ്വാസികളാണെന്നു സര്‍വേയില് വ്യക്തമായി. പതനെട്ടുശതമാനം പേര് നിരീശ്വരവാദികളാണ്. 47 ശതമാനംപേര് ദൈവത്തില് വിശ്വസിക്കുന്നുണ്ട്. ശരാശരി ഒരു വിദ്യാര്‍ഥി ദിവസം ഒന്നരമണിക്കൂര് സോഷ്യല്‍മീഡിയയില് ചെലവഴിക്കുന്നവരാണെന്നും സര്‍വേയില് കണ്ടെത്തി.\nആറു ശതമാനം പേര് ഫേസ്ബുക്ക് ഇല്ലാത്തവരാണ്. ഐഐടിയില് എത്തുന്നതിനു മുമ്പു പ്രവേശനപ്പരീക്ഷയ്ക്കു തയാറെടുക്കാന് ദിവസവും എട്ടുമണിക്കൂര് വരെയാണു വിദ്യാര്‍ഥികള് പഠനത്തിനായി ചെലവഴിച്ചിരുന്നത്. 21 ശതമാനം പേരും ഒരു വര്‍ഷം പൂര്‍ണമായി പ്രവേശനപ്പരീക്ഷയ്ക്കു തയാറെടുക്കാന് ചെലവഴിച്ചു. 75 ശതമാനം പേര് പരിശീലനത്തിനായി രണ്ടരലക്ഷം രൂപവരെ ഫീസ് നല്‍കിയിട്ടുണ്ട്.\nഐഐടിയിലെത്തിയശേഷം ദിവസം 1.4 മണിക്കൂര് നേരമാണ് പഠനത്തിനായി ചെലവിടുന്നത്. ആദ്യത്തെ വാര്‍ഷിക ശമ്പളം പത്തുമുതല് ഇരുപത്തഞ്ചു ലക്ഷം വരെയാകണമെന്നാണ് വിദ്യാര്‍ഥികള് ആഗ്രഹിക്കുന്നത്. 83.5 ശതമാനം വിദ്യാര്‍ഥികളും മദ്യപിക്കാത്തവരാണ്. 94.8 ശതമാനം പേര് പുകവലിക്കാത്തവരാണെന്നും സര്‍വേയില് കണ്ടെത്തി\nദളിതരോടുള്ള അവഗണന കേരളത്തിലും; അധ്യാപകന് ജാതിപ്പേര് വിളിക്കുകയും മര്‍ദ്ദിക്കുകയും ചെയ്തു ആയിരക്കണക്കിന് കുട്ടികള് ജയിലില്; പ്രതിഷേധിക്കുന്ന കുട്ടികളെ അറ്റന്റന്‍സും ഇന്റേണല് മാര്‍ക്കും കാട്ടി ഭയപ്പെടുത്തുന്നുവെന്ന് അരുന്ധതി റാഗിംഗ് നടത്തിയ വിദ്യാര്‍ത്ഥികളെ കോളേജ് അധികൃതര് സംരക്ഷിച്ചു; അശ്വതിയെ ഭീഷണിപ്പെടുത്തിയതായും ബന്ധുക്കള് ഞരമ്പ് മുറിച്ചശേഷം കോളേജ് കെട്ടിടത്തിന്റെ മുകളില് നിന്നും വിദ്യാര്‍ത്ഥിനി ചാടി മരിച്ചു ക്ലാസ് മുറിയില്‍വെച്ച് വിദ്യാര്‍ത്ഥിനിയുമായി ലൈംഗിക ബന്ധത്തിലേര്‍പ്പെട്ട അധ്യാപകന് പിടിയില്; വീഡിയോ വൈറല്


ബിഗ് ബ്രദറിന്റെ ഓഡിയോ ലോഞ്ചിൽ ആരാധകർക്ക് സർപ്രൈസ് നല്കാൻ ഒരുങ്ങി മോഹൻലാൽ - Moviesmatinee\nബിഗ് ബ്രദറിന്റെ ഓഡിയോ ലോഞ്ചിൽ ആരാധകർക്ക് സർപ്രൈസ് നല്കാൻ ഒരുങ്ങി മോഹൻലാൽ\nബിഗ് ബ്രദറിന്റെ റിലീസിന് വേണ്ടി നാളുകളെണ്ണി കാത്തിരിയ്ക്കുകയാണ് മോഹന്‍ലാല് ഫാന്‍സ്. സിദ്ദിഖ് സംവിധാനം ചെയ്യുന്ന ചിത്രത്തിന്റെ ഓഡിയോ ലോഞ്ച് ഇന്ന് (ഡിസംബര് 26) വൈകിട്ട് ദര്‍ബാര് ഹാളില് വച്ച് നടക്കുകയാണ്. ആ ചടങ്ങില് മോഹന്‍ലാലിന്റെ ഒരു സര്‍പ്രൈസ് ഉണ്ടാവും. മറ്റൊന്നുമല്ല, ബിഗ് ബ്രദറിന്റെ ഓഡിയോ ലോഞ്ചില് മോഹന്‍ലാല് ഒരു പാട്ട് പാടുന്നുണ്ട്.\nഇക്കാര്യം തന്റെ ഫേസ്ബുക്കിലൂടെ അറിയിച്ചത് ചിത്രത്തിന്റെ സംഗീത സംവിധായകന് ദീപക് ദേവന് തന്നെയാണ്. പാട്ട് റിഹേഴ്‌സല് ചെയ്യുന്ന വീഡിയോയ്‌ക്കൊപ്പമാണ് ഇക്കാര്യം ആരാധകരെ അറിയിച്ചത്. 2018 ലാണ് സിദ്ദിക് ബിഗ് ബ്രദര് എന്ന ചിത്രത്തെ കുറിച്ച് സൂചന നല്‍കിയത്. രണ്ട് വര്‍ഷം കൊണ്ട് സിനിമ പൂര്‍ത്തിയാക്കി. 2020 ജനുവരിയില് സിനിമ റിലീസ് ചെയ്യും എന്നാണ് പ്രതീക്ഷിക്കുന്നത്.\nലാലിനൊപ്പം അര്‍ബാസ് ഖാന്, അനൂപ് മേനോന്, വിഷ്ണു ഉണ്ണികൃഷ്ണന്, ചെമ്പന് വിനോദ്, ഹണി റോസ്, ടിനി ടോം, സിദ്ദിഖ് തുടങ്ങി ഒരു നീണ്ട താരനിര തന്നെ ചിത്രത്തിലുണ്ട്.\nജിത്തു ദാമോധറാണ് ചിത്രത്തിന് വേണ്ടി ക്യാമറ ചലിപ്പിച്ചിരിയ്ക്കുന്നത്.\nമഹേഷിന്റെ പ്രതികാരം തെലുങ്കിലേക്ക്, ചിത്രം നിർമ്മിക്കുന്നത് ബാഹുബലി പ്രൊഡക്ഷൻ കമ്പനി\nചാർലി പിറന്നിട്ട് നാലാം വര്ഷം, ആരാധകരോട് നന്ദി പറഞ്ഞു ദുൽഖർ


കൊവിഡ് 19; ആശങ്കപ്പെടുത്തുന്ന മുന്നറിയിപ്പുമായി ലോകാരോഗ്യ സംഘടന | one in ten affected by covid 19 says world health organization\nകൊവിഡ് 19; ആശങ്കപ്പെടുത്തുന്ന മുന്നറിയിപ്പുമായി ലോകാരോഗ്യ സംഘടന\nGenève, First Published 5, Oct 2020, 8:41 PM\nഇപ്പോഴും ഇന്ത്യയുള്‍പ്പെടെ പല രാജ്യങ്ങളിലും കൊവിഡ് രൂക്ഷമായിക്കൊണ്ടിരിക്കുന്ന സാഹചര്യമാണുള്ളത്. ഈ പശ്ചാത്തലത്തില് ആവര്‍ത്തിച്ച് മുന്നറിയിപ്പ് നല്‍കുകയാണ് ലോകാരോഗ്യ സംഘടന\nലോകരാജ്യങ്ങളെ ആകെയും പ്രതിസന്ധിയിലാഴ്ത്തിക്കൊണ്ടായിരുന്നു കൊറോണ വൈറസ് എന്ന രോഗകാരിയുടെ വരവ്. വിവിധ രാജ്യങ്ങളിലായി മൂന്നരക്കോടിയിലധികം ആളുകളെ കൊവിഡ് 19 ബാധിച്ചതായാണ് കണക്കുകള്. ഇതില് പത്ത് ലക്ഷത്തിലധികം പേര്‍ക്ക് ജീവന് നഷ്ടപ്പെടുകയും ചെയ്തു.\nഇപ്പോഴും ഇന്ത്യയുള്‍പ്പെടെ പല രാജ്യങ്ങളിലും കൊവിഡ് രൂക്ഷമായിക്കൊണ്ടിരിക്കുന്ന സാഹചര്യമാണുള്ളത്. ഈ പശ്ചാത്തലത്തില് ആവര്‍ത്തിച്ച് മുന്നറിയിപ്പ് നല്‍കുകയാണ് ലോകാരോഗ്യ സംഘടന.\nപലയിടങ്ങളിലും ഇനിയും കൂടുതല് മോശമായ സാഹചര്യങ്ങള് വരാനിരിക്കുന്നുവെന്നും അതിനാല് തീര്‍ച്ചയായും ജാഗ്രത പാലിച്ചേ മതിയാകൂ എന്നുമാണ് ലോകാരോഗ്യ സംഘടന നല്‍കുന്ന മുന്നറിയിപ്പ്. ലോകത്ത് പത്തിലൊരാള്‍ക്ക് എന്ന നിലയില് കൊവിഡ് ബാധിക്കപ്പെട്ടുവെന്നാണ് തങ്ങള് കണക്കാക്കുന്നതെന്നും ലോകാരോഗ്യ സംഘടന വ്യക്തമാക്കി.\n'നഗരങ്ങളിലും ഗ്രാമങ്ങളിലും രണ്ട് തരത്തിലാണ് കൊവിഡ് ആഘാതങ്ങള് സംഭവിക്കുന്നത്. രോഗികളുടെ എണ്ണത്തിലും ഈ വ്യതിയാനം കൃത്യമായി കാണാം. അതുപോലെ തന്നെ പ്രായം, തൊഴില്, ലിംഗവ്യത്യാസം എന്നിവയ്‌ക്കെല്ലാം കൊവിഡ് വിഷയത്തില് കൃത്യമായ സ്വാധീനമുണ്ട്. പക്ഷേ ചുരുക്കിപ്പറയുമ്പോള് നമ്മളിപ്പോഴും ആശങ്കയുടെ കാലം കടന്നുപോയിട്ടില്ലെന്ന് ഉറപ്പിക്കേണ്ടിവരും. കാരണം രോഗകാരിയായ കൊറോണ വൈറസ് ഇപ്പോഴും പരിവര്‍ത്തനങ്ങള്‍ക്ക് വിധേയപ്പെട്ടുകൊണ്ടിരിക്കുകയാണ്. സമയം മുന്നോട്ട് പോകുംതോറും നമ്മള് അതുമായി കഴിയാവുന്ന തരത്തിലെല്ലാം പോരാടാന് സജ്ജരാകും. എന്നുവച്ചാല് രോഗവ്യാപനവും മരണങ്ങളും പതിയെപ്പതിയെ നിയന്ത്രണത്തിലാക്കാന് നമുക്ക് സാധിച്ചേക്കാം. എന്നാല് ഈ ഘട്ടത്തില് നാം സുരക്ഷിതരാണെന്ന് പറയാനാകില്ല'- ലോകാരോഗ്യ സംഘടന വക്താവ് ഡോ. മിഖായേല് റയാന് പറയുന്നു.\nAlso Read:- കൊവിഡ് അല്ലാത്ത രോഗങ്ങള്‍ക്ക് ആശുപത്രിയില് പോകുമ്പോള് ശ്രദ്ധിക്കേണ്ട കാര്യങ്ങള്...\nLast Updated 5, Oct 2020, 8:51 PM